
Se rejo me esus—amato, se rejo me esus! 
Qua tributant nacioni vinkita portesus 
Da me abasar su a tua or ceptro, beleso, 
Jurar a ta labii, okuli, e hari loyaleso. 

Adsub tua pedi trecori baroka jetesus:— 
Stelari kom perli sur kordo por ta kolo esus, 
La suno e luno me furtus por ta tua treso, 

Se rejo me esus. 

Ta sonji sovaja, ta vorti do ne necesesus. 
Pastoro kantante en ula foresto audesus, 
Kantante melodio havanta perfekta simpleso 
Pri amo qua serchas e trovas ta tua boneso. 
E nulo teral o deala plu yuste donesus 
Se rejo me esus. 

CHAPITROI 

EN LA TAVERNO PIN'KONO 


En l’obskura salono dil tavemo Pin-kono, la varma aero di 
junio semblis perdir sua omna delikateso quale anjelo 
degradata. Ol esis trempita, quale per vindiz;o; ol esis 
makulizita e shamigita per l’odori di shinki e fromaji; ol esis 
pez;o2;a e dika quale per omna respirado di omna kanalii ed 
omna vaganti qui frequentabis la lojdomo de olua jornesko 
maligna. La kelka febla lumili e flami briletanta qui lumiz;is la 
loko—nam esis faireto sur la larja herdo malgre la bela vetero 
—plenigis la tenebro per fantastika ombri tremanta quale 
magra fingri qui extensas su por furtar, o klemas su por 
poniardagar ula dorso. Ma olua klienti semblis prizar sat bone 
la loko malgre olua miasmo, e sioro Robin Turgis, la grasa 
proprietero, dormema pro sua propra vino e sudorifanta pro 
la varmeso, kontente regardis li, e quaz;e balnis su en la 


9 



kliktigado di gobleti e bidoni, la lauta ridado ed akutsona 
babilado, emfaz;ita da blasfemi, qui certigis lu pri la populareso 
dil Pin-kono che olua intimi. L’inteligenteso di sioro Robin 
esis limitizita; lua esprito esis simpla; la procedi di lua mento 
facile movis segun la minima rezisto. La Burgundiani forsan 
shokas la muri di Paris per pugni mashizita; la nove forjita 
krono di Louis XI forsan falas de la fronto rejal: olti tote ne 
importis a Robin deshonesta, dum ke la Pimkono plenigesis 
per klienti. 

Cavespere esis sat multa klienti en la salono por kontentigar 
mem lua deziri. Li ne esas la sorto de klienti quan sajulo 
dezirus, ma li delektis la tavernisto, pro ke li drinkis profunde 
e spensis liberale, e relate Robin, lu ne plu suciis pri quale on 
obtenis la pekunio spensata kam lu suciis pri quale la forta 
drinkaji afektas la cerebri e stomaki dil drinkanti. Se irga 
oficiro dil stato questionabus lu pri lua asociado kun ula 
misterioz;a Kunfrataro dil Moluskfskalii, di qui la furtado e 
spoliado esis la glorio di la Korto di Mirakli e la timo di 
civitani havanta kasi, lu levabus sua grasa shultri e sukusabus 
sua ronda kapo e negabus omna savo pri tala korporaciono 
nelegal. Ma lua viz;ajo esis rugiz;ita da rideti per regardar 
amikale la asisto di plura membri famoz;a di ta Kunfrataro, 
sovajuli portanta fripi shifonatra, makulizita per vino til lia 
osti. 

Ili esis kin, e quar de li amasigis su cirkum tablo en l’angulo 
maxim komfortoz;a dil salono, l’angulo shirmita del varmeso 
dil fairo da benko havanta alta dorso, l’angulo maxim proxim 
la chefa pordo, se on dezirus—quale ofte on dez;iris—hastoze 
ekreptar, ed al fenestri rede kurtenizita, se on dez;irus—quale 

neofte on de?iris—bokedo de fresha aero. Robin Turgis 
konocis li omna, estimis li omna, timis li omna, ma lu estimesis 
da li omna, pro ke lua vino de Beaune esas tante aminda, e 
pro ke lu povas gardar sekretaji. Dina Rene de Montigny, 
portanta vamso ek velvuro rodita e senkolorigita, havanta 
viz;ajo maligna ed Italianatra e delikata gracio Italianatra; 
ronda Guy Tabarie, bruska, reda, e kalva; Casin Cholet, 
altstatura ed ucelatra, havanta la figuro di cikonio e traiti di 
ucelo raptera; Jehan le Loup, qua aspektis tam volfatra kam 
lua nomo; iltin fiere regardis e katalogiz;is Robin Turgis. Esis 
privilejo timinda fanfaronar pri tala klienti. Sur la benko, 
viz;ajo turnita vers la fairo, Colin de Cayeulx sternachis su en 
ebria dormado, oblivianta ed obliviata, fripono semblante 
sendanjeroz;a e bonhumora qua esis nek sendanjeroza nek 
bonhumora. 

Kun singla viro dil bandacho esis muliero, ed esis un plusa 
muliero, qua esis certe la stelo centrala di ca galaxio 
ostentanta. La meskina ostenteso dil viri egalesis dal meskina 
ostenteso di kin ek la sis mulieri. Pompoz;a, fardiz;ita, audacoz;a 
debochistini havanta yuna, bela, senshama viz;aji—valoroz;a 
friponini por la leda friponuli qui elin karez;is—Jehanneton, la 
bela helmfabrikanto; Denise, Blanche, Isabeau; e Guillemette, 
la filiino dil proprietro, elqua asociis su kun ca uceli brile 
plumiz;ita di raskahparadiz;o. Ma la sisesma muliero esis ucelo 
havante tote altra plumi. 

Super omna bruiso, la voco di ca muliero subite acensis tam 
klare kam la kansono di turdo, e la spaco varmega semblis 
koldeskar e la aero varmega semblis pureskar kande el kantis. 
Elta qua kantis esis yunino evanta duadeReTin yari, qua 

komple?esis vesti?ar sua matura homineso per la vesti di 
puerulo, olqui tenis elua bela korpo tam fitegante kam nova 
pelo, ed el konfundesus kun homulo nulloke ma en 
dementeyo. E 1 aspektis tre charmive en la friandeso makuliz;ita 
e senkolorigita di la vesti maskulala. E 1 portis vamso ek verda 
veluro e kahi ek verda lano, e skarlata zono e burso cirkum la 
tayo, e plumo skarlata provokante pozita en la verda 
kasqueto, sub qua elua longa blonda hararo falis konfuze sur 
la shultri. E 1 sidis sur la bordo di tablo, libere ociligis una 
gambo belforma ed inklinis su sur l’altra, e flegis sua liuto 
quale se ol esus infanto, e kantis quale se esus nul altra laboro 
en la mondo ma kantar. La homi qui sidis e sternachis su 
cirkum la tablo quieteskis, askoltis el e regardegis el; dormema 
Colin atencis; Robin Turgis vigilis por audar—pro ke lu 
savis, ke askoltar esas digna la tempo kande Huguette du 
Hamel elektis kantar. Robin Turgis savis omno pri el. Elua 
sango jentil esis sango sovaja, e malgre elua nasko ed elua 
nomo, el driftabis sur rivero di stranja plez;uro por divenar 
l’idolo sur l’altaro dil Pimkono. Elua voco esis dolca, e la 
melodio havis gracio tenera ed atraktiva, kontenanta en ol 
ululeto minora qua venigis lakrimi aden l’okuli dil kantanto, 
ed el enuncis la vorti quale se oli saporis tam dolce kam mielo. 
Ed el kantis lo sequanta: 

Ho, vi omna Plezunfilnni, 

Havanta delikata membri, 

Dina korpi, e mikra sini, 

Pense? nule pri decembri. 

Bril okuli, gracii frianda 

Tenas amoranti per ardoro; 

Tro balde velkas la charmi granda— 

Amore? til ke forflugas amoro. 

Elua voco minlauteskis ed elua fingri tinkletigis la kordeti. 
Rene de Montigny turnis sua vi?ajo obskura e bone formacita 
kom granda oglacho qua semblis gustar vigorote la gracii 
familiara. ‘Diablatre bona konsili, Pupei,’ lu klamis, e dicante 
lo embracis la maxim apuda homino, tiris adsupre elua 
mentono per sua libera manuo, e bruisoze kisis el. La yunino 
kriachis kelkete pro ilua nejentileso; l’altra pari rideskis ed 
embracis segun ilua exemplo, nur la kantantino ignoris ed 
itere kantis dolce, ed icafoye esis saporo di bitreso en la dolca 
mielo: 


Nam balde l’orea hari grizeskas, 

Balde venas trompanta rugi, 

Balde la ronda gambi kurveskas, 

Beleso flugas per febla fugi. 

Omna esperi divenas aborti, 

Omna pasiono divenas rankoro. 

Do, damzeli, atencez; ca vorti, 

Amorez til ke forflugas amoro. 

La muziko nun semblis esar plu trista kam antee, ed esis 
kurta silenco dum ke la lasta vorti forflotacis adinter la supra 
trabi nigrigita, silenco ruptita da un de la yunini. 

'’Enne, to esis trista kansono, Abadino,’ Isabeau sospiris, ed 
elua viz;ajo semblis paleskir sub la falsa kolori, e la linei cirkum 
boko ed okuli pluoldeskis cedante su a pensado neevitebla. Ta 
quan el nomis Abadino rideskis, ed elua gayeso akre sonis pos 
la dolceso revema di la kansono. 

’Sioro Frangois Villon recente facis ol por me,’ el respondis. 
“ ; Tu oldeskos, Idolo,” il dicis, “e me facas ica kansono por 
docar veraji a tu”.’ 

Guy Tabarie, di qua la reda hari saliis quale reda flami de la 
suno flamifanta di lua viz;ajo, sizis la tayo dil yunino e shovis 
sua vizajo proxim al elua. ‘Kisez me ed obliviez,’ lu hipis. 

La yunino per pulseto igis l’impertinentulo retroshancelar a 
lua plaso. ‘Me havas nula kisi por irgu de vi ma Frangois,’ el 
dicis, dum ke l’altri ridegis pro la jeno dil homulo. ‘Ha, esas 
nulu inter vi qua povas skriptar kansoni quale il, o tristigar on 
meze di joyo.’ 

La yunino, quan Rene en sua purpura mantelo kisabis tante 
nejentile, tremetis. ‘Stranja motivo por prizar viro,’ el susuris, 
‘ke lu povas tristigar vu.’ E 1 triste regardis sua kompani: a la 
vizaji dil homini, la influo dil kansono donabis moleso 
nekustumal, ma nula tenereso ad olti dil homuli. Jehan le 
Loup pezoze frapis sua pugno sur la tablo por furioze 
protestar, til ke la bidoni e flakoni trepidis. 

‘Ka ca esas AmorofKorto?’ lu grondis, e montris sua flava 
dentegi pro furio porkatra. ‘Esas altra chambri por amoro,’ e 
lu gestis per sua polexo vers la tekto. ‘Ni es hike por drinkar; 
ni es hike por ludkubdudar; al diablo kun ca robi e soneti.’ 

Lu robuste sukusis l’ivora ludkubi, e la kliktado konocata 
forigis fantazii nefamiliar. Lu bruisoze jetis la kubi puntizita 

adsur la tablo, e dum ke oli rulis aden equilibro, avida okuli 
kontis oli, ed okuli avida o nevolunta sizis o pulsis moneto' 
peci. La sorco dil musiko esis ruptita. L’Abadino melodioz;a, 
l’okuli nun cintilifanta e senlakrima, ociligis elua korpo 
flexebla del tablo a benko, pulsis su adinter la ludanti, klamis a 
Robin Turgis ke lu adportez; plusa vino, e jetis arjento-peci 
adsur la sordida planko cedita a spekulado. Nulu atencis la 
febla sono qua revelis, ke manuo movas la klinko dil strado- 
pordo; nulu atencis la febla strido qua montris, ke ol nelaute 
apertesis; nulu atencis la homulo qua lente po?is sua kapo tra 
l’enireyo e regardis cirkume. L’eniranto esis kerlo havanta 
severa mieno, cirkume mezeva. Lu esis vestizita per la 
nefrivola vestaro di simpla borgezo, e tre habile u?is la longa 
tuko di sua chapelo por celar sua vizajo. Lu strabe regardis tra 
l’obskureso dil chambro kun rideto desquietiganta, olqua 
kreskis dum ke lu spektis la bruisoza kompani en l’angulo, ed 
afirmis per kapsigno kande lu rikonocis li. Certigita ke nulu 
remarkas lu, lu furtatre eniris la chambro, tenis apertita la 
pordo, e gestis ke ulu extera enire?. La gesto respondesis dal 
eniro di altru, chapelizita e vestizita simile al unesma homo; lu 
rapide e furtatre iris vers l’angulo maxim fora e maxim sola dil 
chambro sen regardar addextre od adsinistre, dum ke lua 
heraldo rapide sequis. Se sioro Robin, servante lua klienti 
klamo^a, divinabus la nomi di la du, sua purpura viz;ajo 
paleskus e sua stomako faliabus por pensar, ke la Pimkono 
shirmis la funesta prez;enteso di la rejulo e sua maligna 
satelito, Tristan l’Hermite. 

La du nekonocati sideskis an tableto opozante ta loko ube 
l’Abadino ed elua amiki okupis su, e la duesma di la paro, 

kelke fortirante l’obskura tuko qua preske celis sua vi?ajo, 
kurioz;e regardis cirkum su. 

‘Kad ico esas la nesto?’ lu susuris, e sua kompanulo 
respondis per la sama tono nelauta, ‘Ico esas la taverno Pin- 
kono, sinioro.’ La fingro dil altru quik levesis a lua labio kom 
averto. ‘Tacez, amiko, tacez,’ lu murmuris. ‘Nula titulo, me 
pregas. Hike me ne esas Louis de Francia, ma simpla e sobra 
civitano quale vu. Me supozas, ke ni devas komendar ulo de 
la domo?’ Lua servero quik respondis, ke tala ago esas necesa. 
Ma Louis aspektis dubitante. ‘Ka la liquoro esos tro 
abomininda?’ lu questionis, e po?is du fingri aden la nigra sako 
ye sua ?ono. Tristan negis per kapsigno. ‘No, hike on povas 
havar bona vino, se on savas quale demandar—e quale 
pagar.’ 

‘Nulu plu bone savas quale demandar irgo,’ ridetachis la 
rejulo. 

‘O plu male quale pagar.’ Tristan mokridetis. 

La rejulo frunsis lua brovi. ‘Do pro quo vu servas me?’ lu 
dicis malhumoroze. 

Tristan levis sua shultri. ‘Ula liz;i di devoco, me supo^as. 
Yen sioro Tavernisto.’ 

Nam nun stacis Robin Turgis ye lua kudo e strabe regardis 
li per sua mikra okuli porkatra, qui tamen povis dicernar nur 
poke lia vizaji bone envelopita. Lu vartis lia komendo per 
sorto de feroca submiso, vishis sua fronto sudorifanta per 
movo di sua sordida manuo. 

‘Amiko,’ dicis Louis, e sardonike sniflis la tro malodoroza 
tavernisto, ‘vu vidas hike du decanta civitani qui ganis un o 
du moneto-peci per vendajo e konseque deziras humidigar lia 

guturi. Ka vu havas irgo ofrar qua esas bona por e burso e 
boko?’ 

Robin Turgis afirmis per signo di sua ronda kapo e kare?is 
sua ronda stomako. ‘Ni havas blanka vino de Beaune,’ lu dicis 
komplezacheme, quale se lu gustis la vari rekomendita, ‘du soh 
i po flakono, esas nobla drinkajo.’ 

La sparemeso dil rejulo tremis pro la sumo quale se pro 
vunduro. 

‘Pasko'Deo!’ lu balbutis. ‘Ol devas esar po ta preco.’ Robin 
Turgis restis senemoce. 

Tristan facis la kontrato. ‘Adportez; ol,’ lu dicis decidoz;e, e 
dum ke la proprietero pez;oze formarchis vers sua kelero, 
Tristan direte afrontis la desafabla mieno dil rejulo. ‘Me 
exhaustas mea manui e pedi per servar vu,’ lu dicis, ‘me volas 
salvar mea guturo e stomako.’ 

Louis ne respondis ed esis traurante silencoz;a til ke l’obez;a 
proprietero retrovenis kun la vin-rekolto tre laudata, quan lu 
pozis adsur la tablo kun du gobleti. Louis tastis per nevolunta 
fingri en sua sako, extraktis l’exakta sumo necesa por pagar, e 
faligis ol aden la grasa manuo di Robin Turgis. Ma Robin 
vartis e Louis regardis lu surprizite, ma vidis l’expresuro 
reprimandanta di Tristan. 

‘Donez peceto a lu kom gratifikuro,’ Tristan susuris, e la 
rejulo, per nevolunteso quan lu ne laboris celar, adjuntis la 
postulata gratifikuro a l’altra moneto-peci, e regardis la dorso 
retretanta dil proprietero per antipatio evidenta. 

‘Vu esas jeneroza per la pekunio di altra homi, amiko,’ lu 
desafable dicis a sua kompanulo, ma Tristan ne atencis lua 
plendi e plenigis la du gobleti per la klara orea liquido e shovis 



un de oli adsub la na?o dil monarko budanta. Olua sika 
parfumo rafinita pacigis Louis; lu drinketis profunde ed esis 
moligita; pluso, e lu pardonis, se ne obliviis, lua jeneroz;eso. Lu 
amikale palpebragis ye Tristan super la bordo dil gobleto. ‘Ico 
esas vidar vivo, amiko Tristan,’ lu kontente murmuris ed 
extensis sua dina gambi pro tranquileso delicoza. 

Ma Tristan ne juis humoro festal. ‘Ni esperez, ke ol ne esez; 
vidar morto, amiko Louis,’ lu snortis. ‘Esas plura friponi en ta 
trupo qui spisagus o splitigus o spadagus vu po la preco di 
drinkajo.’ 

Louis afable ridis. ‘E nule chipa,’ lu komentis, ‘savante la 
kusto di vino hike. Ma esas aferi interesiva.’ 

Tristan cedis nulo a la bonhumoro dil rejulo. ‘Ube esas 
intereso?’ lu questionis. ‘Kelka bravachi, debochistini, e 
fanfaronanti kune drinkas. Vu povas havar simila kompani 
che korto—ma poke plu neta—e ne pagar por la privilejo.’ 

La boko dil rejulo frunsis pro ula memorajo. Lu avane 
inklinis su e tushis la maniko di Tristan. 

‘Amiko Tristan, esis che mea korto erudito qua naracis a 
me rakonto Orientala.’ 

‘Me pregas al Deo, ke ol esez; gaya rakonto, quale la sinioro 
pri^as.’ 

‘Tacez;, sioro; nula “sinioro” hike. Ol esis pri rejulo 
Orientala, ul Haroun, surnomiz;ita, quale me sumomiz;esos, la 
Yusta.’ 

Tristan skeptike grondis, ma Louis ignoris la bruiso, duris 
parolar. 

‘Esis lua amuzo nokte trairar Baghdad travestiate e mixar su 
inter lua populo por saveskar ta qua avantajiz;us la rejio. Me 
sequas ta exemplo, e me expektas saveskar multo meafoye.’ 

Tristan kompatante regardis la rejulo su'kontenta. 'Vu 
probable saveskos quante nepopulara vu esas, quan me povas 
dicar a vu sen ica probo; e vu esos fortunoza, se vu ne anke 
ganas guturo tranchita.’ 

Preska rideto perturbis la kalmeso kustumal di la rugi dil 
rejulo. Lu drinketis la vino e sua afableso expansis su. ‘Vu 
esas sempre ucelo di malauguro,’ lu pipiis. ‘Esez gaya, viro; 
regardez; me. La Federuro Burgundiana stacas ye mea pordegi; 
mea trono shancelas quale baskubstulo, ma me ne havas trista 
mieno.’ 

‘Esas bona, ke ulu esez; felica,’ komentis Tristan. 

‘Yes,’ dicis Louis, ed apertis sua dina manui e studiis 
atencoze la palmi, ‘me esas felica—’ 

Tristan bruske interruptis lu. ‘Felica pro ke la Burgundiani 
minacas vu exter la muri di Paris; felica pro ke Thibaut 
d’Aussigny tiranesas vu inter la muri di Paris; felica pro ke 
vua soldati sedicias; felica pro ke vua civitani budas; per mea 
fido, yen quar kauzi por feliceso rejal.’ 

Louis jokante sukusis sua kapo pro la murmurado di sua 
servero. ‘Amiko Tristan,’ lu questionis, ‘ka vu savas pro quo 
me venas canokte ad ica domacho? Me ne promenas extere 
quale vaganta rejo pro nur mento frivola. Me venas por 
saveskar, qua kompanin frequentas mea Granda Konestablo.’ 
La haroz;a brovi di Tristan levesis pro surpriz;o. La rejo duris: 
‘Nia bon Olivier certigas da ni, ke nia kara Thibaut 
d’Aussigny recente decidis marchar nokte tra la stradi e 

frequentar stranja taverni quale ica Pin-kono. Me 
tormentesas da kurioteso feminatra, Tristan, e me pensis 
regardetar trans la shultro di sinioro Thibaut e videtar lua 
lud-karti.’ 

Tristan gutur-ridis. ‘La Granda Konestablo rankoras kontre 
vu, depos ke vu turnis okulo amikal a ta yunino de Vaucelles.’ 

‘E 1 esis saja virgino por desestimar Thibaut,’ meditis la 
rejulo. 

‘Kad el esis fola virgino por desfidar vu, sinioro?’ questionis 
Tristan. 

Louis levis la shultri. ‘E 1 esas fierino, amiko. Kande me dicis 
ad el, ke el facinas me, el flamifis aden furio qua humiligis me. 
Ma se el ne esas por me, el anke ne esas por Thibaut.’ 

‘La Granda Konestablo esas mal enemiko,’ Tristan 
komentis. 

La rejo respondis haz;arde. ‘Tristan, me sonjis stranja sonjo 
hiere nokte. Me sonjis, ke me esas porko exploranta la stradi 
di Paris, e me trovis perlo precoz;a en la hundeyo. Me prenis 
ol e poz;is ol aden mea krono—’ 

‘Kroniz;ita porko,’ interruptis Tristan. ‘Quale afisho por 
taverno.’ 

Louis ne semblis ofensesar pri l’interrupto. ‘Mea bon amiko, 
en sonjo nulo semblas esar stranja. Nu, quale me dicis, me 
pozis ca perlo aden mea krono ed olua lumo semblis lumiz;ar 
mea tota bona urbo Paris per glorio, por ke me povis vidar 
omna strado e stradeto, omna turmo e pinaklo, plu klare kam 
dum dimezo someral. E lore me pensis, ke la perlo pezis tante 
multe sur mea fronto, ke me arachis ol e jetis ol al sulo, e 

fulabus ol sub mea pedo, kande stelo rapide falis del Cielo ed 
haltigis me.’ 

La rejulo avide regardis sua kompanulo, qua semblis esar 
tote apatioz;a pri la naraco dil viziono rejal. ’Sonji e steli, steli e 
sonji,’ lu mokridetis. ‘Livez; sonji a febluli, sinioro.’ 

Louis frunsis la brovi. ‘Ne mokridetez;, amiko, ma dicez— 
qui esas ta homi?’ e l’akuta, magra vizajo dil rejulo poke 
avancis ek la nesto di sua kapuco vers la spekulanti. Lua 
kompanulo levis sua shultri. 

‘Kelki de la maxim maligna kati e rati en tota Paris,’ lu 
respondis. ‘La viri esas membri di kunfrataro nomizita la 
Kompanio di Molusko-skalii, e babilas lia propra slango, qua 
perplexigas la furtisto-kaptanti. Se la sinioro—’ ma nun 
pedfrapo avertanta de Louis igis lu tresayar e chanjar sua 
vorti— ‘se vu dezirus gustar friponeso, ti respondus. La 
mulieri esas prostitucatini. Ta entino portanta la vestaro di 
homulo esas Huguette du Hamel, yuninacho sovaja, quan viri 
nomas l’Abadino pro elua kuvento de debochistini. Yen quar 
de lua minioni kun el, Jehanneton la bel Heaulmiere, tale 
nomita, Denise la shu-fabrikanto, Blanche ed Isabeau. Ho, eli 
esas putani delicoza!’ 

Rejo Louis frunsis sua labii pro kritiko severa. ‘Li plu tarde 
reprimandesos,’ lu dicis. ‘Qua esas ta viri?’ 

‘Le Adam digna de le Eva pestoza,’ respondis Tristan. ‘Ta 
dina kerlo portanta vamso purpura esas Rene de Montigny, 
jentile naskinta, e granda ruptanto dil Dekalogo. Ilta havanta 
reda hari esas Guy Tabarie; li esas devota fratuli en 
debochado e furtado. La kerlo havanta vizajo furtatra qua 
titilas la genuo dil yunino esas Jehan le Loup. Proxeneti e 

para?iti, bravachi e bastardi: enumerar lia krimini esus retroe 
recitar la Dekalogo.’ 

'Vu havas humoro vigoro?a, amiko,’ e Louis ridetis. 'Nia 
jibeto balde esos okupata.’ 

Tristan aperteskis sua boko por aprobar ta sentimento, 
kande lua vorti e skopo amba haltigesis da sono di voco 
kantanta exter la pordo dil taverno. 

La voco esis di viro, rauka e ruda por muciko rafinita, ma 
havanta sorto de dolceso plena ed ornita qua klare portis la 
vorti tra la fenestri rede kurtenibta. Oli semblis plendar pri 
Fortuno: 


’Depos livir la kold karcero, 

En qua me preske ya forflugus 
Ca povra vivo qua balde fugus 
De la maligna Fat-vipero, 

Nun forsan altrun elu sugus 
Depos livir la kold karcero.’ 

Se la rejulo alertis por askoltar, e mem Tristan pokete movis 
letargiale, l’efekto di la kansono en la trupo spekulanta esis 
nemediata e violenta. L’Abadino saltis staceskar e klamis: ‘Es 
la voco di Frangois!’ 

‘Esas ya lua propra pipio nedicebla,’ konkordis Rene de 
Montigny, e pulsis sua ganaji aden sua sako. 

Robin Turgis levis sua manui pro desespero komika e 
murmuris: ‘Yen la diablo itere ek inferno.’ 

Omna homuli ed homini avide regardis la pordo. 

'Qua esas?’ questionis Louis de Tristan, ‘Di qua la veno 
semblas ecitar ca nokt-uceli?’ 

‘La kerlo maxim stranja en tota Paris,’ respondis Tristan. 
‘Frangois Villon, erudito, poeto, drinkanto, espadaganto, 
debochanto, babilanto, bona pri plumo, piko, e pampro. En la 
Korto di Mirakli on nomas lu Rejo dil Molusko-skalii. Judike? 
lu por vu ipsa.’ 

CHAPITROII. 

SIORO FRANQOIS VILLON 


Dum ke Tristan parolis, la klinko dil taverno kliktis, la 
taverno'pordo bruisoz;e apertesis, e la regardo dil rejo trovis 
stranja figuro kadrizjta en la pordo. La viro esis mezalta, 
magra; ilua viz;ajo dina ed avida esis bronzigita da la suni e 
venti di generaciono, rugiz;ita segun la severa chifri di 
experienci maligna. Ilua hararo obskura e longa esis plata e 
desordinita; la plu mikra rugi di ilua vangi e mentono esis 
neklarigita da la netondita barbo di un semano; ilua okuli esis 
brilanta ed alerta; ilua regardo senrepoz;a ed ampla. Habila 
traitodektanto trovus hemo di alta pensaji dop ta bela fronto, 
la rugi infinite tenera ye la labii movanta, la lumo di ula nobla 
fairo en l’okuli sovaja. II portis paruz;ita vestaro ek diversa 
kolori, tante ragiz;ita e rapecita, ke il similesis terorigilo 
baroka. Ilua mantelo ruinita saliis pro longa glavo; ilua palio' 





tekto kronisesis da kasqueto batita ed ornita per plumo di 
hanulo. En ilua ledra ?ono, velina libreto de versi akompanis 
poniardo. Ultre ilua aspekto kaprico7;a, l’akuta okuli dil rejo 
remarkis ulo proda en la posturo dil raskalo, trovis qualesi 
viral sub la mieno abatita. II stacis dum instanto sur la pordo- 
solio en posturo fantastika di saluto ante ke il bruiso?e klo?is 
la pordo dop su ed avancis vers sua amiki. 

‘Nu, Ora Kordii, quale vi standas?’ il joyo?e klamis dum ke 
il avancis, la kapo rekta e l’apertita manui extensita. ‘Ka vi 
sentis la manko di me, yunuli; ka vi sentis la manko di me, 
yunini?’ 

Abadino Huguette quik esis apud il, la brakii cirkum ilua 
kolo, kare?is ed embracis il. ‘Me certe sentis la manko,’ el 
susuris. ‘Ube tu esis, simieto?’ 

Sioro Frangois regardis el instante per stranja kompato. II 
sorgoz;e extrikis su de elua embraco e klamis, ‘Donez a me 
ondo de vino, nam mea guturo esas sika pro kantado.’ 

Omna viro shovis sua gobleto vers sioro Frangois, pregis ke 
il drinkez; de ol, ma il imperiale forpozis oli. ‘No, me havez; 
mea propra,’ il dicis. ‘Kad hike esas nula tavernestro? Sioro 
Robin, advenez;.’ 

Robin Turgis, qua til nun stacis aparte spektante la 
novenirinto sen multa favoro, lente avancis, polexi en sua 
zono e bitra rideto sur sua grasa vangi. 

Sioro Francois parolis solene a lu, tiris la grasa kasqueto de 
la kapo dil proprietero e lansis ol trans la salono. ‘Pro quo vu 
ne salutas jentiluli kande li honorizas vua domacho? 
Gobletedo de vua maxim bona Beaune, sioro Povriganto, por 
drinkar damno al Burgundiani.’ 


25 



Robin Turgis ne movis por obediar, ma lua mikra okuli 
semblis plumikreskar. ‘Qua koloro havas pekunio nuntempe, 
sioro Frangois?’ lu obstineme dicis. 

Quik la manuo bruna e sordida dil poeto sizis la poniardo, e 
volfatra grondo eniris la voco kande il minacante respondis, 
’Ulfoye la koloro di sango.’ 

Ma la proprietero, neperturbita e nekonsternita, ferme 
stacis. ’Nula paradacho, sioro Frangois,’ lu forte dicis. ‘Restas 
rejulo en Francia, e la nomo di ta rejulo klare skribesas sur lua 
moneti. Montrez; a me Louis XI, e me montros a vu mea vino 
de Beaune.’ 

La viz;ajo di sioro Frangois redeskis sub sua sordideso, ed il 
nervoz;e tushis sua poniardo, quale on necerta, sive ridar, sive 
plorar pro la dilemo qua afrontas lu. Huguette e Montigny 
same poz;is sua manui aden bursi por pekunio por pagar la 
konto dil poeto kande, qua astonis Tristan, la rejo anticipis lia 
bonvolo. Staceskante per admirinda rapideso, lu avancis vers 
sioro Frangois e salutis il per gracioza manusigno. ‘Ka vu 
permisus me servar vu,’ lu polite dicis, e dum ke Villon turnis 
su por regardegar surprizite, lu duris: ‘Ka vu honorizos me per 
drinkar ta vino de Beaune pri qua nia hosto fanfaronas, per 
mea spenso?’ 

L’astoneso di Villon ne febligis sua avideso ad oportunajo. 
Yen deo ek mashino qua ofras liquoro koldeta a sika guturo. 
Sioro Frangois retrodonis la saluto per mieno splendide 
komplezema, dum ke l’altra kompani regardegachis la borgezo 
qua tale pulsabis su inter li, e Tristan, maledikante la rejo pro 
lua temerareso, tastis por poniardo celita. 

La komplezachanta manusigno di Villon esis splendida pro 
sua senshameso, e lua vorti noble egalis lua gesto. 

'Vu esas jentila nekonocato, e me do honorhos vu.’ Louis 
reverencis. ‘Me livis mea burso sub mea kapkuseno cajome’ 
—granda ridado salutis ta jokajo antiqua— ‘e ca nejentila 
kerlo negas kredito. Quante rare on renkontras drinkanto qua 
esas anke jentilulo.’ 

Vi?ajo kalma, Louis askoltis la vorti di Villon. ‘Ma la vendo 
di ulo tante nobla devas genitar nobleso en la vendisto,’ lu 
dicis tre grave; pose turnante su vers Robin Turgis, di qua la 
boko beis pro ca dialogo, lu imperis, ke lu adporte? flakono di 
sua maxim bona vino, e donis arjenta moneto-peco, por qua 
Robin extensis sua grasa fingri—ed extensis oli tro tarde. 
Nun vidante l’arjento, l’okuli di sioro Frangois flagris, e lua 
manuo bruna e magra, tam rapida ed ajila kam to di falkono, 
flugfalis inter la rejo e la tavernestro e si?is la moneto-peco, 
quan lu quik montris ed inspektis per extazo di admiro. 

‘Ka ca esas la bona ficho dil rejo?’ lu questionis, e desmetis 
sua boneto kaduka e profunde reverencis a l’exaltata moneto- 
peco. ‘Nu, Deo benedike? la sinioro, me dicas, nam me debas a 
lu mea nuna libereso. Esis vakuigo di karceri kande lu venis a 
Paris, e pro ke me hatarde esis en karcero tatempe—pro legal 
eroro’—nun lu pautis por saje oglachar sua kamaradi, qui 
bramis aprobante—‘on esis sat bona pedfrapar me aden la 
aero libera. Ka vu augmentos vua benigneso, olda jentilulo,’ e 
nun sioro Frangois jiris e solene salutis la nekonocata 
entratenanto, ‘per permisar me gardar e konservar ca ficho di 
nia kara monarko por memorar ca evento remarkinda?’ 

La braveso di Louis ne povis preventar lu grimasar ironioze 
kande lu hastote respondis, ‘Certe.’ Lu signis diskrete a Robin 
Turgis, qua, movante segun larja cirklo cirkum sioro Frangois, 
reptis a la flanko dil rejo, recevis de lu altra moneto-peco, e 
forhastis por adportar la pagita drinkajo. 

De lua angulo, Tristan spektis ta ceno per juo feroca. ‘Sioro 
Villon, sioro Villon,’ lu murmuris a su, ‘vu regretos olca, 
multe regretos olca.’ E per sua okulo mental lu transpobs ta 
figuro fantastika, posturante e grimasante avan Louis, a la fino 
di longa kordo qua pendas de alta jibeto. Sioro Frangois, qua 
ne savis l’ironio nemediata di existo, lejere signifis kisante sua 
fingn>pinti a sua patrono. ‘Vu esas jentilulo tre kompletema,’ 
il aprobante dicis. 

Louis kelke frunsis sua fronto. ‘Vu repetachas pri mea evo, 
sioro,’ lu dicis. ‘Ma vu ipsa ne esas hunyuno.’ Ca febla 
reprocho evidente plu iracigis l’amiki di Villon kam Villon 
ipsa. La viri montris tendenco atakar la civitano tante 
questionema; la mulieri iraco?e klukis. Casin Cholet bruske 
propobs frapar la civitano ye la vangi; ed Huguette questionis 
emfaz;e nepolite: ‘Qua importas ilua evo a vu, oldulo?’ Ma 
Villon tranquile kalmigis sua kompani tempestoz;a. 

‘Pacienteskez;, damz;eli,’ il afable dicis. ‘Pacienteskez;, bona 
kamaradi dil Moskulo-skalii. Se nia amiko esas questionema, 
lu adminime pagas la abono'preco,’ e parolinte il dum instanto 
celis sua vizajo dop la gobletego de vino de Beaune qua Robin 
Turgis tainstante transdonis. Multe restaurita da ilua granda 
glutajo, il bruske duris: ‘Dum triadek-e-tri yari me mez;uris 
vivo, havante la rezultajo quan vu vidas. Lejera posho esas 
pesto, ma lejera kordio e lejera amoro multe kompensas.’ E 

parolante, il frapetis sua posho, la vakueso di qua ne tinkletis, 
tamburagis sua sino e kapsignifis kavalieratre a la mulieri 
admiranta. 

'Vu esas filoz;ofo,’ dicis la rejo. 

'Vu esas anjeleto,’ kriis l’Abadino, e jetis sua brakii cirkum 
la poeto per embraco entu?iasmo?a. La homajo dil yunino 
evidente ne ple?is a Villon, nam il rapide liberigis su del 
embraco e dicis: 'Dolce, Abadino, dolce! Mea shultri priklas e 
mea flanki doloras tro multe por embraci.’ 

La maniero di Villon esis tante decidoza e tante evidenta, 
ke la kurioz;eso dil bando brulis ed esis parolata da Rene de 
Montigny, qua questionis per sucio laudinda, quo dolorigas il. 
Villon sukusis sua kapo, aplikis su a la gobleto, ed emersis de 
ol havanta viz;ajo tre melankolioz;a. 

'Vi vidas en me, amiki,’ il sospiris, 'viktimo di amoro,’ ed il 
aspektis tante triste ke Louis tre tentesis ridar, ed Huguette 
iraceskis, nam el furiis ye Villon por defiar ilua dicajo. Villon 
dolce kalmigis elua emoco. ‘Tacez;, tacez;, mea yunino! Esas 
multa sorti de amoro, quale tu evidente devas savar. Me esas 
fripono e vaganto, fakte, e do me ulfoye amoras vu ed altra 
tala yuninachi Athanasiana; Isabeau ibe, e Jehanneton.’ 

Ye ta nomi di elua novici, l’Abadino feroce jiris a la du 
yunini. 'Puerinachi,’ el kriis. ‘Ka vi flirtas kun mea viro?’ La 
du retrotiris su de elua furio, ma sioro Villon, qua subite 
semblis meditar, babilis per sorto de revo, sen atencar la Pin- 
kono e sua cirkumaji, quale se il esus sola pastoro sur sola 
kolino. 

'Ma me anke esas, Cielo pardonez; me, rimifanto, ed havas 
la steli kom mea kandeli e la roz;i kom mea ludili, e ti qui 

kantas kansoni ulfoye amoras altramaniere. E do ol eventis a 
me, pro mea peki e por mea tristeso.’ 

La mentono di Villon falis adsur ilua sino; la hanufplumo 
pendis desgaye; la kantisto aspektis shamoz;a. Huguette 
tedeskis pro regardeskar la minioni ofensinta, itere turnis sua 
atenco a l’amorato trista. ’Vajisanto!’ el mokridetis, 
desestimante indikis sioro Frangois; en ilua okuli on povus 
dicernar lakrimi minacanta. 

Jehanneton kuriote iris apud il, dedrante vexar Huguette. 
’Dicec vua amonrakonto, Frangois,’ el pregis, e Louis quik 
sekondis ta demando. La naturo Araba di l’aventuro sorcis lu, 
e quale infanto lu juis rakonti. 

‘Ka me darfas repetar la prego dil damo,’ lu dicis, ‘ecepte ke 
la pretenteso di nekonocato jenus vu?’ 

Villon turnis su a lu, mokante ridis. ‘Deo ame? vu, no,’ il 
respondis. ‘Ante longa tempo me obliviis tacereso e diskutas 
pri mea vakua burso, mea vakua ventro, e mea vakua kordio 
ad irgu. Proximeskez;, furtisti e debochanti, ed askolte? la 
stranj aventuro di sioro Frangois Villon, klerko de Paris.’ 

Aplaudo joyoz;a salutis ta diskurso. Jehan le Loup, sizante 
vakua barelo de angulo, rulis ol adavane, e stacigis ol ed 
invitis Villon sideskar sur ta trono komika. La poeto saltis 
adsur ta perchilo provizjta, sideskis kun la gambi krucumita, 
pozis sua longa espado sur la genui per l’amba manui. La homi 
cirkume sideskis, abeli cirkum rozjero. Huguette pozis su sur 
tabureto ye ilua pedi. Jehanneton sternis su sur la pavimento 
e regardegis ilua viz;ajo. Robin Turgis sideskis kavalke sur 
benko poke diste e ridetachis. Louis susuris dop la manuo a 
Tristan, ke lu trovis la homo amuz;anta, a qua Tristan replikis, 

ke lu suafoye konsideris il kom simio tedanta. Louis 
disputeskis, ma la voco di Villon haltigis lu. Villon, 
komforto?a sur la vin-barelo, naraceskis. Filoz;ofo dicernus ulo 
patetika en ta pikturo di fripono shifonizita cirkondata da 
raskali basranga, la magra korpo tremanta, la avida viz;ajo 
vivoz;a pro emoci, moko sur la labii e tristeso en l’okuli; a la 
rejulo sardonika ol ofris nulo ma amuzo. 

’Vi certe savas, kara diabluli e sempre bela demonini, ke tri 
dii ante nun, kande me jacis en la hundeyo, qua esas mea 
humoro, e regardegis la cielo, qua esas mea distrakto—me 
parolas, honesta civitano, per alegorio o parabolo, kara 
retoriko segun skolani—me vidis inter me e Cielo la vizajo di 
damzelo, la maxim bela viz;ajo quan me vidabis dum mea 
vivo.’ 

Nun l’Abadino, indigno vinkante la falsa vireso, snifleskis 
ed asertis, ke la parolanto esas porko nefidela, ma Villon ne 
atencis elua ploreti e durigis sua rakonto. 

‘E1 iris al kirko—Deo shirmez; el—ma regardis me 
preterpasante, e quankam el vidis me ne plu multe kam la 
pavi sur qua me stacis, me vidis el, unfoye e por sempre. Ni 
kanson-vendisti babilas pri amoro, ma fakte savas nulo pri ol, 
e kande ol venas, ol shokas ni. Me esis tante multe shokita ke 
—nu, qua sensencajon vu supozus, ke me facis?’ 

Villon regardis singla membro di sua audantaro, e sua boko 
mokridetanta trompis la tristeso en sua okuli. 

'Pardrmkis gobleto por obliviar,’ sugestis Montigny. 

Blanche esis egale praktikal. ‘Kisis yuninacho por lo sama,’ 
el klamis. ‘Quante multafoye me kurtezesis kom altru!’ 

Turtis del posho dil damz;elo,’ Casin Cholet dicis, saje 
sukusis sua haroza kapo, dum ke Jehan le Loup, per oglacho 
timinda, ridachis: Troximeskis ad el en la turbo e pinchis el,’ e 
tale agis ye la graseta shultro di Blanche. 

Sioro Frangois forpozis ica filozofio friponal per gesto 
desestimanta. 

‘La la la,’ il pipiis. ‘Plu sensence kam ti omna. Me sequis el 
aden la kirko.’ 

Silenco astonata kaptis l’audantaro. Nur Colin de Cayeulx 
havis sat multa esprito'pronteso por montrar l’astoneso per 
longa siflo. Louis multafoye facis la kruco-signo sub sua robo. 
‘Vu ne esas kirkano, sioro?’ lu acerbe questionis. 

Villon dolce respondis. 

‘No, olda Baroko, sen ke esas almono-buxo apertebla od ora 
plati furtebla.’ Guy Tabarie hastoze interruptis per avertanta 
krio, ‘Cave!’ e per regardeto signifikiva vers la nekonocati, ma 
Villon mokis lua timi. 

‘Stultajo,’ il kriis, inklinis su avane, e jokante frapetis la 
dorso di Louis per sua espado. ‘Ca bona marioneto havas 
vizajo amikal e komprenas jokaji. Ka ne, olda kuniklo?’ 

Louis grimasis e pose ridetachis dum ke Tristan anhelis 
iracoze. ‘Me dankas Cielo, ke me esas humuroza,’ lu dicis per 
regardeto ruzoza ye sua kompanulo. 

Villon durigis sua naracado. 

‘Nu, me stemis me ibe en l’obskureso, mea genui sur la 
kolda pavimento, e dume la sono di elua beleso esis dolca en 
mea oreli, e la doloro di elua beleso rodis mea kordio, e me 
pregis itere vidor el.’ 

Tainstante Huguette, qua askoltis ca naraco per feroceso 
felinatra, si^is vinoTrucho e vi?is jetar ol vers la kapo dil 
poeto, ma esis habile desarmizjta da Guy Tabarie ante ke la 
krucho livis elua fingri. Budante el sideskis dum ke Villon, 
nekonciante pri la danjero evitita, reveme babilis. 

'E l’incenso titilis mea na?trui, e la santuli farbi?ita mokis 
me, e peci di rimi e peci di pregi dansis en mea cerebro, e me 
sentis quale se me ebrieskis per ula liquoro nova e delektanta. 
E pose el ekiris e me sequante ekiris. E1 prenis de mea fingri 
l’Aquo Santa.’ 

La voco di Villon respektoz;e sinkis ed Huguette explotis la 
pauz;o. 

‘Me dez;iras, ke ol bruligabus tu til la osti,’ el despitoze 
interruptis. 

Sioro Villon sukusis sua kapo. 

’Ol bruligis me mem plu profunde, kredez; me. Extere, sur la 
perono di Deo, stacis pupeo havanta flava hari e roz;ea viz;ajo 
qua salutis el, e li kune forflanis, me quik sequante. Balde li 
atingis pordego e tra ol iris mea chasajo, ed el trairante turnis 
su vers sua skudiero e me itere vidis elua vizajo, e perdis ol 
pro la lakrimi qui plenigis mea okuli.’ Profunde sospirante, il 
tumis su vers Louis. ‘Me supozas, ke vu esas kurioz;a pro tala 
babilado, ma kande mea kordio esas en mea guturo, me 
mustas eksputar ol, od ol sufokus me.’ 

‘Me lernis esar kurioz;a pri nulo,’ Louis saje dicis. 

Villon riprenis la filo di sua naraco. 

‘Me salutis la kavaliero e pregis saveskar la nomo dil damo. 
Lu konsideris me kom dementulo, ma dicis ol.’ 

Huguette quik itere staceskis e po?is sua vi?ajo avida 
proxim to di Villon e karezante susuris: 'Quo es la nomo dil 
damaelo, kara Frangois?’ 

Sioro Frangois regardis elua okuli atencoz;a per sagaca 
rideto. 

‘Esez; privata, dolcino,’ il murmuris. ‘Esis la Sinioro Rejino.’ 

Rido-mujo extravaganta del amiki di Villon salutis ta 
repliko e la furio quan ol instigis en la vizajo di Huguette. 
Louis rejale iraceskis, esis pronta protestante staceskar, ma la 
manuo pezoza di Tristan falis adsur lua shultro e retenis lu, e 
Villon, remarkante lua iraco, pacigante manusignifis. 

‘Nu, nu, mea anadulo,’ il kriis, ‘vua loyaleso ne bezonas 
flamifar. Ne esis la siniorino, ma me retenos elua nomo, 
quankam ol skribesas sur mea shultri en granda kontuzi nigra- 
blua.’ 

Ca dicajo incitis murmurado surprizita en la bando. ‘Ka la 
dandio rozea ed orea batis vu?’ questionis Montigny por la 
kuriozeso generala. 

‘No, no,’ Villon respondis. ‘Eventis tale. Ni versifanti 
demandas preco po nia vari quan nur kelki supozas ke oli 
valoras, ma pro 1’amoroTebro en mea veini, me skriptis versi a 
ta damzelo e sendis oli ad el, bele skribita sur pergameno qua 
kustis me un repasto.’ 

‘Ka vu opinionis, ke el venus a vua siflo quale ucelo a 
lurilo?’ Louis ludatre questionis. 

Villon itere sospiris. ‘Pro tala dementeso, minstrelo 
konsideras su kom nova Orfeo qua povus ganar homino ek 
l’inferno per sua muziko. Ma me respondesis—ho, me 
respondesis.’ 

II subite falis aden silenco budema, qua ne konkordis kun la 
gusto dil bando interesata da l’aventuro. Montigny inklinis su 
avane, frapetis la dorso di Villon per stroko qua tresayigis il, e 
klamis, ‘Quo es la respondo?’ 

Villon ridis, lauta e senjoya rido qua kontenis nula varmeso 
homal en ol. 

‘Kerlo qua similesis pajo renkontris me hike tri dii ante nun. 
Lu questionis, ka me sendabis ula versi ad ula loko. Se yes, me 
nemediate sequec lu. Me sequis quale mutono, la kordio 
batanta, til ni atingis loko solitara, ed ibe quar stupiduli 
portanta bastoni longa de tri futi atakis me. Me kaptesis 
neexpektante, havis nul armo ecepte mea poniardo, la frapi 
pluvis adsur me tam rapide kam glani flugas per forta vento, 
do me opinionas, ke esis nula shamo forfugar kurante. La 
raskali klamante persequis me, til ke me duktis li aden 
quartero di Paris ube lia vivi ne valorus minuto e li mustis 
cesar la persequado. Ma me esis forte batita e sovaje aro?ita, e 
mea kompatinda dorso e flanki esas mulieratre sentiva. Me ne 
plus ekiras sen Exkalibur.’ Parolante, il frapetis la mancho di 
sua glavo. 

Huguette feroce regardegis il. ‘Ka to docas tu, ne itere esar 
folulo?’ el questionis, vicioz;e kliktiganta sua blanka denti. 

‘To docis me, ne itere esar folulo,’ triste respondis Villon. 
‘La marko dil bestio esas sur me, e me sonjos nula plusa sonji.’ 
II sukusis su quaze forsukusar memoraji adheranta, extensis 
sua vakua gobleto vers Montigny, dicis: ‘Me itere durstas. 
Plusa liquoro.’ 

Dum ke Montigny riplenigis la gobleto di sua chefo, Louis 
komentis, 'Vu drinkas plu multa vino kam saneso bezonas, 
sioro.’ 

Villon iracoz;e jiris a lu, viz;ajo reda ed okuli brilanta. 

'Atencez pri vua propra aferi!’ il klamis, e l’altri aprobis per 
aplaudar. 'Quon on povas facar ma drinkar, kande Francia 
glitas al diablo, la Burgundiani kampas en la agri ube me ludis 
dum infanteso, e stultacho sidas sur la trono e permisas li 
siejar sua urbo?’ La raskali ridis. Tristan susuris a su, 'Vu 
regretos parolir, sioro Villon.’ 

La rejulo propozjs problemo. ‘Sendubite vu agus plu bone 
kam la rejo se vu portus la shui dil rejo?’ 

Villon rulis sur sua barelo pro extaz;o di amuzo. 'Se me ne 
povus agar plu bone kam Louis Nulfacanto, Louis 
Nulaudacanto, havante lua oportunaji ed avantaji, utinam 
Huguette nultempe itere kisez me.’ 

Ilua joyoz;a kompani ridis. Huguette budante susuris, 
‘Forsan el ya nultempe kisos tu.’ 

Isabeau oblique reptis a Louis, flatis lurante quale kato 
dicante: ‘Nia Frangois facis rimo pri to, sioro, quale il agus se 
il portus la shui dil rejulo.’ 

Louis esis sempre pronta por irga galantajo. Lu poz;is sua 
brakii cirkum la tenua korpo dil yunino e tiris el adsur sua 
genuo. ‘Ka yes ya, mea beletino?’ lu dicis. ‘Ka ni darfas audar 
ol, sioro Poeto?’ 

Villon, per mokanta modesteso, esforcabis haltigar Isabeau 
de parolar pri la verko, ma nun chanjis sua tono. ‘Vi darfas; 
vu audos; nam ol esas vera kansono, quankam ol kustus mea 

kulo se ol venus al oreli dil rejulo, komprenende. Ma vi ne 
esas sat alta por susurar aden ta oreli, do adavane.’ 

Per krio Villon saltis staceskar, drapiris su per sua mantelo 
lacerita, posturis impoz;ive, e reciteskis per granda soleneso. 
Louis po?is sua fingri unglatra dop sua orelo por plu bone 
audar la vorti qui falis del boko dil poeto sovaja: 

Omna Francani, irgube vu esas, 

Qui amas la lando, sablo e sulo, 

Ti qui kurajon fiere profesas: 

Nur mutonini sen mutonulo! 

Mankas pastoro, mankas konsulo, 

Viktimi qua vartas la morto-siejo— 

Altre esus ica lando-nebulo 
Se Villon di Francia esus la rejo! 

Louis severe regardetis Tristan; la friponi fricionis sua 
manui e gutur-ridis. Villon fiere ridetis e duris: 

Figuro sur trono da vi videsas, 

Lu esas pupeo, lu esas kaulo 
Qua nur per ta robi rejala impresas— 

Plata imajo en ora spegulo. 

Ma singla Francano, homino, homulo, 
Bezonas leono, ne ta sakrilejo; 

Viro komandus, e nule nulo, 

Se Villon di Francia esus la rejo! 

La vi?ajo dil rejo esis skisuro sardonika. Tristan esis ponsa 
pro furio. La bando aplaudis e Villon brilis pro l’aplaudo. 

Babilo di foli rejala ne cesas, 

Bravulin lu sendas a la patibuli; 

La viri per kordi nun pendigesas 
Dum ke kort-stultuli pleachas viuli! 

Ho, Louis nur dansas kun pavono-guli 
Dum ca prez;untoz;a Burgundia-vilejo, 

Ma Francia ya vinkus tala tribuli 
Se Villon di Francia esus la rejo! 

Gobleti e drmko-poti kliktis aprobante. L’okuli dil rimifanto 
plularjeskis dum ke il inhalis por eksuflar Venvoidi sua balado. 

Louis la Mikra, viro necesesas; 

Francia postulas ta grand privilejo! 

Mala Burgundia nultempe opresas 
Se Villon di Francia esus la rejo! 

Bramo di entuz;iasmo venis del plena guturi dil bando. 
Montigny frapis la dorso di Villon kun 'Bone hanoTantita, 
Chantikliro!’ Huguette jetis sua brakii cirkum il ed embracis il 
pasionoz;e klamante: ‘Me pardonas tu por multo, pro ta lumo 
en tua okuli.’ 

Ma la poeto aspektis fatigita pos tante multa ardoro. II 
forpulsis la yunino e velkis adsur sua barelo. La friponi foriris 
a lia propra tablo, e Villon restis sola kun Louis, qua satirale 
questionis: 'Vu nomas vu patrioto, me supozas, ka ne?’ 

Villon rekuperabis sat multa energio por pardrinkar la 
gobletedo de vino. II tumis su vers la rejo, pasigis sua manuo 
trans sua fronto. ‘Per nula tala titulo altgrada,’ il respondis. 
‘Me esas nur povra diablo havanta kordio tro granda por sua 
korpo ed espero tro granda por sua fato. Se me esabus 
parturita en lito brokatidta, me forsan duktabus armeo e 
servabus Francia; forsan amabus dami sen timar batado, e 
dicabus veraji a rejuli sen timegar la glinnodo; ma pro mea 
vera historio, me asocias kun friponi e debochantini, e plendas 
ad obtu?a bu?ardo quale vu, olda kapro! Ho, esas pleo di 
folulo ed esus bona facar mea ekiro.’ 

‘Vu ne sucios longatempe,’ Tristan nelaute murmuris a su, e 
juis la pensajo. 

Louis nur dicis: ‘Vu esas sentencema.’ 

Villon rapide replikis. ‘La quintesenco di envidio, certe. Me 
havas granda pensaji, granda de^iri, grand ambicioni, grand 
apetiti, irge quon on de?iras. Me povabus chanjir la mondo e 
livabus memoraji. Fakte, me dormas en mansardo sub l’ombro 
dil jibeto, e morge esos obliviata, mem da la volfi kun qui me 
kuras. Ma olca esas sika pensado; ni drinkez;!’ Parolante, 
Villon staceskis por irar a sua kompani, ma ilua alerta okulo 
remarkis, ke Robin Turgis dormeskabis sur sua benko. Villon 
lejere saltetis vers lu, habile desligis lua klefaro de lua zono e, 
per gesto triumfanta, iris pedpinte a la pordo dil kelero, quan 
il klefapertis e tra qua il desaparis. Louis spektis kun rideto 
acida. 

Tristan inklinis su avane e tiris la maniko dil rejulo. ‘Ka me 
morge pendigez lu?’ lu rauke questionis. La rejulo meditanta 
tumis su a sua servero. ‘Ni atence?! II esas kerlo babilema, ma 

il povus esir viro. II igis me pensar pri mea sonjo. Me esis 
porko debochante en la stradi di Paris, e me trovis perlo—nu, 
nu. Ni disipez; la tempo per kartdudo til ke arivas Thibaut 
d’Aussigny.’ 

Tristan ektiris karnpaketo de sua burso e po?is oli adsur la 
tablo. ‘Ka vu supozas, ke lu ya venos?’ lu questionis. 

‘Lu ne expektas trovar me hike, me juras a vu,’ respondis 
Louis. ‘Lu ne venus, se lu expektus. Barbisto Olivier avertos 
me pri lua veno.’ Dum ke lu parolis, la pordo dil albergo kelke 
apertesis e la rejo, audante la klikto dil klinko, questionis: ‘Ka 
lu esas?’ 

Tristan regardis trans sua shultro. La pordo esis poke 
apertita, ed olda, kurvigita muliero kurioze regardetis aden la 
chambrego. Tristan levis sua shultri. 

‘No, sinioro,’ lu grondis, ‘altra oldino.’ 

Ante nun la rejo aranjabis la lud-karti segun sua deziro. Lu 
facis gesto imperanta, ke sua kompanulo sideskez, e pos kelka 
sekundi obliviabis omno pro l’eciteso dil ludo. Dume l’oldino, 
larje apertinte la pordo, nelaute eniris la chambro. E1 esis 
kreuro tacera ed havanta dolca vizajo, un de ta ombri homal 
qui sugestas sen tragedio yuneso senkolorigita e beleso 
velkinta. E1 esis tre povre ma tre nete vestizjta per paruzita 
robo gri?a e nigra, e la linja falduri cirkum elua viz;ajo rugoz;a 
esis skrupuloze neta. E1 anxioze cirkumregardis, shirmis sua 
okuli per manuo, en la febla lumo dil taverno, nekapabla 
dicernar multo ma evidente avida por dicernar ulo. 

Rene de Montigny, tedata da tormentar Isabeau, subite 
regardis adsupre e vidis l’oldino stacanta senespere e 
dezirante. Malicoza spirito flotacis quale folio sur la surfaco di 

lua mento. Lu staceskis e dansis baroke vers el, profunde 
salutis el. 

'Quon vu detiras, dolca princino?’ lu dicis per mokanta 
deferenco. 

L’oldino surpri 2 ;ite turnis sua viz;ajo rugoza vers lu. 

‘Ka sioro Frangois Villon esas en ica asemblo, sioro?’ el 
balbutis. 

Montigny ofris ad el plusa reverenco profunda. 

‘Dolca kreuro,’ lu ridetachis, ‘me kisas vua manuo e 
questionos.’ 

Lu turnis su a sua kompani an la tablo e sua okulo mokema 
trovis la figuro di Huguette. Pos ke sioro Villon kompletigabis 
sua naraco, Huguette multe budis, e la kompani trovinte el 
iraco?a, saje livis el solitara. E1 ektirabis kart-paketo de sua 
burso skarlata; el lektis senvorte sua destino, e la karto di 
morto iterante aparis kun grava obstinemeso. Per sento di 
desespero stranjera ad elua karaktero lejera, el pozabis sua 
viz;ajo adsur sua brakii e nelaute singlutis a su. Montigny ne 
esis homulo sentiva pri tristeso di homino. Lu mokante gestis 
super elua shultri kurvigita e kriis a l’altri per falsa susurado: 

‘Esas belino ye la pordo qua serchas nia Frangois.’ 

Ta vorti atinginte l’oreli di Huguette, oli quik pikis el a 
vivoz;eso. E1 flagrante saltis staceskar. 

‘Quon vu dicis?’ el furiis, e pose, vidante la proxima formo 
di homino, kuris vers la nekonocatino; l’altri avide staceskis 
pro ulo ecitonta. 

‘Quon vu volas hike?’ el feroce questionis, lore vidis la 
rugoz;a vizajo kompatinda qua regardegis el e tresayis 
surprizjte. 

L’oldino misinterpretis la sexuo dil questionanto pro la vesti 
portita da Huguette, paroleskis exkuzante. 

‘Me demandas pardono, yuna sioro,’ e dum plura instanti ta 
vorti esis dronigita sub ridacho-krio delektata, kande la friponi 
askoltanta komprenis elua eroro. 

‘Me demandas vua pardono, yuna sioro, me serchas sioro 
Frangois Villon.’ 

Huguette nepaciente aboyis, ‘Serche? il e trovez; il.’ 
Turnante su a Rene, el klamis, ‘Montigny, vu es bestio!’ e 
pozante la manuo sur sua poniardo, iracoze avancis vers lu. 

Montigny ridetachis quale gaya simio, saltis a sekureso, 
evitis el cirkum la tablo, dum ke l’altri deskovris viktimo en 
l’oldino perplexigita, prenis la manui l’una di l’altra, e sovaje 
danseskis cirkum el. L’oldino, tam timigita e timida kam muso 
subite cirkondata da kati dansanta, stacis senmove. 

Tainstante la kelero-pordo apertesis e sioro Frangois riaparis 
portante en sua brakii granda krucho de vino. Vidante ke la 
proprietero ankore dormas profunde, il ridetis joyoze, nelaute 
klozis la kelenypordo, e pozis sua spoliuro en l’angulo dil 
herdo maxim proxim la benko. La bruiso dil tumulto luris il 
de sua spoliuro ed, adsupre regardante, il remarkis to quo 
eventas. Nemediate ilua mieno su-kontenta chanjis, e kurante 
adinter la turbo dansanta il forte frapis Jehan le Loup per la 
klefaro, qua faligis lu al pavimento quale lenio. Instante la 
turbo de raskali dispersis su, e Villon kaptis l’oldino en sua 
brakii. 

‘Esez damnita, rati!’ il klamis a li. ‘Esas mea matro.’ Lore il 
tiris l’oldino tremanta vers la herdo e susuris aden elua oreli, 
‘Ne timez, maman, li intencis nula domajo.’ 

Ula sorto de mi-repento esis sur la viz;aji di la plu multa 
membri dil bandacho dum ke li stacis aparte e shamoz;e spektis 
la matro e filiulo. Guy Tabarie, qua despriz;is disputi, sensone 
reptis aden la koldeta strado por trovar sua plez;uri en ula loko 
min sturmoz;a. 

Robin Turgis vekis de sua dormo profunda, instintale frapis 
sua z;ono per manuo e deskovris, ke sua klefaro mankis. 

‘Mea klefi! mea klefi!’ lu klamis—‘ube es mea klefi?’ E lore 
lu vidis oli ube oli jacis apud la formo sternata di Jehan le 
Loup, kuris adavane ed avide sizis oli. 

Nun Jehan le Loup rekuperis sua sensi quin la frapo 
ocilanta di Villon ekbatabis, e lente reptis a posturo sidanta. 
Lu feroce regardegis sioro Frangois e sua dextra manuo 
maligne iris al mancho di sua poniardo. 

'Vu fendis mea kapo, esez maledikata,’ lu grunis, e rapide 
saltis staceskante, la nuda lamo en sua manuo, ed hastis vers 
sua asaltinto. Ma Villon esis tro alerta esar surprizjta. II 
mankis tempo por ektirar sua espado, ma quik sizis spiso del 
fairo ed extensis ol ciencale por haltigar Jehan le Loup dista 
de la longeso de brakio. Huguette sizis Jehan ye la poniardo- 
brakio. 

’El esas ilua matro!’ el iracoze dicis. ‘Vi omna havis matri, 
me supozas? Lasez il tranquila!’ 

Jehan le Loup nevolunte engainigis sua armo; Huguette 
retrotranis lu al tablo; Villon ripozis la spiso, qua kelke 
bruligabis ilua fingri, e pacoze sideskis adsur la benko apud sua 
matro. 

‘Ka li timigis tu, mama?’ il susuris. ‘Ma li intencis nula 
domajo. Yunuli e yunini, yunini e yunuli.’ 

L’oldino forte embracis il. Villon grimasis. Elua tusho 
amo 2 ;a esis tam doloriganta kam tusho enemikal sur ilua korpo 
kontutita, ma il ne esforcis represar ol. 

’Vene? adheme, Frangois,’ el dicis. ’Venez; adheme. Ube tu 
esis dum ca tri dii pasinta?’ 

Villon tre tenere karezis l’oldino, respondis: 

‘Tre okupata, maman —sekretaji statal. Reste? tacema. 
Quale tu trovis me?’ 

‘On dicas che l’Unikorno,’ dicis l’oldino, ‘ke me trove? tu 
hike.’ 

Villon gestis desestimante. 

‘Ho, l’Unikorno ne plus esas segunmoda. Li demandas pago 
nemediata ibe, konfuzigez; li! Ultre, ica loko esas plu proxim la 
muri e ni povas audar la klamado dil Burgundiani. To esas 
tam bona kam savuro por nia vino.’ 

Matro Villon triste sukusis sua griz;a kapo. 

‘Forvenez,’ el pregis. ‘Tu havis sat multa vino.’ 

Villon quik kontredicis el. 

‘Nultempe dum mea vivo, maman. Me havas kapo di folo e 
sempre tro balde eniras mea altaji.’ 

Ma vidante la mieno faliinta qua plugrizigis elua griza 
vizajo, il pluse dicis, ‘Me ne nun povas irar adheme, maman, 
ma me facos ulo por tu. Ka vu memoras, kande me esis 
infanto—’ 

Ulo en ta vorti subite haltigis il. La komparo inter la frazo e 
la loko en qua il esis, inter la matro qua karezas il e la sovaji 
qui esas sua diala amiki e qui drinkas e kubludagas dop il ye 
l’altra latero dil benko, venis ad il quale ondego de doloro e 
frapis la gayeso ek il. II tumis su de sua matro e traurante 

repetis a su, 'Deo! kande me esis infanto!’ La kompato dil 
matro, la protekto dil matro quik asertis su. 

‘Tu esis la maxim bela infanto parturita da muliero,’ el 
nelaute dicis. 

Villon itere turnis su ad el ed esforcis forpalpebragar la 
lakrimi en sua okuli. 

‘Tu olime lulkantis a me,’ il dicis, e parolante ociligis el lente 
en sua brakii, kantante la vorti di ta olda nutristinoTansono 
qua lulis tante multa generacioni de infanti Franca. 'Do, do, 
Venfant do, Venfant dormira tantdt. ’ 

‘Nu, maman, tua filiulo obediema facis kansono quan tu 
lulkantez; a tu dormeskanta. Me iris al kirko kelka dii ante 
nun. Ho, per mea honoro, me ya iris’—lo respondis a la 
tresayita mieno di surprizo qua kovris la vizajo dil oldino—‘e 
prego venis aden mea kapo—prego quan tu darfas dicar a nia 
Damo.’ 

L’oldino afecionoze kisis ilua fronto. 

‘Mea turturo,’ el dicis, e dum ke el parolis, aspekto pueratra 
qua esis longe absenta retroiris dum instanto al viz;ajo di 
Villon. 

‘Yen ol,’ il dicis. ‘Askoltez;.’ Ed il susuris ad el la versi quin il 
facabis, e l’oldino religiale facis la krua>signo. 

‘Damo di Cielo, di Tero Rejino, 

Regnanto di Omno, me falas, me pregas 
Ke vu kompatez;, per la santa pagino, 

La maxim humila Kristano quan vu flegas; 

Me ne povas lektar; skribar on men negas; 

Me esas muliero povra, evoz;a, 

Ma en l’Eklez;io luminoza 
Me vidas Paradizo, darfas implorar, 

Muliero a muliero, lase? me timoz;a 
En vu vivar, en vu mortar.’ 

‘Yen, maman, beleta prego por tu. 

Matro Villon dissolvesis en lakrimi e singlutis sur ilua 
shultro. 

‘Tu devabus esir bona homo,’ el dicis. 

Villon tenere karez;is elua hararo. 

‘Ni esas tala quala Cielo deziras, karo.’ II pauzis dum 
instanto, pose subite rimemoris l’arjenta moneto-peco quan il 
konfiskabis del rejulo, pozis sua fingri aden sua burso ed ektiris 
ol. 

‘Ulo por tu, maman ,’ il dicis. Kande l’oldino redeskante 
semblis pronta protestar, il insistis. ‘Ho, yes. Prenez, prenez 
ol. Me honeste obtenis ol, e tu spensos ol plu honeste kam 
me.’ II pozis la moneto-peco aden elua manuo magra e bruna, 
e pluse dicis, ‘Nun forkurez, maman, e pregez til dormeskar. 
Tu balde vidos me, me promisas.’ 

II tenere duktis el trans la taverno-pavimento al pordo, 
quan il apertis por el. Turninte su por irar, el regardis il e 
repetis du linei de ilua prego: 

‘Muliero a muliero, lasez me timoza 
En vu vivar, en vu mortar.’ 

Klozinte la pordo, Villon turnis su por retroirar a sua 
benko. Jehan le Loup, qua spektabis ed esis avida kompensar 

pro sua fendita kapo, staceskis, tranis Isabeau kun su, e baris 
ilua voyo. 

‘Kise? yuna boko,’ lu dicis, e shovis la yunino vers la poeto. 
Villon forpulsis li amba. 

‘Irez; al diablo,’ il iracoze dicis, e preterpasis li. Itere la 
manuo di Jehan serchis l’armo, ed itere esis retenita. 

‘II havas malhumoro,’ dicis Isabeau. ‘Lasez il sole,’ ed el tiris 
sua kompanulo nevolunta al tablo, dum ke Villon sideskis en 
angulo dil benko e regardegis la fairo. 

Tainstante la pordo dil taverno bruisoze apertesis e Guy 
Tabarie hastis aden la chambro, sua granda luno'vizajo 
sudorifanta, sua okuli salianta, sua franjo de reda lokli 
flamifanta de l’ovo-shelo di la kalva kapo, sua enorma ventro 
ocilanta pro eciteso. 

‘Amiki!’ lu kriachis tam laute posible, ‘esas lukto che Grasa 
Margot inter du yuninachi. Eli esas nuda til la tayo e 
kombatas sovaje. Venez e videz, per l’amo a Deo!’ 

La tota bando quik staceskis klamante. Guy Tabarie 
parolinte turnis su ed hastis tra la pordo apertita aden la 
strado lunlumizita. L’altri sequis lu, steli vaganta en la kaudo 
di kometo desnobla, klamis, kriis, ridis, pulsis, anhelis, avida 
por la sporto promisita. 

‘Me kronizos la vinkinto!’ kriis Montigny kurante—e ‘Me 
konsolacos la vinkito!’ klamis Jehan le Loup kurante dop 
omni, e li desparis aden la nokto. Nur Huguette restis ek ti 
omna, ed el instintale turnis su vers Villon kande il squatis 
super la fairo mortinta. 

‘Ka tu venos, Frangois?’ el nelaute susuris. 

Villon levis sua kapo de sua manuo por signifar no. 

‘No, me lektas.’ 

Huguette feroce furieskis. ‘Tu mentias!’ qua faliis movigar 
la poeto de decidoz;a rezolvo. 

‘Homo povas lektar sen libro,’ il dicis. ‘Ire? segunvole, 
yunino, e batez; l’amba debochistini!’ II itere laxeskis aden 
amaso desesperanta, ne atencis la yunino, qua regardis il mi- 
triste, mi-iracoze, pose desaparis suafoye aden la strado, 
klamis, ke la raskali vartez el. 

Robin Turgis klozis la pordo dop el kun sospiro satisfacata, 
retretis aden sua propra chambri por serchar dormado til ke la 
klientaro retrovenos. Louis e Tristan, okupata per lia lud- 
karti, ne atencis irgo altra. 

‘Vua barbisto tardesas,’ dicis Tristan pos pauzo. 

‘La ludo kompensas,’ respondis Louis. 

‘Vu ganas, sinioro,’ grunis Tristan. 

La rejo gaye pipiis. ‘Mea avulo esos memorata plu longe 
kam la majoritato de reji pro olca disipanti e gananti facita por 
konsolacar lua dementeso.’ 

Ma parolante ilua gayeso faliis, nam turno dil Fortuno-roto 
donis oportunajo a Tristan. 

‘Me ganas, sinioro!’ lu dicis, e tranis la pariaji aden sua 
posho. 

La rejo sen vorto frunsis la brovi dum ke Tristan itere 
disdonis la karti, studiis sua nova karti per atenco solena, 
quale se dependus de oli la fato di Imperio. La silenco pezoza 
dil chambro apene perturbesis da sono. Sioro Frangois Villon 
budis en sua angulo, sugis drinkajo longa e senbruisa del 
krucho furtita e triste meditis. Pro vino e fatigo, ilua kapo 
shanceleskis. La kapo semblis tam pezoza kam plombo e la 


48 



cerebro tam lejera e fola kam plumo portita da vento. La vi?aji 
di du homini dansis avan ilua okuli, l’una fiera e belega e 
yuna, l’altra humila e kompatinda ed olda, ed il esforcis 
ekpulsar eli de sua mento. Neklare il esforcis formacar balado, 
nobla balado por honorhar omna bona nutraji. II adminime 
havis bonega refreno, ‘La trip-disho maxim bona.’ II savurante 
repetis ta lineo, ma ilua okuli vidis palii, ed ilua mentono 
estublizjta tushis la sino. La klinko kliktis, ma il ne atencis. II 
apene atencus la pafo di kanono Burgundiana; il dormeskis. 
Ma la mondo por il dependis de ta klinkoddikto. 

CHAPITRO in. 
CATHERINE VENAS 


La pordo apertesis ed homino eniris la chambro, homino 
strete envelopita segun la modo u?ata da dami diskreta kande 
eli marchas tra Paris dum la XVma yarcento. E1 esis sequata 
da servistulo armidta a qua el turnis su e parolis susurante 
dum ke el pau?is sur la pordo-solio. 

‘Tu esas certa, ke ico esas la loko?’ el questionis, e la homulo 
respondis— 

‘Certa!’ 

‘Vartez; extere!’ dicis la damz;elo envelopita, e la servistulo 
reverancante retropatis aden la strado. La homino 
cirkonspekte cirkumregardis, nur elua brilanta okuli esis 
videbla super la falduro di elua mantelo. Villon esis celita; 
nulu altra esis videbla ecepte la du viri qui ludas per karti. E1 
prudente avancis e tushis la shultro di Tristan, qua esis 

maxim proxima. II turnis su, la vitajo kapuci?ita, por 
respondar, e dume Louis si^is l’oportunajo por examenar la 
karti di Tristan, quin il potabis adsur la tablo, e remplasar per 
un de lua propra karti un de olti di sua opo?anto. 

‘Ka sioro Frangois Villon esas hike canokte?’ la homino 
questionis. Elua voco esis richa e dolca, e Tristan bone 
konocis ol, quankam lu askoltis nemoveble. E1 sate abasis la 
mantelo por permisar videto di viz;ajo yuna e bela, ma lu 
bezonis nula videto por certigar su. 

‘Ibe il squatas apud la herdo,’ lu respondis, rauke maskizis 
sua propra voco e gestis per la polexo vers la benko. 

L’okuli dil damzelo sequis ta gesto e vidis unesmafoye la 
figuro qua blotisis sur la benko. ‘Me dankas vu,’ el simple 
dicis, e movis aden la dopajo, regardo fixigita sur ta formo, la 
fingri nervoze tordante su. 

Tristan rapide inklinis su vers la rejulo. 

‘Per la diablo, sinioro! ka vu savas, qua elta esas?’ 

Louis ridetis ye sua adoptita karto, dicis sensucie, ‘Ula 
putano qua konsideras vu kom dupo,’ ma la sequanta vorti de 
Tristan pikis lu de apatio. 

‘Esas parentino di vu, sinioro, la damz;elo Catherine de 
Vaucelles.’ 

La rejulo cirkonspekte staceskis. 

‘Ho ho, ho ho!’ lu gutur-ridis. ‘Ka bela Catherine venas por 
renkontrar Thibaut?’ 

‘E1 serchas Frangois Villon, sinioro.’ 

La rejulo tresayis. 

‘Kad el esas la yunino pri qua il naracis? Ka ni kaptas el 
falanta?’ 

Louis regardis la figuro senmova dil yunino, pose regardis la 
chambro. Dop lu esis pordo. Senbruise lu apertis ol, vidis 
obskura paseyo, gestis ke Tristan traire?, imperis susurante ke 
lu vartez; en l’obskureso. Dum ke Tristan desaparis, la yunino 
semblis decidar e lente iris trans la pavimento vers la poeto 
dormanta. La rejulo strabe spektis ed anke ireskis. Lua skopo 
esis la fora spaco dop la benko, ube lua ruz;oz;a mento dicernis 
bona askoltodoko—sekrete askoltar esis pasiono di Louis. La 
paz;o dil rejulo esis katatre quieta—la respiro dil rejulo esis 
musatre nelauta; dum instanto lu pauz;is ye la strado'pordo 
quale se lu trapaz;us, ma certa ke lu ne esis remarkata, lu vagis 
tra l’obskureso a ca refujeyo e kushis su kande la yunino, 
inklinante su avane, ferme tushis la shultri dil dormanto e 
pose retrotiris su, defiante restis en sua temerareso. 

Villon perturbite movis, quaz;e rankoroza pro l’interrupto di 
sua dormo, ed il subite grondis budante, sen regardar adsupre, 
'Quo esas?’ 

La homino itere avane inklinis su e susuris, 

'Vorto kun vu.’ 

Villon fatigite staceskis, e la homino retrotiris su a la centro 
dil chambro, qua nun semblis esar vakua. Elua nervi esis tro 
tensita por ke el remarkez; irgo surprizanta en la desaparo di la 
du vizitanti. Se el irgamaniere pensis pri li, esis nur por joyar 
ke li forirabis e livabis el solitara. Villon preske nekoncie 
sequis el, tro dormoza por esar kurioza. Subite la damzelo 
forjetis la falduri qui celis sua vizajo, e la viziono qua 
frequentis il flagris avan ilua okuli timigita, viziono tre fiera, 
tre belega e yuna. II facis la kruoysigno dum ke il questionis, 
per voco qua sonis stranje fore, ‘Ka vu esas reala?’ 

‘Ka me aspektas quale fantomo?’ la belino respondis. 

Pro extaz;o di joyo Villon falis adsur sua genui quale il 
neofte genupozis pregante, ed anhelis, 

‘Se esas sonjo, me pregas a Cielo, ke me nultempe veke?.’ 

La yunino tiris de sua sino faldita pergameno ed extensis ol 
vers il. 

‘Vu skribis ica versi a me. Mea parenti dicas, ke poeti dicas 
multo, intencas poko; ke lia vovi esas kam mielkuko, varma e 
dolca en la boko, e tam facile glutita. Ka vu esas tala poeto?’ 

Villon staceskis. II savis, ke ca ento belega esas karno e 
sango; ke elua parolo esas parolo homal. II solene respondis— 

‘Mea vorti esas vivo. Me amas vu!’ 

‘Ka pro ke me nur montras glata vizajo?’ 

Ondego ravisanta inundis l’anmo dil poeto, ed ilua cerebro 
esis tam okupata per vorti kam abeleyo per abeli. II lente 
parolis quale viro inspirata. 

‘Pro ke vu esas la maxim belega homino qua vivas. Se mea 
omna revi pri beleso esis kunsutita aden un homino perfekta, 
el esus quale vu. Dum mea tota vivo me lektis rakonti pri amo 
e serchis olia sekretajo en la brilant okuli cirkum me—serchis, 
e faliis. Me plu bone serchabus la Santa Graalo. Ma vidante 
vu, l’olda Cielo e l’olda Tero semblis velkar e me savis to 
quon amo povas esar, e savis de?iro Deatra e submiso Deatra. 
La mondo chanjesis pro vua veno, omna dolca sapori e bela 
kolori e tenera soni kontenas ulo de vu. Me manjas e drinkas, 
me vidas ed audas por honorbar vu. La homi en la stradi esas 
benedikita pro ke vu pasis inter li. Ta roko sur la sulo esas 
santa, nam vua pedo tushis ol; o l’echopo polvoza en l’angulo, 
tushita da vua maniko dum ke vu pasis. Me amas vu! Omna 

filosofio, omna sajeso, religio, honoro, vireso, espero, beleso 
esas en ta vorti—me amas vu!’ 

La yunino regardis il per larja okuli, sen timo, tre astonata, 
quale bravino regardus sovaja bestio en la foresto. Ma la 
signifiko di ilua vorti semblis plez;ar ad el, nam el respondis 
rapide ed alerte. 

‘Nu, me venas a vu por pruvar vua protesti. Se vu intencas 
ta omna vorti dicita, omna silabo, omna litero, vu darfas men 
servar. Se no, bona nokto ed adio.’ E per ta vorti el poke 
movis qua?e pronta quik adiar. 

Villon avancigis manuo preganta por haltigar el. 

‘Me skribis per mea kordio'sango,’ il protestis, e mem la 
yunino naiva ne faliis lektar la vereso en ilua voco. Nun el 
proximeskis, parolis tre nelaute ma tre klare. 

‘Askoltez. Me esas un de la dami dil rejino; Thibaut 
d’Aussigny, la Granda Konestablo di Francia, amas me poke e 
mea larja domeni multe. Lu volas, ke me mariajeskez; kun lu. 
Lu esforcis koaktar me, shamigar me segun sua plezuro, e do 
me odias lu, e vu anke odiez;, nam esis lu qua batis vu.’ 

Villon askoltante astonate, tresayis quale nove frapita. 

‘Ho, ka lu?’ il interruptis. La yunino pluproximeskis, plu 
konfidencis. 

‘Lu donis vua rimi a me e naracis, quale vun lu traktis. 
Lektante ta versi, me dicis—yen, se poeto parolas lo vera, 
esas l’unika viro en Francia qua povas helpar me.’ 

Villon retrotiris su kun tremeto di kompreno. La fumi di 
vino, la fumi di astoneso forvagis, livis il afrontar realeso nuda 
e surpri^anta. 

‘Pro quo ne vua amorato roz;ea ed orea?’ il questionis. 

Catherine frunsis sua brovi pro desestimo. ‘Noel le Jolys 
esas homulo quan multa homini povus amar, ma me amas 
nula homulo; me nur odias Thibaut d’Aussigny. Ka vu 
komprenas?’ 

‘Me kompreneskas,’ triste respondis Villon. 

La yunino pluproximeskis. Elua vi?ajo esis tre pala en la 
febla lumo, ed imajo fluganta di la lumo en nubi titilis ilua 
imagino. Elua labii esis tam reda, il pensis, kam la rubio dil 
ringo di episkopo, ed elua okuli plu stelatra kam olti di Venus. 
Do esis il qua tremis, ne la yunino qua parolis stranja vorti 
nehominatra per susuro klara e stalatra. 

‘Mortige? Thibaut d’Aussigny. On dicas, ke vu esas habila 
espadagisto. Vu standas ne plu bone kam proskriptito. Vu 
dicas, ke vu amas me plu multe kam vivo. Mortigez; Thibaut 
d’Aussigny!’ 

Villon stranje regardis el. Por salvar sua vivo, il ne povis 
represar trepido. II manjis sua kordio, ed ol tre bitre saporis, 
ed ilua voco sonis a lu tre fore, quale sonas voco en sonjo. 

‘Por ke vu e Noel-qua-nomo darfas vivar felice por sempre?’ 

Catherine retrotiris su, kelka desestimo en l’okuli e sur la 
labii. 

‘Ka vu esas min avida servar kam antee?’ 

La questiono frapis ilua sino quale glavo-stroko. II 
rimemoris sua ora vovi e sua ora versi, e maladeskis avan 
l’ombro di sua desloyala dubito ed iraco. 

‘No, per Cielo, ma me dormis e sonjis e me mustas forvishar 
ta dormo de mea okuli e ta sonjo de mea kordio. Dicez, quale 
me servez vu.’ 

E1 esis quik kurajigita ed aplombe proximeskis ad il. 

‘Thibaut d’Aussigny canokte venas adhike. Lu venis antee 
maskizita, nam me igis lu sequesar. Me opinionas, ke lu 
intencas trompar la rejulo a Burgundia, do vu servos e Francia 
e me. Quale homi tale vu mortigas l’una l’altra?’ 

Villon ironioz;e regardis el del anguli di sua okuli; ironioze 
respondis del angulo di sua boko. II vidis su quale el vidis il, 
ed esis tristo^e amuz;ata dal vidajo. 

‘Generale dum ebrioz;a interlukto. Ka vu restos hike til ke il 
venos, nam me nultempe vidis il? Pose, fidez; a mea ago.’ 

Ulo en ilua voco, quankam ferma e forta, semblis tushar 
l’orelo dil yunino plu multe kam irga vorto ja dicita. Nova 
kurioz;eso eniris elua okuli, ed en elua voco esis sono preske 
kompatanta. 

‘Ka vu amas me tante multe?’ el nelaute questionis. 

Villon stacis fiere e respondis fiere. 

‘Per omna signifiko quan ta vorto povas havar en Paradiz;o.’ 

Febla kolori tintis la vangi pala e pura dil homino. 

‘Ka vu ne expektis, ke vua vorti ese? kredita?’ 

Villon brilante ridetis, ed ilua okuli dansis, quankam ilua 
kordio esis sat pez;oz;a. 

‘Me ne esperis lo, me esforcos esar digna de la honoro.’ 

L’okuli dil yunino brilis pro astoneso. 

‘Vu amas e ridas per la sama respiro,’ el dicis. 

Villon facis manusigno desestimanta, mi-protestanta, mi- 
aprobanta. 

‘Lo esas mea nova filozofio.’ 

Ta vidpunto evidente kelke astonis el. E1 anhelis, subite 
glitis tre proxime ad il. 

‘Se vu volas,’ el dicis per ferma susuro, ‘vu darfas kisar me, 
unfoye.’ 

Omna sango en la kordio dil viro divenis fairo e flamo en 
ilua viz;ajo, il tumis su vers el quale se il kaptus elua viz;ajo en 
sua manui e siglus sua anmo adsur elua boko. Ma il subite 
jetis su de el. 

‘No, me povas kombatar e segun neceseso mem mortar en 
vua disputo, ma se me unfoye tushus ta labii—vivo esus tro 
dolca por riskar.’ 

La vizajo dil damzelo redeskabis pro elua ofro: nun ol itere 
paleskis. 

‘Segunvole,’ el dicis, e tainstante bmiso di klami, kanti e 
pedi tramplanta sonis extere. La poeto quik falis del pinaklo 
vertijiganta di sonjodando aden la leda valo dil mondo 
ordinara. 

‘Esas mea amiki retrovenanta,’ il dicis. ‘Li ne videz vu. 
Venez tavoye.’ Parolante, il kaptis elua manuo e tiris el trans 
la chambro al eskalero qua duktas al supra galerio. Ibe il igis el 
vartar. 

‘Hike vu povas vidar sen videsar. Kande il venas, montrez il 
a me. Pose vu povas ekirar al strado per ita paseyo.’ 

Tainstante la chefa pordo bruisoze apertesis e la turbo 
sovaja spumatre varsis su aden la chambro, stimulate bolianta, 
Huguette saltanta quale aer-buleto sur la vortici di lia 
entuziasmo. Louis e Tristan explotis la konfuzeso por ekirar 
sua celodoki e ritrovar sua plasi an la tablo. 

‘Esis rara sporto dume,’ klamis Jehan. 

‘Ol ne duris sat longe,’ kriis Jehan. 

‘La sporto chanjis kande vu arivis, Abadino,’ dicis 
Montigny, ed aprobante frapetis la dorso dil yunino. 
Huguette rulante sua maniki turnita sukusis sua longa hari de 
sua okuli e rideskis. 

‘Me agis quale Frangois demandis, e batis l’amba 
debochistini. Vino, proprietero, vino! Mea brakii doloras.’ 

Robin Turgis agis rapide; flakoni e gobleti kliktis dum ke la 
homi amasis su cirkum tabli e rikomencis drinkar e 
kubludagar per rinovigita gayeso pro la kombato jus spektita. 
Guy Tabarie ridis un de sua ridi longa e grasa pro memorajo 
pri quale Huguette batabis e bakabis singla amatono. 'Deo, 
quale eli krietis e tordis su!’ il dicis. 

Louis susuris a sua kompanulo. 

‘Nia poeto dementa forsan facos bona stroko por me, amiko 
Tristan.’ 

Tainstante la taverno-pordo apertesis e viro eniris—kurta 
viro, simple vesti^ita, kapucizjta. II anxioce cirkumregardis til 
ke il vidis Louis e Tristan, e quik adiris. Villon inklinis su del 
balustrado, vidis il e tushis la brakio dil yunino por atencigar 
el pri la nova eniranto. 

‘Kad esas il?’ il susuris. 

La yunino negis per kapsigno. 

‘No, no. Thibaut esas granda viro. Ma ta figuro semblas 
esar familiara.’ 

La nekonocato venis al tablo ed inklinis su inter Louis e 
Tristan. Louis regardis adsupre e ridetachis pro rikonocar sua 
barbisto, Olivier le Dain. 

‘II venas, sinioro,’ Olivier dicis. 

‘Ka vu esas certa?’ 

‘Ni persequis il totavoye, til ke me reptis adavane. II venas!’ 
Fingro sur labio, Olivier glitis tra la pordo dop qua Tristan 
celabis su plura minuti antee. La rejulo fricionis sua manui e 
gutur-ridis. Mem Tristan aspektis plez;ata. 

CHAPITROIV. 
ENIRAS THIBAUT 


Itere la pordo ocilis sur sua charniri por admisar viro tre 
altstatura, tre forta, vesti?ita quale soldato ordinara, sua 
muskuloz;a maso armizita per stalo e ledro. II regardetis 
cirkum su enirante, kambiis regardi kun Rene de Montigny, e 
venis a la benko, adsur qua il jetis sua enorma korpo per 
kliktado e vokis al proprietero per la bramo di bovulo, ke lu 
adportez; vino. 

Catherine inklinis su e vidante anheletis. 

‘Yen il!’ el respiris aden l’orelo di Villon. 

Villon nevolunte sospiris, parte ya pro la pensajo, ke ilua 
chasajo esis avan ilu, e tre granda e rejala cervulo por esar 
minacata da chasanto; ma anke parte pro regreto akuta. Esis 
tre dolca blotisar en l’obskureso dil eskalero tante proxim 
l’unika belino en la tota mondo, sentar elua respiro sur la 

vango, preske audar la batado di elua kordio, savar ke unfoye, 
se nur unfoye, li esis kuna e ligita per skopo komuna, sentar la 
tusho di elua mola robo, savar ke, se il volus, il povus tushar 
elua hararo per manuo extensita. Ta sekundi di stranja 
intimeso semblis valorar la tota restajo di ilua vivo—ed oli 
nun esis finita. Nun il mustas montrar, ke il meritas oli. 
‘Bone,’ il dicis, e livante el, nelaute decensis l’eskalero, reptis 
kat'pedatre trans la taverno-pavimento ed habile enpo?is su 
adinter sua amiki, qui esis ante nun tro frene?ioz;e gaya por 
esar surpri^ita da ilua subita rnaparo, o questionar de ube il 
venis. Nur un de la societo esis absenta—Rene de Montigny, 
qua staceskabis quik kande la soldato sideskis apud la herdo, e 
venabis por salutar il per maniero semblante sensucia. Villon 
habile movis de amiko ad amiko, trovis loko ye la dorso dil 
benko ube il povis audar kelki del vorti qui pasis inter 
Montigny e la nekonocato, renkontro qua esis anke spektita 
ne-expektite da la modesta borgezj qui sidis aparte, e quin 
nulu nun atencis. 

‘Bona vespero, amiko,’ afable dicis Montigny. 

‘Sat bona por la sez;ono, amiko,’ la soldato respondis. ‘Quale 
standas vua gardeno, amiko?’ 

Montigny kaprico^e ridetis. 

‘Tre salubre, ecepte pro la steli fluganta.’ 

Pro la regardego dil soldato lu rapide explikis. 

‘Mea espritajo. La stelo fluganta esis flecho Burgundiana 
longa de tri futi qua flugis trans mea muri ye dimezo e trovis 
sua komforto en mea gardeno. Yen to quon la flecho portis.’ 

Lu ektiris de sua sako peceto de pergameno, faldita e siglita, 
e transdonis ol a la semblanta soldato. La konestablo 
travestiata prenis la letro ed atencote regardis ol. 

‘La sigluro ne esas fendita,’ il dicis a su. 

Rene remonstris per nobla gesto di indigno. ‘Me nultempe 
lektas la letri di altri,’ lu protestis. 

Thibaut levis sua shultri. 

‘Profitus vu nur poke se vu lektabus,’ il dicis, fendis la 
sigluro e turnante su, inklinis su por lektar per la febla fam> 
lumo to quon la letro kontenas. Ol uz;is vorti qui semblis esar 
sat ordinara, ma Thibaut savis olia signifiko celita, savis, ke la 
Duko de Burgundia facos to omna quon il demandos, donos 
ad il dukio, donos ad il la damzelo quan il de?iregas, to omna 
il demandus o dez;irus, se il nur agus kom trahiz;anto e livrus 
Louis aden la manui dil Duko de Burgundia. Pro ke lo esis to 
quon Thibaut ja rezolvabis facar, rideto kontenta heligis lua 
mieno, ed il jetis la pergameno aden la cindri briletanta e 
spektis til ke ol velkis aden nuleso. II turnis su a Montigny, 
qua atencoz;e spektis il. 

‘Ka vu povas komandar ula raskali fidinda de vua sorto qui 
plu bone egardas oro Burgundiana kam la folulo sur la trono?’ 

Montigny respondis dop sua manuo. ‘Yes. Me konocas mi- 
dekeduo de forta yunuli qua furtus la rejulo de lua palaco se li 
esus sat bone pagita por la tasko,’ e lu gestis per la polexo 
super sua shultro vers sua kompanuli debochanta. Thibaut 
aprobis per kapsigno. II shovis oro aden la avida manuo di 
Montigny, susuris, ke lu morge renkontrez; il, e dum ke 
Montigny retroiris a sua amiki, il turnis su por ekirar la 
taverno. 

Supri 2 ;ite, il trovis su afrontata da Villon, qua fingis ebrieso 
e baris ilua paso per mieno di granda gayeso. ‘Vu promenas 
extere tre tarde, honesta soldato,’ il hipis. 

‘To esas mea afero,’ respondis Thibaut. II esforcis pasar, ma 
Villon ankore tardigis il. 

‘Ne esez; desafabla. Venez; ed apertez; botelo.’ 

‘Me havis sat multa, e vu havis pluo kam sato,’ grondis 
Thibaut. ‘Enlitigez vu!’ 

La falsa bonhumoro di Villion quik chanjesis. 

‘Vu esas damninde ruda kerlo, soldato, e ne savas quale 
traktar jentilulo, vidante il.’ 

Thibaut nepacienteskis. 

‘Forirez; , .’ il dicis, e shovetis Villon per manuo apertita por 
shanceligar il. 

La voco di Villon plulauteskis til klamo. ‘Me ne foriros! 
Quale me savas, ke vu esas honesta soldato? Quale me savas, 
ke vu esas vera viro?’ 

La lauta voco di Villon atraktis la atenco dil festanti. 

Montigny glitis a Villon e susuris. ‘Lasez; il sola, Francois; il 
ne esas to quo il semblas.’ 

‘Semblas! Quo importas to quon il semblas?’ Villon kriis. 
‘Esas to quo il esas ke me dez;iras saveskar. Forsan il tote ne 
esas honesta soldato. Forsan il esas damninda spionisto 
Burgundiana!’ 

Thibaut levis manuo por aplastar Villon, ma la nuda 
poniardo dil poeto minacis, ed il hez;itis. 

‘Jetez ica ebria hundo aden la strado,’ il lracoze imperis. La 
amiki di Villon frenezioze aboyis kontre il. 

Villon retrojetis la frazio. ‘Ebria hundo, ha! Vu esas leda 
fripono mentianta! Garde? la pordo, amiki, ca raskalo insultas 
me. Ektirez; vua fero, soldato!’ 

Instante la tota bandacho esis inter Thibaut e la pordo, 
omna muliero esis furio, omna viro esis kombatisto; omna viro 
ecepte Rene de Montigny, qua habile desintrikis su del amaso 
de sua kompani, iris al pordo lateral, e neremarkite reptis tra 
ol dum la kaoso. Lu intencis alarmar la sentineli por ke li 
intervene? por protektar la patrono povoz;a, e taskope 
desaparis aden la tenebro dil strado e kureskis tam rapide 
posible. 

Dume la disputo che la Pin-kono pluvarmeskis. Thibaut 
regardachis sua enemiki quale bovulo regardachas hundi 
aboyanta, sovaje questionis la poeto brandisanta glavo: ‘Per la 
diablo, qua vu esas?’ 

Villon defiante movis sua kapo ed ociligis sua glavo. 

‘Me esas Frangois Villon, e mea glavo esas tam bona kam to 
di irga viro.’ 

Ta nomo frapante l’oreli di Thibaut, la gigantulo ridis rido 
di gigantulo. 

‘Ka vu esas Frangois Villon?’ il bramis. ‘Donez; a me 
bastono, ulu,’ ed il cirkumregardis quaz;e serchar l’armo 
postulata. 

Villon avide sizis gobleto e jetis la lizi aden la vizajo dil 
soldato, makulizis ilua vangi per guti karmezina, qui fluetis 
adsur la kuraso. Kun sufokata mujo di furio, Thibaut tiris sua 
espado aden la aero. 

‘Folulo!’ il sisis. ‘Me mortigos vu!’ 

‘On vidos ka,’ Villon brave respondis e stacis gardante su, 
alerta e cirkonspekta. 

Dum instanto la raskaluli e raskalini retenis respiro. La 
granda figuro en stalo brilanta tante dominacis la magra formo 
di lia favorato, ke irgo simila ad egala kontesto inter la du viri 
semblis esar preske ridinda. Qua habileso di Villon povus 
esperar vinkar kontre la fortega stroko dil armo di ta enorma 
soldato? 

Subite la pronta spirito di Huguette solvis la problemo. E1 
adavane saltis per l’ajileso delikata di yuna pantero, po?is su 
inter l’opo^anti. 

‘Ludar equitatoz;e!’ el kriis. ‘Esas David e Goliath,’ e 
parolante, el indikis per l’una manuo Villon e per l’altra frapis 
per l’apertita palmo por sonigar la kuraso dil enemiko di 
Villon. ‘Li kombatez; per espado e lanterno en l’obskureso.’ 

Lauta aplaudo salutis la sugesto dil yunino. Ta dueloTormo 
fantastika ne esis nefamiliara a la libera membri dil Korto di 
Mirakli, e Villon ipsa, quankam avida por la kombato, esis sat 
pronta vidar quante bone ca formo sekurigus sua skopo. 
Habileso, forteso, omno esas egala kande viri kombatas kom 
ombri en ombri. 

‘Quon vu dicas, Goliath?’ il ridis, e la severa viz;ajo di 
Thibaut respondis ridetante. 

‘Segun vua plez;uro,’ il dicis, serene sukonfida pri sua forteso 
e la longeso di sua brakio. ‘Omno esas sama a me.’ Ma subite 
regardante la vizaji oglachanta e budanta cirkum su, volfatra 
zono di feroceso, il retrotiris sua konkordo. ‘Kondicione,’ il 
dicis pluse, ‘ke kande vua fino venas, tale finas la disputo. Vua 
amiki mustas konkordar.’ 

Villon quik konkordis. II de?iris descharjar la mondo de 
Thibaut, ma nur ipse, por la blanka yunino qua celas su sur 
l’eskalero. 

‘Me promisas,’ il dicis, ‘por me e por li,’ e turnante su al 
yunino, insistis, ‘Promise?, Huguette; jurez;!’ 

‘Me juras,’ Huguette respondis. 

‘Decidita,’ dicis Villon. ‘Nun, amiki, facez; cirklo ed extmgez 
la lumi.’ 

Pos plusa instanto, la preparo por la kombato avancesis. 
Robin Turgis iracoz;e protestis la profanaco di sua albergo 
ordinita, esis quik vinkata da Jehan le Loup, qua shovis lu al 
benko e retenis lu ibe per l’akutajo dil poniardo ye lua fauco. 
La homini amasis su kriante, ecitate, sur l’eskalero sub la loko 
ube blotisis Catherine regardanta tra la balustrado. La homuli 
stacis dop tabli e sur benki dum ke Casin Cholet e Colin de 
Cayeulx plunjis su aden la chambri dil proprietero e singlu 
riaparis portante lanterno acendita. Dum ke ca preparo 
hastoz;e avancesis, Tristan timante inklinis su avane e tiris la 
mantelo dil rejulo. 

‘Ico mustas haltigesar, sinioro,’ lu susuris; ma la rejulo negis 
per kapsigno e severe ridetis kontente. 

‘Kontree, amiko,’ lu respondis, ‘irge qua de ta raskali 
mortigas l’altru servas la stato e sparas laboro por la 
pendigisto.’ 

Villon transiris la chambro e proximeskis a la budante 
vartanta Thibaut. ‘Me supoz;as, ke me bilancigos nia konti, 
sioro Thibaut,’ il susuris. 

La gigantulo regardegis il. ‘Ka vu men konocas?’ il anhelis. 

'Hiere vua paji bategis me,’ respondis Villon. 'Hodie me 
titilos vu. La roto turnas e riturnas, amiko Thibaut.’ 

Dum ke il parolis, Guy Tabarie extingis la lasta kandelo en 
la chambro, qua quik tote obskureskis. Mem la febla lunlumo 
enirante tra la fenestro esis rapide velizjta da Huguette, qua 
tiris la kurteni. La febla lumo del fairo nur emfazis ed 
intensigis l’obskureso en qua du lanterni brilis, pala planeti de 
flava fairo, en la manui di Casin e Colin. Villon sizis l’una e 
Thibaut l’altra. Esis instanto di silenco pezoza; lore kriis la 
voco di Huguette del nigreso. ‘Ka vi es pronta?’ 

L’amba kombatanti klamis, ‘Yes!’ per la sama respiro, e per 
la sequanta komencis la batalio. 

Nula kombato plu stranja eventabis inter ta muri, mem 
forsan inter la muri di Paris. En la densa obskureso la du 
opozanti tastis l’una por l’altra, alternative guidata o 
perplexigita da la lanternodumi, subite elevante la lumizilo od 
habile celante ol sub falduro di mantelo. De tempo a tempo 
eventis hastoza kambio di atako e pareo, pose l’opozanti 
retropazis por itere tastar e lumizar e serchar l’una l’altra; lia 
lanterni flagris e desaparis quale lampiri, lia lami nun brilas 
quale blua fulmino trans la nigreso, nun esas nevidebla mem a 
ti qui tenas oli. 

Tristan vane esforcabis persuadar la rejulo livar ante la 
kombato fantastika, ma Louis ferme restis. 

‘Me ne omisus vidar ol por la mondo, homo,’ lu insistis. Lua 
omna delekto pueratra pri aventuri esis tote saturata 
cavespere, e tainstante ne esis irga homo plu felica en la rejio 
kam la homo qua per stranja fato esis olua rejo. 


67 



La kombato duris dum minuti qui semblis esar hori a la plu 
multa spektanti anxianta. Nun la chambro subisis la maxim 
profunda silenco, e nun, kande revelita lanterno brilis e la 
nuda armi inter-renkontris, kriacho de homino o represita 
blasfemo de homulo plenigis la loko per sento di homaro 
spektanta ed avida. 

Subite, la tenseso di spektanti e spektati esante maxim 
akuta, venis grandega bruiso ye la pordo e voco laute klamis 
impero, ke on apertez; per la nomo dil rejulo. 

Tristan bone komprenis to quo l’advoko signifikis. ‘Esas la 
sentineli, sinioro,’ lu susuris al rejulo. 

Anke Thibaut, tastante por sua ajila antagonisto e 
komencante desesperar ke il aplastos ta viro, audis e 
komprenis l’advoko. II fatigesis pri la kombato perplexiganta. 

'Aperte? la pordo!’ il bruisoze klamis, e la klamo incitis 
Villon a plu impetuoz;a asalto. II saltis quale kato vers la 
gigantulo, blindigante revelis la lanterno avan ilua okuli, e 
kande Thibaut furiante facis espado-stroko sovaja, Villon 
habile ociligis sua lanterno adsur la punto dil espado di sua 
enemiko e quik stekis sua lamo aden la flanko di Thibaut. 

‘Ne tante rapide, rat-kaptanto!’ il kriis exultante. 

Thibaut falis per pe?oz;a frakas-bruiso e la pordo esis 
violentoz;e apertita, l’armizita sentineli envarsis su portante 
torchi flamifanta, plenigis la chambro per lumo e viri 
homarmarizita. Francois, pos regardeto triumfanta vers la 
gigantulo falinta, jiris e regardis adsupre al galerio. 

Catherine inkinis su trans la balustrado e jetis rubando- 
nodo a sua championo, qua kaptis ol fluganta tra la aero, 
presis ol an sua labii, e shovis ol aden la sino di sua vamso. 

Pos plusa instanto Catherine desaparis e Villon trovis su 
krude tenita en la forta manui di du soldati, dum ke la 
kapitano dil sentineli astonate studiis la ceno, e la friponi esis 
timigita da la nova enirinti. 

'Quo esas ica tumulto?’ questionis la kapitano. 

Villon jokante respondis, ridetis tra la krucumita piqui qui 
inkluz;is il. 

‘Kombato equitatoz;a, bona kapitano, segun la legi 
honorenda di espado e lanterno.’ 

La kapitano dil sentineli atencis Thibaut qua, helpita da un 
de la soldati, levabis su sur kudo e venjeme regardegis Villon. 

‘Qua esas ica homo?’ lu questionis. 

Dez;iro por venjo vinkis la diskreteso dil vundito. 

‘Me esas Thibaut d’Aussigny,’ il anhelis. ‘Me esas la 
Granda Konestablo.’ 

Tremo di surpriz;o e timo kuris tra la chambro pro la sono di 
ta nomo timenda. La kapitano di la sentineli genupozante su 
salutis. 

‘Sinioro,’ lu dicis, ‘quale co eventis?’ 

La sensi di Thibaut forfluis kun ilua sango fluanta, ma 
maligneso vinkis febleso pokatempe. II indikis Villon. ‘Prenez; 
ta kerlo e pendigez; lu del maxim proxima stradolampo,’ e 
parolante esvanis. 

Quik la kapitano turnis su a sua kaptito. ‘Ektranez; ta kerlo e 
pendigez lu,’ lu kurte imperis. Villon sovaje cirkumregardis 
por eskapo'voyo, vidis nulo. Ilua amiki simpatioze jemis, ma 
povis facar nulo plusa pro la soldati. Huguette jetis sua brakii 
cirkum il e singlutis. La manui dil kaptanti presis plu pezoze e 
Villon tremis pro la tusho. 

Subite la borgezeto neremarkinda an la tablo staceskis ed 
avancis vers la soldato. 

'Halte?, sioro,’ lu dicis impereme. ‘Ta yuna jentilulo esas 
mea afero.’ 

La soldato iraco 2 ;e turnis su a la civitano intru?anta. 'Quo 
vu esas,’ lu gronis, ‘qua audacas intervenar en la yusteso dil 
rejulo?’ 

La civitano tiris sua pe?oz;a chapeleto de sua kapo e revelis 
la viz;ajo rugoz;a ed avida tante bone konocata e tante bone 
timita. 

‘Me esas la yusteso dil rejulo,’ lu simple dicis, e dop lu 
Tristan kriis, ‘Deo salvez; la rejulo!’ e la soldato astonate 
genupoz;is por homajar. Villon, regardegante, konsternate, 
trovis la droleso di la situeso e ne povis represar sua lango. 

‘La rejulo! Per la bona Deo!’ il dicis, e puntizis sua 
komenturo per prolongigita siflo. 

CHAPITRO V. 
LA VOCIDIL STELI 


La Rejo Louis amis ro?i. Omno rejal en lua naturo iris a la 
floro rejal; irge qua de?iro a beleso jacis celita en lua kordio 
trovis kontenteso en olua kolori splendida, en olua odori 
splendida. La Greki kredis, ke la reda ro?o naskis dum ta bela 
dio kande Venus, vidante Askanius dormanta sur lito de 
blanka ro 2 ;i, presis manuedi del flori a sua labii, e la pala petali 
redeskis aden olia beleso karmezjna sub la kisi dil deino. Louis 
XI savis nulo pri ca legendo, ma la reda ro?o esis lua prefero, 
ed angulo di la gardeno rejal dedikesis ad olua servo. En la 
parto dil palaco maxim antiqua, apud la turmo gri?a ed 
anciena ube la rejo pri?is spektar la steli e meditar pri stranja 
savaji, sub teraso di qua la gradi ipsa esis kovrita da petali, la 
sulo dorlota brilis per vera miraklo di roz;i. Omna nuanco di 
redo quan rozo povas portar esis reprezentita en ta loko 


71 



dadanta, de la febla roz;eo quan la labii dil deeso apene frolis, 
a la skarlato ridetanta qua sugestis la boko di Afrodite, de la 
purpuro imperiala di la pompo di Caesar, a la karmezino tante 
profunda ke ol esis preske nigro, tam nigra kam la sango 
konjelata sur la kruro lacerita di Adonis. Hike, kande la steli 
evitis o trompis lu, la Rejo Louis venis, reptis alonge l’eskalero 
sinuifanta di sua turmo, la nomi di santi sur sua dina labii, por 
inhalar la parfumi sum o lun-lumizita di sua ro?i, por serchar 
poka repozo por sua mento agitata, poka tranquileso por sua 
kordio agitata. 

Tajorne pos sua vizito a la taverno Pimkono, la Rejulo 
Louis sidis en sua rozrgardeno e flaris la aero parfumizita per 
plezuro dum ke sua akuta okuli movis de pergamemvolvajo 
sur sua genuo a la vizajo di ta qua stacis apud lu, e parolis per 
voco nelauta, parolante indikis markizi e figuri sur la 
pergameno desvolvita. La kompano dil rejo esis oldulo en 
robo furizita, homo di qua la vizajo esis rugizita da yari e 
studii, e di qua l’okuli semblis sempre regardegar ko?i quin 
altri ne povis vidar. En lua dextra manuo lu tenis granda sfero 
kristala, ed irgekande la rejo taceskis pro studiar la volvajo, la 
sajulo levis la globo briletanta e regardegis olua vitra 
profundaji per mieno di sagaceso exajerata. 

De un de ta instanti abstraktita la rejulo subite regardis 
adsupre, e nemediate la regardo dil astrologo ocilis de la sfero 
a la vizajo di Louis. 

'Vu savas pri l’aspekto di korpi planetal,’ dicis la rejo, ‘e vu 
savas pri la stranja sonjo quan me sonjis dum tri nokti 
sucedanta.’ 

La sajulo solene inklinis sua kapo. La rejo parolabis pri ta 
sonjo ed olua omna partikularaji adminime dekedufoye 
camatine. Ol semblis esar mixita kun la sunlumo e l’odoro dil 
roz;i; esar parto dil ucelo-koro. Ma lu itere askoltis la naraco 
per la sama mieno surprizata quan lu ofrabis a l’unesma itero. 

‘Me sonjis, ke me esis porko serchanta la stradi di Paris, e ke 
me trovis perlo kustoz;a en la pluv-kanaleto. Me pozis ol en 
mea krono ed ol plenigis tota Paris per sua lumo. Ma ol 
semblis plupezeskar tante multe sur mea fronto, ke me jetis ol 
de me e fulabus ol aden la sulo, ma stelo falis de cielo ed 
haltigis me, e me vekis tremante.’ 

La voco nazala dil rejo zumis tra la repeto familiara; lore lu 
subite tumis sua kapo per sorto de alerteso ucelatra vers 
l’astrologo ed akute questionis: 'Nu, quon vu komprenas de 
ol?’ 

L’astrologo sukusis sua kapo. ‘La steli brilas,’ lu lente dicis, 
‘ma lia brileso perplexigas okuli mortiva ed esas desfacila 
lektar inter la linei di lia brilego. Sonji esas obskura, ed esas 
desfacila por menti mortiva interpretar lia obskureso.’ 

La rejo frunsis sua brovi. ‘Me savas sat bone,’ lu dicis, ‘ke 
steli brilas e ke sonji esas obskura, ma vua sajeso esas vestizita 
e nutrita e lojita por plu profunda savo kam ico. Interpretez 
mea sonjo por Francia quale Iosef interpretis la viziono dil 
Egiptiano.’ 

Per vizajo senmova l’astrologo studiis la kristalo. ‘Tale me 
semblas lektar l’enigmo di vua sonjo, sinioro,’ lu respondis. 
‘Esas ulu en la profundaji qua, se lu esus exaltita a l’altaji, 
povus facar granda servo ma qua povus tante multe iracigar 
vu, til ke vu volus retrojetar lu aden la profundaji ek qui il 

esis elevita. La steli semblas parolar pri tala veno, e semblas a 
me, ke ca nekonocato havus forta influo por lo bona dum sep 
dii de ca dio. Me serchis e serchis vane ulo pri ca homo en la 
kristalo. Me neklare vidas granda turbi, spektakli e masko' 
festi, e movado di multa soldati, batalio e sangofluo, e granda 
vinko por Francia—e pose stelo falas de cielo e la tota vi?iono 
desaparas.’ 

La rejo restis silencoz;a dum instanto; per gesto imperema lu 
forsendis l’astrologo, qua eniris la turmo ed acensis la gradi 
sinuifanta a la chambro ube lu okupas su per studii okulta. La 
rejo agitate marchis adavane ed addope, ne atencis la ro?i, 
pensis nur pri la steli. 

’Se Frangois Villon esus la rejo di Francia,’ lu murmuris. 
'Quale brilegis ta dementa baladifanto hiere nokte. Foli esas 
proverbatre fortunoza, e dementulo forsan salvos Paris por 
me, quale dementino salvis Francia por mea patro.’ 

Pezoza pazo dop lu vekigis lu de lua meditado. Turnante su, 
lu vidis la kompanulo di sua aventuro dum l’antea vespero. 

‘Nu, Tristan, ka?’ lu netranquile questionis, nam Tristan 
portis ta rideto maligna quan lu sempre portis kande lu havas 
irga novajo desagreabla transdoninda. 

‘L’ucelo forflugis, sinioro,’ lu dicis. ‘La vunduro di Thibaut 
d’Aussigny esis multe plu lejera kam ni opinionis hiere nokte. 
Pos ke ni portis lu a lua domo, lu eskapis travestiata, e me 
kredas, ke lu fugis de Paris por unionar su a la Duko de 
Burgundia.’ 

La rejo sensucie levis sua shultri. 

‘Me de?iras joyo a la Duko per lu,’ lu dicis. ‘Lu esas plu 
danjero7;a a mea enemiko kande lu esas kun mea enemiko. Ube 
esas la raskali del hiera nokto?’ 

‘La kanaliaro del taverno esas gardata da mea sinioro Noel.’ 

‘Ka mea rivalo por rejaleso? 

‘Barbisto Olivier gardas il. Me pendigabus la fripono 
nemediate.’ 

‘Vua foyo venos, amiko, ne dubite?. Ma la steli avertas me, 
ke me be?onas ca bubacho rimifanta. Esas rakonto pri Haroun 
al Raschid—’ 

Tristan represis beo e mokrideto. ‘Altra rakonto, sinioro,’ lu 
dicis per sorto de protesto kompatoz;a, nam la rakonti dil rejo 
ne sempre amuz;is Tristan. 

Louis tamen duris parolar, indiferenta a la sentimenti di sua 
kompanulo. 

‘Quale il prenis ebria raskulo del stradi e portis lu a sua 
palaco. Kande la raskalo vekis sobre, la kortani persuadis lu, 
ke lu esas la kalifo, e la Komandanto dil Fideli trovis granda 
amu?o en lua agi. Me promisas a me simila distrakto.’ 

Tristan surpridte regardegis lu. Ca amuzodormo esis nova a 
lu e ne semblis tro amuziva. 

‘Ka vu lasos lu supozar, ke lu esas rejo, sinioro?’ lu 
questionis. 

Stranja rideto rugizis la maligna vizajo dil rejo. 

‘Ne tote,’ lu dicis. ‘Vekinte, il esos certigata, ke il esas la 
Komto de Montcorbier e Granda Konestablo di Francia. Ilua 
agi bufonatra forsan amuzos me, ilua stelo fortunoz;a forsan 
servos me, ed ilua lango charmanta forsan helpos venjar me 

kontre ula damz;elo audacoza qua desestimis me. Venigez 
Olivier a me.’ 

Tristan grave reverencis e turnis su sur sua talono. En sua 
kordio lu tendencis kelke desestimar la kaprici dil monarko. 
Kande esas oportunajo pendigar homo, semblas esar disipo di 
tempo plear la folo camaniere. La ludo di kato kun muso esis 
nultempe la maniero di Tristan. Lu sempre konkordis kun la 
maniero di hundo kun rato. 

Louis rikomencis sua marchado agitata, la manui faldita dop 
lu e la kapo avane inklinita, quale se lu serchus la tero por 
perdajo. Lua mento esis okupata per multa pensaji. Lu bone 
savis quante neferma esas sua situeso, quante nepopulara lu 
esas, quante forta esas la forci dil Duko de Burgundia aranjita 
kontre lu, quante poke lu povas fidar a la loyaleso dil Parisani 
se l’enemiko esus kapabla pozar pedo aden la chefurbo. Lu esis 
tre ambicioza, lu esis tre sukonfidanta, lu esis tre kurajoza, ma 
lu sentis ke ambicio, sukonfido e kurajo ne suficas por 
subtenar la trono dum ica krizo. La parto supersticoza di lua 
karaktero turnis su nekalme a lo nekonocata e lua spirito 
plunjis su aden kristali o flugis inter la planeti jiranta, luktis 
por okulta klarigo. A le supersticoza, trivialaji esas la giganti 
di destino, e la folaji dil rejo dum la hiera nokto ferme tenis 
lua mento. La kanalio pitoreska qua tante galante anuncabis 
sua deziro regnar Francia e salvar el omnakaze titilus la gusto 
dil rejo por lo extravaganta, ma la renkontro kun la poeto, 
sequante la stranja sonjo dil rejo, e sequita da la neklara 
predicaji dil astrologo, stacis majestoze avan lu. Lu sempre 
havis en sua mento la memorajo pri la damzelo brilanta e 
santa qua venis quale kuriero de cielo por helpar lua patro 

kande fortuno semblis jacar en la polvo, e tote serioz;e lu 
permisis su esperar, preske kredar, ke tala sokurso forsan esus 
donita a lu per la rimifanto fantastika qua reprimandachabis 
lu en la taverno Pin-kono. 

Regardante adsupre, la rejo vidis formo plu bela kam to di 
Villon qua impresis sua mento, ma la vidajo nur plufortigis la 
pensaji dil rejo. 

Tre belega yunino, altstatura, impozanta, imperema, venis 
de un de la rozrvoyeti, elua brakii plenigita per la granda flori 
karmez;ina. Se la rejo esabus erudito pri la miti dil Greki, lu 
komparabus la yunino ad un de la deini glorioz;a dil Dearo 
Helenala. Sen to, lu nur feroce konciis, ke la yunino esas tre 
belega, ke elua beleso tre akute luris lu, e vekigis en lu akuta 
rankoro pro lua homajo desestimata. Ca yunino, quan 
Thibaut d’Aussigny dezjris spoz;inigar, ca yunino quan la rejo 
ipsa dezjregas, ca yunino quan la dementa poeto adoras—qua 
rolo el pleos en la komedio fantastika qua gradope formacas su 
en la mento tordita di Louis? 

Catherine de Vaucelles vidis la rejo, e ceremonioz;e 
reverencis. 

'Adube vu iras, damz;elo?’ questionis Louis. 

E1 nelaute respondis, 'A la siniorino, siniorulo, qua imperis, 
ke me koliez; roz;i.’ 

’Donez; un a me,’ dicis la rejo, e pos ke la yunino transdonis 
a lu un de la maxim longa e reda de elua kargajo, la rejo lejere 
ociligis la floro, frolis la flor-vizajo dil yunino per ol, e mokante 
regardis el. 

‘Vu esas bela puerino,’ lu dicis. 'Vu povus havir la amo di 
rejulo. Nu, nu, vu esis folo. Thibaut d’Aussigny kurtezas vu, 
ka ne?’ 

11 deklaras, ke il amas me, e me deklaras, ke me odias il.’ 

11 esis vundita hiere nokte dum lukto en taverno.’ 

La yunino krietis pro deskontenteso. 

‘Ka nur vundita, sinioro?’ 

La rejo kordiale ridegis. 

'Vua sucio esas adorinda. Joyez;. II forsan rekuperos. E ni 
kaptis l’asasinanto. II pagos la puniso.’ 

Catherine proximeskis a la rejo. Elua okuli esis tre avida, ed 
avida esis elua voco. 

‘Sinioro, me ne esas malicoza kontre ca homo por vundir 
Thibaut d’Aussigny.’ 

‘Vu esas klementeso ipsa. Nultempe konvenus havar 
muliero sur la trono. Ma vundar granda sinioro egalas vundar 
la tota stato. II pendigesos pro to.’ 

La yunino kelkete frunsis la fronto. 

‘Ca homo ne devas mortar, sinioro. Thibaut esas trahizanto, 
fripono—’ 

La gayeso di Louis pluprofundeskis, ma lua parolo restis 
grava. 

‘Atencez;, dolcajo, ne vadar ultre vua profundajo. Ma vi 
mulieri esas kompatoTonteni. Se la vivo di ca kerlo interesas 
vu, pledar por ol a mea sinioro la Granda Konestablo.’ 

La yunino gestis pro desespero. 

‘Thibaut esas senkompata,’ el dicis. Elua boko streteskis 
kande el pensis pri la viro quan el odias e pri elua propra falio 

forjetar il de elua voyo, ma alejesis pro la sequanta vorti dil 
rejo. 

‘Thibaut ne plus havas ta ofico. Probe? lua sucedanto. 

E1 pregante inklinis su avane. 

‘Ka lua nomo, sinioro?’ 

Louis penseme regardis el. 

‘II esas la Komto de Montcorbier,’ lu dicis. ‘II esas 
nekonocato en nia korto, ma il trovis lojeyo en mea kordio. II 
venis hiere nokte per pas'permiso del sudo. II esas tre 
rekomendata a me da nia fratulo de Provence. Me kredas, ke 
il bone servos me, e me esas certa, ke il sempre esos indulgema 
a beleso.’ 

La rejo afable ridetis dum ke la pronta mentiaji lejere glitis 
de sua labii. Lu multe amuz;is su per la fili dil rakonto feala 
quan lu facas. 

‘Vu havos audienco kun il.’ La rejo pauzis. Lu vidis sur la 
gradi l’obskura figuro di la barbisto rejal, qua proximeskis 
respektoze. Lu advokis: 

‘Olivier, balde, kande la sinioro de Montcorbier promenas 
en la gardeno, duktez; ad il ica damz;elo. Ka tu komprenas?’ 

Lu tumis su itere vers Catherine ed itere titilis elua 
mentono per la roz;o ocilanta. 

‘Nun irez;, yunino, o mea spo^ino e vua rejino mankos elua 
roz;i.’ 

Catherine itere salutis la rejulo e lente acensis la gradi aden 
la palaco. Louis spektis el iranta, spektis til ke el desaparabis, e 
lore turnis su quik a sua servisto. 

‘Nu, amiko barbisto, ka pri Lrangois Villon?’ 

Toto de vino drogiz;ita dormigis il hiere nokte. Cajorne il 
vekis en palaco, envolvita en la linji di lito rejal. II esis lavita e 
ra?ita, luxoze vesti?ita e rare parfumizita. II esas tante 
chanjita, ke ilua maxim intim amiko ne rikonocus il. II semblas 
ne konocar su ipsa. II pavonumas, quale se il esus kortano 
dum sua tota vivo.’ 

La rejo gutur-ridis. 

‘Me ne multe dubitas, kande l’asno portis la pelo di leono, 
ke lu pensis su esar leono. Ma il ne esas astonata?’ 

‘Tro multe astonta, sinioro, por revelar astoneso. Ilua 
servisti certigas il, per la maxim solena mieni, ke il esas la 
Granda Konestablo di Francia. Me kredas, ke il supozas su en 
sonjo e, trovante la sonjo delicoza, aceptas ol.’ 

‘Rimemore?,’ dicis Louis, ‘sequar la rakonto. Ca kerlo venis 
adhike hiere nokte de Provence. Nulu savez; qua il esas ecepte 
tu e me e Tristan. Reklamez; a la tota korto, ke il esas la 
Komto de Montcorbier, la favorato di nia fratulo de 
Provence, e nun mea amiko e konsilero. Me prizas tu, Olivier, 
quale tu savas, e Tristan e me esas tre bona amiki; ma via kapi 
ne esus sekura sur via shultri se mea ludo esus ruinita da 
nediskreteso.’ 

Olivier profunde reverencis. 

‘Me ne darfas parolar por Tristan, sinioro,’ lu dicis, ‘ma por 
me, la deo Harpokrates ne plu multe simbolizas silenco kam 
me, kande me mustas retenar mea lango.’ 

‘Esas bona,’ dicis Louis. ‘Me responsos por Tristan. Venigez 
ta kerlo adhike a me.’ 

Pos plusa reverenco Olivier livis la rejulo ed acensis la gradi 
aden la palaco. La rejo pensante flaris la rozo quan Catherine 

donabis. La parfumo semblis tranquiligar lu, e lu meditis, 
varmigis su per la suno e nutris sua imagino per la amuzo qua 
ludar per la vivi di altri sempre ofris. 

‘Ta Pierrot e Columbine dansos segun mea kaprico quale 
pupei sur metabfilo. Esus rara sporto, se siorino Catherine 
desestimis Louis por inklinar su a ca mendikanto. II 
pendigesos pro mokir me. Ma il kondutis su quale rejulo 
malgre sua shifoni e rapecuri, ed il gustos splendideso.’ 

Regardante adsupre la teraso, lu vidis la rivenanta figuro di 
Olivier le Dain, e konjektis ke sua servisto agas kom heraldo 
por la nova Granda Konestablo. Dop Olivier venis grupeto de 
paji, ed itere dop li la rejo vidis brilanta figuro portanta on> 
stofo. 

‘Venas meas sharlatano,’ lu dicis a su, ‘tam pompoz;a kam se 
il naskis en la purpuro.’ Lu rapide iris al turmo-pordo ed 
eniris, desaparis dum ke la procesioneto decensis la gradi al 
rozrgardeno. Esis grileto en la pordo dil turmo, grileto kun 
shutro glitanta, e tra ca grileto la rejo nun spektis per granda 
amu?o la progreso dil komedio quan lu ipse projetis. 

Olivier vere parolabis, dicante ke sioro Villon multege 
chanjesis. La habileso dil barbisto tante netigis e ra?is ilua 
viz;ajo, tante tondis ed aranjis ilua lokli, ke ilua viz;ajo nun 
diferis tam brilante de la viz;ajo dil tavern-frequentanto kam la 
viz;ajo dil luno diferas de lanterno. II esis tam luxoz;e vestiz;ita 
kam princo di sango rejal: la suno di dimezo semblis 
freshigesar da ilua vestaro ek oro-stofo, la aero semblis 
richigesar da ilua parfumo, la mondo semblis vaste plu bona 
pro ilua feli e juveli. Quankam esis evidenta, ke la kostumiz;ita 

poeto esas en dilemo frenez;io2;a, il sucesis kondutar per 
digneso qua konkordis kun la figuro en oro-stofo. 

‘Ka vua digneso degnos restar pokatempe en ca rozdaubo?’ 
Olivier questionis. 

La jentilulo en oro-stofo astonate regardis lu. Advere, la 
jentilulo en oro-stofo esis multe perplexigita. II vidabis en 
spegulo neta e glate razita vizajo, elegante tondita hararo, ed 
esforcis asociar ta imajo a sua propra vizajo familiara, nelavita, 
sordida, nerazita. II regardis la vesti splendida qui kovris su, e 
sua memoro tastis perplexe pri la horori di sordida vestaro 
ragizita, vin-makulizita ed antiqua. II regardis la solena paji 
qui stacis cirkum il, qui portis ora gobleti ed ora flakoni en lia 
manui, ed il esforcis memorar quale il eskapabis de la 
kamaradeso di sioro Robin Turgis aden ca cirkumajo orizita. 
Ilua kapo doloris pro l’esforco, ed il abandonis ol. Olivier 
repetis sua questiono, e tandem Villon trovis vorti, quankam 
sua voco sonis stranje e matide en sua oreli, desfacile 
dominacata. 

‘Mea digneso degnos irgo quon tu sugestus, bona sioro 
servisto,’ il respondis, ma a sua kordio il susuris, ke esus plu 
bona komplezar a ta stranja sequanti quin il trovis neposible 
rikonciliebla kun sua memoro pri la reala mondo. La barbisto 
respektoze reverencis. 

‘Me balde mustas jenar vu pro ula stat-aferi,’ lu dicis. 

Villon benigne ridetis a lu. II tote ne savis to quon la 
servisto intencis, ma il supozis, ke esas la devo di sajulo 
revelar nula astoneso. La kondicioni esis ya perplexiganta, ma 
anke ne desagreabla, e gaye aceptar oli esis bona. 

‘Nula jeno, bonega mirmidono,’ il respondis. ‘Tala devi esas 
plez;uri a vera viro.’ 

Olivier itere reverencis. 

‘La sinioro rejulo probable honorizos vu per sua prezenteso, 
plu tarde.’ 

Villon itere ridetis, ed itere sua astoneso trovis vorti qui 
segun il traktis la situeso maxim bone. Forsan en ica 
partikulara sonjo-regiono il esis servisto dil rejulo ed amiko dil 
rejulo. Adminime, ne domajus supozar tala amikeso kande 
ilua solena kompanulo evidente agnoskas ol. 

‘Me sempre joyas renkontrar kara Louis. Lu e me esas tre 
bona amiki. Homi parolas male pri lu, ma kredez; me, li ne 
konocas lu.’ 

II esforcis maxim bone posible ordinar la fragmenti di sua 
memoro ed explikar a su quale il divenis amiko dil rejo. Ilua 
kapo vertijis ed esis pezoz;a ed il konsideris su kom homo en 
obskura chambro qua tastas por la pord'butono. La voco dil 
barbisto interruptis ta lukti mental. 

‘Ka ni darfas forirar, sinioro?’ 

La viz;ajo di Villon heleskis. Esus plu agreabla esar sola dum 
ke il esforcis dominacar sua sensi, precipue pro ke il remarkis, 
ke la paji poz;abis lia ora gobleti e flakoni sur la tablo marmora, 
e sua instinto certigis il, ke ta vaz;i kustoz;a kontenas egale 
kustoz;a vino. 

‘Vi darfas, vi darfas,’ il afirmis, e lore ke la barbisto liveskis, 
la humoro di Villon chanjis, ed il kaptis lu ye la maniko e tiris 
lu sekrete a su. 

‘Reste? un instanto,’ il murmuris. ‘Vu savas pri mea 
memoro trompanta—quante obliviema me esas. Ka tu 
bonvole dicos a me itere, qua me esas?’ 

Nula surpri2;o montris su sur la vi?ajo dil barbisto; lua 
komplez;emeso ne chanjis. 

‘Vu esas la Komto de Montcorbier, sinioro,’ lu grave 
respondis. ‘Vu jus arivis en Paris de la Korto di Provence, ube 
vu stacis alte favorata da la rejulo di ta lando, ma vua favoro 
esas, me kredas, plu granda kun la Rejulo di Francia, nam lu 
joyas igar vu esar Granda Konestablo. Esas la de?iro dil rejo, 
ke vu esforcez memorar olta.’ 

Villon ridis rido quan il esforcis igar naturala e forta, ne tro 
sucesoz;e. 

‘Komprenende, esis fola obliviar. Nun me supoz;as, bona 
sioro Longa-pedi, ke homo en nia rango exaltita havas multa 
povo, influo, autoritato, e tala koz;i, ka ne?’ 

‘Per la favoro dil rejulo, vu esas la chefa viro en la rejio.’ 

Villon anhelis kontente. La sonjo glorieskis. 

‘Certe. E ka mea rango exaltita anke havas agreabla 
benefico de pekunio?’ 

‘Se vu poz;us fingro aden vua sako—’ Olivier sugestis, 
indikis per dina indiko-fingro la burso ye la z;ono juveliz;ita di 
Villon. 

Villon plunjis manuo aden ol ed ektiris ol plenigita per 
granda ora moneto-peci, nova de la monetifeyo, qui briletis 
joyigante sub la sunlumo. II krietis delektate e lasis oli fluar 
kom kaskado briletanta de manuo a manuo, e kontemplis olia 
tinkleto e cintilifo kun la delekto di nova Midas. Ma l’unesma 

pensajo qua kreskis en ilua kordio pos aceptir ta stranja richaji 
esis brave neegoista. 

‘Ora peci, per mea honoro. Kara guti del rivereto deala di 
Paktolus. Bona sioro, ka vu quik sendez; ulu fidela kun 
manuedo di ca larja peci al Kirko dil Celestini por questionar 
del bedelo ibe pri la lojeyo di Matro Villon, povra oldino, 
male tormentita da filiulo nevaloranta? Lu serche? el—el lojas 
en la sepesma etajo e do plu proxim ta Cielo quan el meritas 
—e donez; ad el ca moneto-peci por ke el komprez; nutraji, 
vesti, e brubligno.’ 

II esis tro konfuzigita por klare rezonar pri sua situeso, ma il 
esis certa ke, irge qua il esis ed irgube il esis en ca sonjo 
astonanta, la povra oldino quan il tante multe amis esas en ol 
ed esus avantajizita da ca donacajo di oro feala. 

Olivier reverencis respektoze. 

‘To esos facita,’ lu dicis, pozis la granda ora diski en sua 
propra posho. Pose, indikante ora klosheto quan un de la paji 
pozabis adsur la tablo, lu pluse dicis, ‘Se esus irgo dezirata da 
vua digneso, nur frapetez ica klosheto.’ 

‘Vu esas tre bona,’ Villon solene respondis, e ye ta frazo 
Olivier e la paji foriris aden la palaco kun omna signo di 
respekto maxim profunda. La rejo ye sua vido-trueto esis 
komplezata vidar, ke sua imperi esis strikte obediita e ke nula 
traco di gayeso sekreta, nula koncio evidenta pri la jokajo 
celita, deformis la grandega graveso dil roli quin Olivier e la 
paji mustis plear. 

Tam balde kam Villon trovis su sole, il cirkonspekte 
cirkumregardis, perceptis per sua regardo astonata la griza 
muri dil palaco, la teraso muskizita, la gradi petalizita, la 

turmo olda e severa ed olua sunhorlojo malaugura, e la amasi 
de roz;i marvelatra omnube, qui igis la aero esar vera paradiz;o 
di kolori ed odori bonega. II klozis sua okuli dum plura 
sekundi e rapide apertis oli, quale se lu expektis trovar, ke la 
ceno desaparabis quale ombro en dina aero; ma kastelo e 
teraso, turmo e ro?i restis quale antee, tre klara a la sensi 
astonata dil poeto. Irante pedpinte trans la herbi, il atingis 
benko marmora qua situesis sub rozdaubo e semblis esar 
protektita da granda statuo dil deo Pan, donacita a Louis da 
princo estala qua portabis ol de Athini. Villon presis manuo a 
sua fronto, esforcis rimemorar l’eventi dil antea vespero, qui 
pro kauzo fantastika semblis esar dop lu per longa yarcenti. II 
neklare rimemoris sordida celulo havanta palii sur la 
pavimento e kateni sur la muri; il rimemoris la viz;aji budanta 
di karcer-gardisti neamikal. Un de ta karcer-gardisti, il 
rimemoris, shovabis poto de vino aden ilua manui e desafable 
dicis, ke il drinkez;; ed il drinkis avide, quale lu kustumis kande 
vino esis gratuite ofrita, e drinkinte, trovis oblivieso subita e 
tota. 

Ma pro quo il esis en karcero? Ilua sensi dolorigis il, e febla 
imaji komencis kunligar su del ceni di la hiera nokto. II itere 
vidis la muri meskinega dil taverno Pin-kono ed ilua mento 
saltis a la recito di la balado ed ilua feroca indigneso pri la 
humiligo di Paris cirkondita da muro ek Burgundiani enemikal 
e regnata da rejulo senpova. Pose venis viz;iono pri viz;ito da 
anjelo e prego havanta en ol pluo del diablo kam del anjelo, e 
pose disputo, e lukto en obskureso frakasita da torchi 
flamifanta dil sentineli e la granda korpo di Thibaut sur la 
pavimento, amaso de homarmaro brilanta. II rimemoris la 

rubando jetita a su del galerio e shovis sua manuo aden la sino 
di sua jileto ek oro-stofo, e trovis ibe la signo, olua blanka ed 
orea brileso sordidigita per tushir la pavimento. Pose la kapto, 
la marcho insultanta tra la stradi tenebroz;a, la karcero 
nekonocata, la vino drogizjta, e fine dormo. 

Lore il koncieskis pri jacir sur mola lito vice paliodasko, e ke 
l’obskureso ne esis to di celulo. Subite ulu fortiris kurteno e 
quik la loko en qua il jacis esis plenigita per dolca lumo e 
montris to quo plu astonis Villon kam la pordegi di Paradiz;o 
apertita por revelar l’anjel-rangi di Cielo. II rimemoras, ke il 
jacis en lito majestoz;a, envolvita en linji nivatra sub kovrilo ek 
silko karmez;ina. II rimemoras, ke la lito esis en chambro 
luxoz;a, pez;oz;a pro tapisi splendida e vultita per plafono 
skultita e piktita, oriz;ita e stelizita. Kurteni ek purpura 
velvuro apertesis a dilumo fluanta tra fenestri en qui richa 
blaz;oni brilis en vitralio. Odori dolca e delikata plenigis 
l’atmosfero, e mola melodii ravisante luris la sensi de la 
kordeti di dista liuto. 

Pose venis, segun memoro benigna, komplezachema viro 
nigre vestiz;ita, kun egale komplezachema sequanti, e baroka 
ceremonii di balno, parfumizo, e tondo, dolca linji e vesti 
furizita e juveli, ed omna ceremonii por transfigurar sordida 
pasero a simileso di granda sinioro. Pos to omna venis festino 
splendida, servita sur pladi ora ed arjenta per la sama 
komplezachema homo nigra e la sama paji respektoza. Pose 
sequis advoko irar adextere, procesiono tra silencoza koridori 
a la teraso koldeta e griza, e tandem la solitareso parfumizita 
dil roz-gardeno. Villon maladeskis en kapo e kordio per 
esforco kunligar tanta multo de lo pasinta. II sentis quale se il 

ruinigabus mondo e subite mustas kunpo^ar la fragmenti e 
rapecar omno. II frapetis kurioz;e sua fronto. 

'Hiere nokte me esis proskriptito kulpoza, dormis sur palii 
en karcero. Hodie me vekas en lito rejal e mea servisti nomas 
me sinioro. Esas nur tri explikaji posibla por ca stranja stando. 
Me esas od ebria od dementa od me sonjas. Se ebria, me 
nultempe itere povus dicernar Bordeaux de Burgundiana vino 
—dilemo melankolioz;a. Ni probez;.’ 

La tablo marmora esis proxima. L’ora vaz;i ibe esis olti di 
ilua repasto matinal, bone memorita, ed ilua servisti dicabis, 
ke un de oli kontenis vino Burgundiana, e l’altra vino de 
Bordeaux. II staceskis ed iris trans la mola herbi al tablo e 
timide levis un de l’ora flakoni, flaris e varsis sorge aden ora 
gobleto. II cirkonspekte levis ol a sua labii, gustis sagace. 
Saporo matura, varma, rejal rekompensis il. 

‘Per Cielo!’ il kriis, ‘nula plu nobla suko fluis del viteyi 
Burgundiana.’ 

II pardrinkis ol e ripozis la gobleto por plenigar altro del 
altra va?o, e repetis la ceremonio, flaris, gustis, glutis. Itere la 
dez;iro di ilua palato esis plez;ata e tranquiligata. II meditis 
dum drinketar e glutar. 

‘Ca quintesenco di violi aplastita maturis en nul altra loko 
kam la vali di Bordeaux. Ergo, me ne esas ebria. Me ne 
opinionas, ke me dementeskas, nam me savas en mea kordio, 
ke me esas kompatinda Frangois Villon, senmoneta licenciero, 
e nula Granda Konestablo kimeratra. Do me sonjas, dormas 
en l’angulo dil kameno en la Pimkono, pardrinkinte ta flakono 
quan me furtis, e to omna qua sequis esis ed esas sonjo. La 
veno di Catherine—sonjo. Mea duelo kun Thibaut 



d’Aussigny—sonjo. La rejulo—aparante ye la fino quale salt- 
pupeo—sonjo. Ca vesti, ta servisti, ca gardeno—sonji, sonji, 
sonji. Me balde vekos ed esos diablatre kolda e diablatre 
hungranta, e diablatre sordida. Ma dume, ca sonjo'vini esas 
tre bona drinkaji.’ 

II preparis riplenigar la gobleto kande ombro aparis ye sua 
pedi, l’ombro di Olivier le Dain, qua stacis avan il havante 
mieno kustumal di respekto emfaz;ita, qua nun kelke tedis la 
poeto transfigurita. 

’Vua digneso pardonez;, ma la dez;iro dil rejulo esas, ke vu 
judiciez; ula kaptiti.’ 

Villon regardegis lu. 

‘Ka me? Ka hike?’ 

‘Tala esas la plezuro dil rejulo.’ 

‘Qua kaptiti?’ 

‘Ula friponi e vaganti, viri e mulieri, kaptita luktante en la 
taverno Pin-kono hiere nokte.’ 

Villon pensante frapetis sua mentono. Ideo semblis 
dominacar ilua mento perplexigita. Yen oportunajo saveskar 
ulo pri la realeso ye la kordio di ca misterio di roz;i e vino e 
bela vesti. II kurioze inklinis su e preske susuris a la barbisto 
servanta. 

‘Dicez;, ka sioro Frangois Villon, licenciero, rimifanto dum 
ilua maxim bona stando, vaganto dum ilua maxim mala 
stando, sempre bubacho, e raskalo en omna humori, esas inter 
li?’ 

Olivier kontente ridetis quale oficisto qua kustumas ridetar 
pri la humori di granda homi. 

‘Vua digneso juas jokar. Ka me darfas venigar la kaptiti?’ 

Villon si?is l’ofro. ‘Ka me disponas li segun mea volo?’ 

‘Tote segunvole. Tala esas la volo dil rejulo.’ 

Villon re?ignis su a la situeso astonanta. II sonjabis stranja 
sonji nokte e die, ma nultempe tala sonjo quala ico. 

‘Furtisto judicie? furtisto,’ il filoz;ofiis. ‘Nu, advoke? li.’ 

Olivier reverencis e desaparis alonge la rozrvoyeto per qua 
lu venabis. Itere sola, Villon forte frapis sua fronto, quaz;e 
shokar sua sensi aden raciono. 

‘Ho, mea kompatinda kapo,’ il jemis. ‘Ka me vigilas? Ka me 
dormas? Quala intriko!’ 

Despriz;o kontre la servisto respektoz;a emersis de ta 
perplexeso. ‘Ta damninda nigra kerlo esas damninde 
komplezachema,’ il murmuris. ‘Ka me darfas imperar, ke lu 
pendigesez;; lu havas vi?ajo pendiginda.’ 

Dum ke ca bela pensajo eniris ilua kapo, meditado esis 
perturbita pro la bruiso di multa pedi, la klikto e klako di 
armi, e trupeto de soldati turnis su aden la roz-gardeno de 
cirkum la palaco, gardante plura homi, en qui Villon quik 
rikonocis sua amiki familiara del taverno Pimkono. Avan la 
trupeto marchis eleganta jentilulo, kortano-soldato o soldato- 
kortano, en silko e stalo, mi-dandio, mi-militisto, rafinite 
vestiz;ita, qua evidente konciis pri sua propra beleso. Lu anke 
esis familiara a la poeto, nam lu esis nulu altra kam la jentilulo 
roz;ea e blanka qua akompanabis Catherine kande Villon 
unesme vidis el, di qua la nomo, quale il saveskis hiere nokte 
de elua propra boko, esis Noel le Jolys. 

‘La pupeo qua pleas por mea damzelo,’ il grondis a su. ‘Lu 
shokas la sonjo.’ 


90 



Villon profunde kompatis sua lud-kompani enkarcerigita, e 
profunde odiis la jentilulo roz;ea e blanka. Ilua amiki aspektis 
tante miz;eroz;e, tante triste, tante sordide, e lia kaptanto 
aspektis tante perfekte e tante su-konfide, ke Villon sentis 
feroca indigno brular en su pro la neyusteso dil mondo. 

'Quante perdite aspektas mea kompatinda diabli, e quante 
sordide,’ il pensis, dum ke la soldati rangizis lia kaptiti avan il 
ye la bazo dil teraso, e lia kapitano neta e parfumizita 
afektaceme marchis adavane e salutis Villon, prizentis 
samatempe papero skribita. 

’Sinioro,’ lu elegante dicis, ‘yen la nomi di ca noktmceli.’ 

Villon prenis la papero e direte regardis aden l’okuli dil 
yunulo. 

‘Ka ni antee interrenkontris?’ il questionis. 

Noel le Jolys negis per gesto. 

‘Ho ve! no,’ lu dicis. ‘La sinioro flugis aden la korto quale 
kometo ne-expektita. Vu dicos naraci pri Provence por plezar 
nia dami.’ 

Ankore solene regardante lu, Villon itere questionis. 

‘Sinioro Noel, se vu e me dezirus koliar la sama rozo de ca 
gardeno, qua de ni ganus ol?’ 

L’afabla folulo aspektis perplexe. 

‘Me ne komprenas vu,’ lu protestis. 

Villon levis sua shultri. ‘Ne importas,’ il dicis, e sideskis 
adsur la benko marmora e lektis la nomi familiara sur la 
papero. 

‘Sendez a me Rene de Montigny.’ 

II esis nun preske konvinkita, ke il ne vagas en sonjo' 
labirinto, ke il ya vigilas, ma pro ula kau?o nekomprenebla, il 
esas transfigurita a splendideso ed autoritato. 

‘La pikverdo falias rikonocar me,’ il dicis a su, 'anke forsan 
mea amiki.’ E Rene de Montigny esis pulsita adavane da du 
soldati e budante stacis avan il. 

Villon inklinis su, interesata da ca groteska fortuno qua 
p 07 ;abis il kontre olima kompanulo e kunfripono. 

‘Tu esas—’ il questionis. 

Montigny iraco?e respondis. 

‘Rene de Montigny, de jentila sango, falita a dii nejentil.’ 

‘Ne per tua propra kulpo, sendubite.’ 

‘Quale la sinioro supo?as, ne per mea propra kulpo. Me esas 
povra, ma, me dankas mea steli, honesta.’ 

Ca dicajo, parolata laute por ke omni audez;, incitis rido- 
bramo de Guy Tabarie, quik chanjita a jemo kande soldato 
indignoze tacigis lu per forta frapo sur la dorso. Villon atakis 
lua reklamo. 

‘Depos kande, sioro? Depos hiere nokte?’ 

‘Me ne komprenas la sinioro.’ 

‘Kande Iason esis kultivisto en Kolkhis, il semis drako-denti 
e rekoltis soldati. Quon tu kultivas en tua gardeno, sioro de 
Montigny?’ 

Montigny tresayis ma esis pronta respondar. 

‘Kauli.’ 

Villon negis per kapsigno. ‘Flechi, sioro Rene, flechi 
Burgundiana, legumi tre kondamninda. Atencez! To esas 
rekoltajo pestoza qua venenos la gardenero. Stacez; aparte.’ 

Rene de Montigny astonate regardegis sua questionanto. 
Yen lua maxim kara sekretajo liberigita per ta labii. Esis 
l’unesma foyo kande lu audacis regardar rekte la viz;ajo di 
autoritatozo e Villon retro-regardis defiante. Ma esis nula 
rikonoco en l’okuli di Montigny. Lu povis vidar nulo komuna 
inter ica sinioro splendida ed ita rimifanto ragoz;a qua 
partoprenabis tante multa aventuri kun lu, e pos instanto lu 
respektoze deturnis sua kapo. 

’Se la sinioro degnus,’ lu pledis, suplikante extensis sua 
manui, ma Villon esis ne-exaucema. 

’Stacez aparte,’ il repetis, e Montigny protestanta esis 
tranita a sua plaso inter sua kompanuli dum ke Villon lektis la 
nomo dil nexta raskalo sur la listo, qua hazarde esis to di Guy 
Tabarie. 

Nun la spirito di Villon tote juis la humuro dil situeso. 
Komprenante ke sua nomo esis sekura mem del okuli akuta di 
Rene de Montigny, il esis certa, ke il povas defiar l’exameno 
indiferenta di sua min alerta kompani. E quankam il uzabis la 
longa falduro di sua kasketo por kelke celar sua vizajo, il nun 
fidis a sua sekureso e preparis kalme salutar singla kaptito. 

Guy Tabarie posturis kompatinde shancelante trans la 
herbi, shovita dal soldato qua pinchante lua orelo duktas lu 
per ruda violento. Lu falis, tremanta karno-monto, ye la pedi 
di ta qua lu kredis esar la Granda Konestablo di Francia. Per 
gesti kompatinda e fingri trepidanta, la viro reda e grasa 
genupozis ed esforcis pregar por mizerikordio. Villon severe 
regardis lu, quankam il desfacile represis rido. 

‘Ka tu venas havante manui pura?’ il questionis, e Guy 
respondis babilante, vorti konfuze falis de lu, lu extensis sua 

enorma manui quale skolano reprochita pro manko di sapono 
ed aquo. 

‘Tam decanta yunulo, sinioro, kam irgu qua konservis korpo 
ed anmo per marchar sur la bela voyo rekta e streta qua 
duktas a—’ 

Lu balbutis til ke Villon interruptis. 

‘A la jibeto, sioro Tabarie.’ 

La maso di Guy trepidis negante. 

‘No, no; me timas Deo tam forte kam irga homo en Paris.’ 

Villon inklinis su plu proxim sua viktimo e susuris 
questiono aden lua orelo: 

‘Ka tu konocas la Kirko di Santa Maturin, sioro Tabarie?’ 

L’okuleti porkatra di Tabarie plularjeskis pro surprizp e lu 
balbutis, ‘No, sinioro,’ qua vorti ipsa esis evidenta konfeso pri 
savo shaminda. Villon saje sukusis sua kapo. 

‘Sioro Tabarie, sioro Tabarie, tua memoro falias. Nu, nur 
dum la mez;o dil lasta marto tu nokte ruptoTurtis l’ora pladi 
del altaro. Timo pri Deo ne esas tro forta en tu.’ 

Se sioro Tabarie audabus la vorti di sorcisto, lu ne esus plu 
astonata. 

‘Santi ed anjeli!’ lu laute kriis. ‘Ca Granda Konestablo esas 
la diablo ipsa! Sinioro, me esis misduktita; sinioro, me ne agis 
sole—’ 

Villon havis sata amuz;o de sua grasa kompanulo. 

II gestis, e quik soldato si^is la figuro abasanta su, stacigis lu 
e tranis lu aparte dum ke lu stoteris protesti frenez;ioz;a pri sua 
inocenteso. 

Villon regardis la listo en sua manuo, icafoye advokis du 
nomi, ‘Colin de Cayeulx e Casin Cholet,’ e la du kerli esis 

pulsita adavane vers il. Villon tiris li poke aparte e stacis inter 
li, regardis lia viz;aji friponatra, sur qui falsa afableso baraktis 
kontre vera pavoro. 

‘Ka vi esas bona civitani, siori?’ il questionis, e Colin 
nemediate respondis. 

‘Me abominas kantar mea propra laudi, ma me dicas 
kandide por ca mea amiko. La rejulo havas nula regnato plu 
bona, e Paris havas nula borgez;o plu pacema, kam Casin 
Cholet.’ 

Parolante, il varme salutis Casin Cholet, e Cholet respondis 
a ta laudo per rideto amikal e vorti plu amikal: 

‘Se me havas irga mikra meriti, me debas oli a l’exemplo di 
ca bona jentilulo. Me sequas ilua dukto, humile e necerte. 
“Atencez; Colin de Cayeulx,” me sempre konsilas me, “e 
lernez; quale vivas bonulo”.’ 

La du homi oglachis l’una l’altra, esperis ke sua laudi afektez; 
ica granda sinioro qua semblis tante afabla a li. 

Villon ridetis. ‘Vi esas la Kastor e Polux di pureso, ka ne? 
Ka vi rimemoras la nokto di karnavahmardio e la yunino quan 
vi forportis che Grasa Margot e por qua vi postulis ransono?’ 

L’efekto di ta vorti tresayigis la du homi. Ta evento leda 
levis su en lia memori e li trepidis trovar ol savita. Nemediate 
l’amikeso fingita di bandito por bandito desaparis, e la du 
regardegachis l’una l’altra tam feroce kam hundachi e jetis 
akuzaji e negi l’una a l’altra: 

‘Esis Colin!’ 

‘Esis Casin!’ 

‘Me refuzis ol!’ 

‘Me ne partoprenis ol!’ 

Obliviante respekto por autoritato en lia furio, li iracoz;e 
frapis l’una l’altra trans lia questionanto e lukteskis, kande 
Villon gestis e li suafoye esis tranita furiante adinter lia 
kunkaptiti. 

Esis nun nur un restanta—-Jehan le Loup—qua stacis, la 
brakii krucumita, la brovi frunsita, e spektis l’esforci di sua 
kompanuli. Villon gestis, e la viro esis pulsita ad il. Villon 
frapetis lua shultro. 

‘Tu semblas esar alerta e sukonfidanta kerlo, quankam 
kaptita.’ 

L’amikala mieno di la granda viro kurajigis la kaptito, e lu 
bruske respondis: 

‘Mea pura koncienco subtenas me.’ 

La mieno di Villon restis amikala kande il ofris nova 
questiono per voco quan nur Jehan povis audar. 

‘Me joyas audar lo. Quale mortis Thevenin Pensete?’ 

La muskuli dil viz;ajo di Jehan le Loup konvulsis dum 
instanto, ma lu klemis sua fingri por represar su e respondis 
per budanta koldeso. 

‘Quale me savus, sinioro?’ 

Villon pluproximeskis e parolis mem min laute. 

‘Qua savas plu bone? Ta mala disputo pri lud-karti, vorti 
frenez;ioz;a e sizo a ganaji, tablo renversita, kandelo extingata, 
poniardago en obskureso, e jemo. Ekiras Thevenin Pensete. 
Tua poniardo ne rusteskas!’ 

La vizajo di Jehan plugrizeskis e pluledeskis, ma lu ne 
trompis su. 

‘Sinioro,’ lu respondis, ‘me amis lu quale fratulo.’ 

'Quale Kain amis Abel,’ Villon dicis. II gestis, e Jehan le 
Loup esis retrotranita a sua kompanuli. 

Til nun Villon esis sat distraktita. II ludabis per la terori di 
sua amiki, il perplexigabis li segun sua de?iro. Nun il previdis 
la posibleso di sporto plu delikata kande il regardis la yunini 
qui amasis su quale uceli pavorigita ye la piedestalo dil statuo 
di Pan. II gestis a sinioro Noel, e la dandio ori?ita proximeskis. 

‘Adduktez; hike ta quar jentilini,’ il imperis. 

La viz;ajo dil dandio plulongeskis pro desaprobo astonata. 

‘Ka jentilini, sinioro? Ka ta quar putani?’ 

Villon reprochis lu. 

‘Eli esas homini, bona kapitano, e vu e me esas jentiluli, o 
devas esar, e ni uzez eli jentile.’ 

Sinioro Noel frunsis sua fronto e sua manuo gestis vers sua 
espado-mancho; lore lu rimemoris la foleso di disputar kun 
tante granda viro, e kontentis su per levar sua shultri, 
questionante, 

‘E ta debochistino portanta vamso e kapi?’ 

‘E 1 restez; pokatempe,’ Villon respondis, ed obediante signo 
de Noel, la quar yunini timide avancis, l’okuli abasita, dum ke 
Huguette restis aparte, apogis su kalme an l’imajo di Pan e 
spektis la ceno per bonhumora indiferenteso. 

La yunini esante proxim il, Villon parolis: 

‘Nu, yunini, qua esas via mestiero qua portis a vi tala 
trublo?’ 

Jehanneton reverencis. 

‘Me fabrikas la kasketi qui futeriz;as kaski.’ 

Isabeau rapide sequis, 

‘Me esas dentehfabrikanto. Enne, honesta mestiero.’ 

Blanche sequis, 

‘Me facas pantofli.’ 

Denise finigis la katalogo. 

'E me facas ganti.’ 

Malico dansis en l’okuli di Villon. 

‘Ne plu bona, ne plu mala. Vorto en via oreli.’ II susuris ulo 
aden l’oreli di singla yunino unope, e susurinte, singla yunino 
tresayis, retrotiris su, aspektis konfutigita, rideskis e redeskis. 

Esis regretinda, ke la valoroz;a Dom Gregoire, di qua la 
historio eklezial di Poitou esas la fonto di tante multa 
informaji stranja pri Villon, omisis, pro erora delikateso, 
kronikagar to quon la poeto susuris aden l’oreli di singla 
yunino. Lu degnas registragar, per sua Latina streta e 
hundatra, nur ke Villon montris intima savaji pri ula 
pekuliaraji korpal od aventuri kapricoz;a qui esas privata a 
singla yunino, e ke el kredis, ke la savo dil parolanto esas 
preske supernatura. Literaturo popular mustas deplorar la 
silenco monakal, ma historio nur povas aceptar e lasar 
imagino plenigar la lakuno tam bone posible. 

To omna quon historio certigas, esas ke la yunini kunvenis, 
pipiis quale paseri, babilante rapide: 

‘La jentilulo esas sorcisto. Ho, il dicis a me—’ 

‘ ’Enne , miraklo; il rimemorigis da me—’ 

‘Ha, il savas pri—’ 

‘Quon vu supoz;as ke il dicis?’ 

Singlu susuris a l’altri to quon Villon dicabis, kande Villon 
interruptis eli. 

‘Yunini, yunini, la mondo esas loko diablatra por la povri. 
Me povus predikar forta prediko a vi pri via foleso e febleso, 

ma ulamaniere la vorti haltas en mea guturo. Yen ora peco 
por singlu de vi. Irez, e koliar roz,i por vi, mea ro?ini, por 
portar retroe a to quo—Cielo kompate? vi!—vi nomas 
hemo.’ 

Jehanneton anheletis pro surprizo. 

‘Ka ni esas libera?’ 

Villon triste respondis. 

‘Ka libera? Kompatinda puerini! Tala quala vi esas 
nultempe libera. Ire? e prege? a Cielo por plubonigar viri, por 
la filiini di via filiini.’ 

II extensis manui plena de ora moneto-peci, balde vakuigita 
da la avida yunini. Pose eli livis il per multa reverenci e saluti 
e forvagis joyoz;e aden la labirinti dil rozrgardeno. 

Villon turnis su por regardar la kaptituli, qui anxioz;e 
spektis. 

‘Pri ca jentiluli,’ il dicis a Noel, ‘permisez; li irar adube li 
volas, ma komence donez; a singlu manjaji e drinkaji e poshedo 
de pekunio.’ 

L’efekto di ta vorti surprizjs la raskali preske tam multe kam 
sinioro Noel. Ol egale plefis a l’uni e desplezjs a l’altru. 

Noel revelis per sua mieno la desestimo quan lu ne audacis 
dicar. La homuli hastis avane, sufokata da gratitudo. 

‘Deo salvez vu, sioro.’ 

‘La sinioro esas ecelante ecelanta.’ 

‘Vivez la Granda Konestablo!’ 

‘Tre bonega Konestablo.’ 

Villon gestis per manuo. 

‘Forirez;,’ il dicis, ‘e se posible, plubonigez; vi.’ 

Klamante e dansante joyoze, la homuli si?is l’oportunajo e 
desaparis suafoye adinter la voyeti dil rot-gardeno, serchis e 
trovis la vaganta homini e desaparis ye justa tempo aden la 
labirinti di Paris. 

Villon turnis su a Noel. 

'Vu darfas forsendar vua soldati,’ il dicis. ‘Vartez; mea 
advoko,’ e dum ke Noel obediis, il iris a la loko ube stacis 
Huguette, rideto mokante indiferenta ankore sur elua viz;ajo. 

Villon marchante su questionis: 

'Pro quo, per la nomo di Deo, la mondo hodie semblas tante 
chanjita? Kad esas to quon on nomas la plu bona anmo, o nur 
ica purpuro e bela linji?’ 

To quon il dicis a la yunino esis, 

'Bela damz;elo, tu havas bela vizajo e vu klare montras, ke tu 
havas bela figuro. Pro quo tu talmaniere vestizas tu?’ 

La yunino levis sua verda shultri e movis de l’una verda 
gambo a l’altra, respondis insolente, 

'Por komforto e libereso, por plezar me, e por montrar mea 
bela formo por plezar altri.’ 

Hiere nokte ca yunino esis ilua intima amikino; hodie el esis 
distanta de ilua grandeso featra per milii. Esis kompato en ilua 
sequanta parolado. 

‘Ka tu esas felica muliero, siorino?’ 

‘Sat felica,’ el respondis, e defiante klakigis sua fingri, ‘kande 
foli quale vu ne jetas me aden karcero pro ke me vivas segun 
mea propra volo.’ 

‘Me forsan esas folo, ma me ne jetis vu aden karcero. Cielo 
interdiktez lo! ’ 

Stranja expresuro eniris l’okuli dil yunino, ed el proximeskis 
ad il. Elua voco esis kareco; la movo di elua manui esis kare?o; 
omna kurvo flexebla di elua korpo luranta kare?is. E1 semblis 
seduktar il katatre e susuris: 

’Vua voco sonas familiare, sinioro. Ka me ultempe 
honori^esis per servar vu?’ 

Villon tiris su de el. II subite esis malada en korpo ed anmo; 
kompatis la muliero, kompatis su. 

'Qua savas?’ il respondis. La yunino rideskis e forturnis su. 

'Qua sucias? Quale vu traktos me?’ 

‘Me liberigos tu, mea delikata ucelo raptera. Ta ali sovaja 
ne intencesis esar rekortita ed enkajigita. Kad esas irgo quon 
me povas facar por komple?ar a tu?’ 

Quik elua mieno chanjesis; elua tota anmo esis en elua prego 
tremanta. 

’Quo esas pri sioro Frangois Villon?’ 

’Pro quo tu questionas?’ 

‘II esis kun ni hiere nokte kande ni kaptesis. Ma il ne esis en 
nia karcero e ne esas nun kun ni. Kad il vivas?’ 

Villon hetitis ante parolar. 

11 vivas. II esas exilita de Paris, ma il vivas.’ 

Huguette klakis per la manui pro gratitudo. 

‘Me dankas la dolca santi!’ el dicis; ed esis en elua voco to 
quo igis ta simpla vorti sonar sincere a Villon. 

‘Pro quo tu sucias pri la fato di ta kerlo?’ 

Tro ke me esas folo, e kredas, ke me amas il.’ 

'Micerikordio di Cielo! Pro quo?’ 

‘Me ne povas dicar, sinioro. Expresuro en ilua okuli, jokajo 
en ilua voco—ta ulo—ta nulo qua igas la kordio di muliero 

fluar quale vaxo en fairo. II ne ja felicigis muliero, e me jurus, 
ke nula muliero felicigis il. Se on donus ad il la luno, il dez;irus 
la steli kom desero. II kredas nulo; ridas ye omno; il esas falsa 
simio—ma me dez;irus parturir tala filio.’ 

Esis subita doloro en la kordio di Villon, quale se la fingri 
dil yunino si?as e klemas ol, ma il lejere respondis: 

'Ni ne plus parole? pri ca raskalo. II kredas plue e ridas mine 
kam antee. II tante joyo?e vivas, ke ilua fronto gratas la cielo e 
la steli falas ye ilua pedi kom on>polvo. Paris esas bone 
descharjata de tala fatuulo.’ 

‘Vu esas ya jentilulo.’ 

‘Me esez; plu jentila kam gaya kun tu. Ka tu portos ca ringo 
por me? Imaginez, ke ol venas de tua sioro Frangois Villon, 
qua sempre benigne pensos pri tua okuli sovaja.’ 

‘Permise? me vidar vua viz;ajo,’ el demandis, ma Villon 
negis. II gestis a Noel le Jolys stacanta aparte, e la yuna 
soldato hastis ad il. 

‘Kapitano,’ il dicis, ‘honoroz;e forduktez; ca jentilino.’ 

II foriris e livis la du kune—la muliero viratra e la viro 
mulieratra, regardante l’una l’altra; la viro admiris e la 
muliero apene celis desestimo. 

‘Tu esas bela yunino,’ Noel afirmis. 

Huguette ridis. 

‘Novajo de nulube.’ 

Noel parolis min laute. 

‘Ube tu lojas?’ 

Huguette quik divenis komercistino. E1 montris a Noel la 
ringo donacita dal Granda Konestablo e respondis: 

‘Ye la afisho dil Ora Remilo, apud la Pirvkono. Ka vu vidtos 
me?’ 

Noel klakis per sua manui. 

‘Per mea vireso, me venos.’ 

Konkordo tale facita, la du kune forvagis e balde desaparis. 
Villon regardante li meditis: 

‘Cielo pardonez; me, me divenos kompatinde lauta 
predikaro. To omna friponi meritas la jibeto, ma me anke, ne 
mine, e me ne ja glutis sat multe de ca kort-aero por esar 
hipokrito. Nu, ca judicio esas laboro durstiganta, e dementa o 
ne, me drinkez; dum ke me povas.’ 

II retroiris al ora flakoni, ekvarsis plena gobletedo de vino 
Burgundiana, spektis ol brilar en la sunlumo, e levis ol a sua 
labii. 

‘A la maxim belega damz;elo cis cielo!’ il tostis, ma ante 
tushar la gobleto per sua labii, itere abasis ol. 

Olivier le Dain enirabis la teraso, e kun Olivier venis 
damz;elo. 

‘Per cielo,’ kriis Villon, ‘mea okuli dazjesas, nam me kredas, 
ke me vidas el!’ 

CHAPITRO VI. 
GARDEN'AMO 


Sur la teraso la belino inklinis su e regardis la gardeno ed olua 
orea okupanto. A l’okuli di Villon, elua beleso ne antee 
semblis plu rara, e la pasiono sovaja, qua incitabis il texar sua 
anmo en kanto, brulis per nova e delicoz;a forteso pro espero. 
II regardegis el quale adoranto regardegus subita viziono di 
deino longe imaginita, e dum ke il regardegis, Olivier decensis 
la gradi per mola pedi, e venis e stacis avan il. 

‘Sinioro, damz;elo deziras parolar kun vu.’ 

Villon nevolunte turnis sua regardo de la viziono gracioza 
super il a l’austera servisto. 

‘Me deziras parolar kun el,’ il avide dicis, ed itere il regardis 
el. 

Olivier proximeskis e respektoze tushis ilua karpo. 

'Memore?, sinioro,’ lu dicis tre nelaute, 'ke vu esas Frangois 
de Corbeuil, Komto de Montcorbier, Granda Konestablo di 
Francia, nove arivinta en Paris de la korto di la sinioro de 
Provence. Memore? lo quale se ol esus skribita per literi ora 
sur tabli fera. Obliviez; omno altra. La rejulo imperas lo.’ 

La vorti sonis sat matide a Villon, absorbita per kontemplar 
sua rejino, ma adminime konvinkis il pri to quon il ja aceptis, 
ke por ula kauzo la Rejulo Louis deziris bonaji ad il e donis ad 
il ora oportunaji. 

Frangois de Corbeuil, Komto de Montcorbier, stacis tre 
diferante a la damzelo Catherine kam ta basa poeto ed 
enkarcerigito qua rimifabis e sospirabis e kombatabis hiere 
nokte en la taverno Pimkono. 

‘La rejulo esez; obediata,’ il grave dicis, ed Olivier, turnante 
su, gestis a Catherine, qua lente decensis l’eskalero. Kande el 
atingis la fina grado, Olivier profunde salutis Villon e la 
damzelo, acensis la gradi, e desaparis aden la palaco. 

La viro e muliero restis sole en la roz-gardeno. Villon sentis 
subita e stranja doloro e plezuro en sua kordio, e kunpresis 
sua manui. 

‘Me vigilas,’ il certigis su; ‘nula sonjo povus esar tam bela 
kam el.’ 

Dum ta penso, Catherine rapide jetis su ye ilua pedi, deale 
gracioze, cedis sua digneso e genupozis ad il, manui ed okuli 
levita implorante. 

‘Sinioro,’ el kriis, ‘ka vu audos homino afliktita?’ 

Villon inklinis su, prenis elua blanka fingri e stacigis el. 

‘Ne dum ke la homino genupozas,’ il dolce dicis, e regardis 
per stranja timo l’okuli kandida ed hela di Catherine. Kad el 

rikonocos to quo il esas, il esis kurio?a. II vidis nula rikonoco 
en elua dolca okuli. Catherine direte retrodonis ilua regardo, 
quale granda damo regardus nekonocato de egala rango de 
qua el demandos indulgo. 

‘E1 ne rikonocas me,’ la joyo di Villon kriis en ilua kordio, e 
per ta pensajo, ilua anmo fluktuis pro feroca exalto. La Sinioro 
de Montcorbier, qua esas Granda Konestablo di Francia, 
povus dicar multo ne permisata a la labii di Frangois Villon. 

Catherine varme pledis: 

‘Esas viro nun enkarcerigita por qua me imploras vua 
indulgo. Ilua nomo esas Frangois Villon. Hiere nokte il vundis 
Thibaut d’Aussigny—’ 

Villon kontente ridetis. 

‘Talmaniere lasis spaco por me,’ il sugestis. 

Catherine ne atencis lo. 

‘La puniso esas morto. Ma Thibaut esis trahiz;anto vendita 
a Burgundia.’ 

‘Kad ica Villon kombatis lu pro lua trahizo?’ 

‘No. II kombatis pro homino. II riskis sua vivo kun lejera 
kordio pro ke homino demandis lo.’ 

‘Quale vu savas pri to omna?’ 

‘Pro ke me esas ta homino. Ca viro vidabis me, supozis ke il 
amas me, sendis versi a me—’ 

‘Quante insolente!’ 

‘Esis ya insolenteso—ma oli esis belega versi. Me mortigive 
timis Thibaut d’Aussigny. Me iris a ca Villon e pregis, ke il 
mortige? mea enemiko. II konfirmis sua amonrakonto per sua 
espado—e jacas en l’ombro di morto. Ne esas yusta, ke il 
sufrez pro mea peko.’ 

Villon subite turnis su a la belega suplikanto. En ilua 
cerebro venis pensajo tante kapricoz;a e tante fantastika, ke ol 
vertijigis il dum instanto, quale se la mola herbi sub il beis a 
precipiso maligna. 

‘Ka vu forsan amas ca Villon?’ 

Ondeto di desestimo perturbis la kalma viz;ajo dil yunino. 

‘Dami ne amas taverno'banditi. Ma me kompatas il, e me ne 
dez;iras, ke il mortez;, quankam evidente vivo ne esas tro kara 
ad il, quoniam il forjetus ol por komplez;ar ad homino.’ 

E1 tenis roz;o en sua manuo, e parolante forjetis ol kom 
frianda simbolo di la vivo quan la povra taverno-poeto 
riskabus tante kurajoze por el. Rezolvo frenez;ioz;a venis a 
Villon. Se il ya esas to omna quon ca homino supoz;as, to 
omna quon ti kun qui il parolis certigabis, nun esas 
l’oportunajo por plear amoranto segun la volo di ilua kordio. 
Se la Granda Konestablo darfas pardonar, certe la Granda 
Konestablo anke darfas kurtez;ar. E1 tirabis su poke fore, ed il 
rajuntis el, stacis tante proxime, ke per moveto il povus kisar 
elua vango. 

‘Ka se vu esus la homino? Se me stacabus en la shui di ca 
raskalo, me facabus to quon il facis por vu.’ 

La yunino joyoze kriis. 

‘Tale pensante, vu indulgez; ca kompatinda kerlo.’ 

Villon apertis sua brakii kom gesto splendida di liberigo. 

‘Ta balad'vendisto esos liberigita. Vua prego deskateniz;as il, 
e ni nur exilas il de Paris. Obliviez, ke tala sklavo proximeskis 
a vu.’ 

La damz;elo splendide reverencis, elua vangi brilis pro 
gratitudo. 

‘Me memoros vua klementeso.’ 

E1 liveskis il, ma ilua audaco kreskis en il quale fairo kreskas 
per nova lenii, ed il lejere prenis el ye la karpo. 

'Per Santa Venus, me envidias ta kerlo, ke il ganis vua 
pensaji. Nam me esas en ilua stando e me anke mortus por 
servar vu!’ 

Surpriz;o flamifis en l’okuli dil yunino, surpriz;o mixita kun 
amu?o. 

‘Sinioro, vu ne konocas me,’ el ridis, ed elua rido esis tam 
fresha e gaya kam to di melkistino en la prati. 

‘Kad il konocis vu? Ma vidante vu, il amis vu, ed audacis 
dicar lo a vu.’ 

Elua fronto belete frunsis protestante. 

'Ilua vorti esis ne plu valoroz;a kam vento en kaverni. Ma 
vu e me esas nobeli e nia vorti kambiita havas signifiko.’ 

Villon anhelis. La Sinioro de Montcorbier esis ya gardita da 
altra steli kam ti dil kerlo de la Pimkono. II jokante salutis el. 

'Quankam me jus venis a Paris, me audis multo pri la beleso 
e pluo pri la fiereso dil damz;elo Catherine de Vaucelles.’ 

Faireto bruletis en la pala vangi dil yunino, ed el 
desestimante posturis per la kapo. 

‘Me esas sat humila pri mea beleso, ma me esas tre fiera pri 
mea fiereso.’ 

Villon inklinis su avane per preganta manui, pledis per labii 
suplikanta. 

‘Ka vu kompatus me, se me dicus, ke me amas vu?’ 

Catherine ridis, e la muziko di elua rido semblis vekigar 
febla eki inter la ro?i, quale se singla floro esus klosho magiala 
e manuo feala sukusis oli. 

‘Per la miz;erikordio di Cielo,’ el dicis. 'Quante rapide 
galopas vua fantazjio. Me ne pritas esar flatita e min prizas 
esar kurtezita, e me juras, ke me esus tre desfacile ganata.’ 

Parolinte omno necesa, el turnis su por acensar l’eskalero, 
ma Villon tardigis el per protesto. 

‘Me havas plu multa yuro probar kam vua taverno-bandito. 
Me vidas to quon il vidis; me amas to quon il amis.’ 

Itere la rido dil yunino freshigis la aero someral. 

‘Vu esas tre brulebla.’ 

Villon siris elua vorti. 

Mea fairo brulas al cindri. Vu ne povas impedar me amar 
vu plu multe kam vu povus impedar la flori amar la dolca 
aero, o vera viri amar honoro, od heroi amar glorio. Me 
rastus la luno del cielo por vu.’ 

La yunino delikate ociligis sua kapo, quale ro?o-rejino en 
rozo-rejio. Semblanta kompato esis en elua okuli, ma ridado 
restis sur elua boko. 

‘Ta promiso rusthesis depos Adam dicis ol ad Eva.’ E1 itere 
senvorte regardis il, mokis ilua sospiri per rideto: pose, ‘Esas 
rimo en mea mento,’ el kriis, ‘pri luni ed amoranti,’ ed el 
deklameskis, mi-muto, mi-puerino, linei qua plezabis ad el, por 
vexetar la nekonocato insistema. 

‘Vivo esas bitra vino, 

Amoro havas valoro; 

Timo marchas en ribelmo, 

Kurajo flugas en oro. 

Dio, nokto plena de manki; 

Yes e no esas uno; 

Ma heroi, amoranti, sen danki 
Sempre postulas la luno.’ 

Ye l’unesma vorti qui falis de elua labii, la kordio di Villon 
saltis ed ilua okuli brilis, nam il savis ta sono. Oli esis parto dil 
rimi quin il ipsa sendabis ad el sur ta pergameno qua kustis il, 
unesme, dineo, e pose, bato. II prizabis la vorti e la rimi 
skriptante oli, ma nun oli semblis sonar per la munko di omna 
falanta aquo ed omna suflanta venti dil mondo. II turnis 
briletanta vi?ajo vers la yunino, ma mokis, negis to quon il 
pensis: 

'Quala versachi!’ 

La yunino flagris desestimo. 

’Versachi! Oli esas deala,’ el insistis, jetis kiso per sua 
fingro'pinti kom saluto a l’exilita baladifanto, e movis adsupre. 
Villon sequis. Irge quo eventos, il esas tatempe egala a la 
damz;elo, e kurtezus el, se il mortus pro to. 

’Dicez; to quon me mustas facar,’ il dicis, ‘por ganar vua 
favoro.’ 

La rideto dil yunino plugraveskis vidante la poeto 
imploranta. 

‘Trivialajo,’ el lejere dicis, quale puerino demandas pupeo; e 
kande l’okuli di Villon brilis questioni, elua voco venis quale 
klariono. ‘Salvez Francia!’ el vokis. 

Villon flamifis pro elua du humori. 

‘Ne pluse?’ il dicis, e quankam ilua voco esis jokanta, ilua 
okuli esis sincere. 

La yunino respondis rejale. 

‘Ne mine. Ka vu ne esas Granda Konestablo, chefo dil 
armeo di la rejulo? Esas enemiko ye la pordegi di Paris, e nulu 
de la homi di la rejulo povas fortimigar il.’ E1 indikis adube, 
fore, ultre la muregi di Paris, fluktuis la standardi dil enemiko 
de l’erektita tendi. Elua sino bufis pro granda de?iro. ‘Ho, 
utinam viro venez; a la korto! Por ta viro qua tranos la 
standardi di Burgundia tra la polvo por ke la rejulo di Francia 
fule? sur oli, me forsan havus favoro.’ 

Villon regardis el quale homi regardis Jean d’Arc imperanta 
ke li staceskez e kombatez; por Francia. 

‘Vu esas desfacile plez;ata,’ il dicis, ma ilua kordio joyis 
pensante pri esforcar plez;ar ad el. Se il povus facar lo! 

La yunino respondis ad ilua vorti, ne al pensajo. 

‘Mea heroo mustas havar omna vertuo por girlando, omna 
kurajo por krono. Adio.’ 

Nun el atingis la teraso ed iris por enirar la palaco. Villon 
advokis dezirante: 

‘Restez! Me havas mil vorti dicar.’ 

La yunino negis ridetante. 

‘Me havas nur un,’ el dicis, ‘e me ja dicis ol. Adio.’ 

Villon audacis. 

‘Me sequos vu,’ il dicis, e movis por sequar, ma la fingro 
elevita dil yunino haltigis il. 

‘Vu ne darfas,’ el kurte dicis. ‘Me iras a la rejino.’ E per 
rapida saluto, tam gracioza kam la plunjo di ondo dansanta, el 
eniris la palaco e livis il dazlata ed adoranta, quale homo qua 
vidabis anjelo. II murmuris a su elua vorti dum ke il lente 
decensis la gradi al tero. 

'Ho, utinam viro vene? a la korto,’ e sur ta texto konstruktis 
esperoz;a komenturo. 

Tro quo me ne darfas meritar el? Hiere nokte me esis nur 
povra diablo havanta glavo rustoza ed unika vestaro. Hodie 
omno diferas. Me esas l’amiko dil rejulo, semblante, potentulo 
en la korto, viro remarkinda. Quon me ne povas facar? Ica 
elegantaji ridetas quale sunlumo e la mondo varmigas sua 
manui per me.’ 

II esis grandege komplez;ata per su, grandege komplez;ata per 
mondo qua kontenas su e Catherine. II obliviis, quale 
amoranti sempre oblivias, ke esas irgu altra en la mondo 
ecepte su ed sua amorato, ed esis tante absorbita da dolca 
kontemplo, ke il ne audis la turmo'pordo apertesar, ne audis la 
nelauta e reptanta paz;i dil rejulo, qua venis de sua celodoko e 
transiris la mola herbi vers sua ludilo. 

CHAPITRO VII. 


LA RESPONDO A BURGUNDIA 


Tusho ye la shultro vekigis Villon de medito mielatra, ed il 
tresayis trovante la figuro 2;ibelini7;ita dil rejulo, lua viz;ajo 
maligne ridetanta. 

‘Bona posdimezo, sinioro Konestablo,’ Louis amikale dicis, e 
kande Villon falis respektoze a sua genuo, questionis: 

‘Ka potenteso bone saporas?’ 

‘Noble, sinioro. Sur mea genui permisez me dankar mea 
sinioro.’ 

‘Shut, homo; me plez;as me. Vu kantis vua splendideso. “Se 
Villon di Francia esus la rejo,” ka ne?’ 

Villon staceskis kun voco e gesto exkuzanta. 

‘Mea sinioro komprenez—’ 

Louis afable forbalayis exkuzi. 



Terfekte. Mea bona amiko, vu facinis me. Per quala okulo 
flamifanta, per quala fronto brilanta, per quala posturo 
aroganta vu tondris vua versi. “Yen,” me dicis a me, “esas 
reala viro, viro havanta misiono, viro qua povas servar 
Francia’Y 

’Sinioro, lo esis la sonjo di mea hungro.’ 

Louis krucumis sua dina brakii sur sua pektoro ed 
afecionoz;e embracis su. 

‘Nu, me certe ne darfas igar vu esar rejo, vu komprenas, e 
ne facus lo, mem se lo esus posibla. Ma me debis bona chanco 
a vu e vua propra vorti incitis la premio. “Ica kompatinda 
diablo gustos povo,” me dicis. “Me igos il esar Granda 
Konestablo—’” 

La joyo di Villon esis tante granda, ke il ne povis vartar la 
fino dil frazo, ma interruptis per promisi entuziasmoza. 

‘Sinioro, me servos vu quale nula rejo servesis.’ 

Louis duris parolar sen atencar, e lua vorti kalma e 
monotona koldigis la varmega cerebro dil poeto. 

“‘Me igos il esar mea Granda Konestablo, dum un semano”.’ 

Se Louis plunjabus poniardo aden la flanko di Villon, il ne 
plu certe vundabus sua viktimo. 

‘Ka semano, sinioro?’ anhelis Villon, preske nekapabla 
komprenar la signifiko di la vorti dil rejulo. 

Louis turnis su ad il e grondis: 

‘Per la bona Deo, ka vua vanitato supozis ofico permananta? 
Nu, amiko, ha, to tranus la jokajo tro fore.’ 

Omna sunlumo semblis livar la mondo, omna parfumo 
semblis abandonar la ro?i. Villon nur povis repetar a su: 



‘Semano!’ e vakue regardegar la rejo. La rejo emfa?is l’ofro, 
tenere dorlotis ol. 

‘Semano. Un semano bonega, sep dii deliriganta.’ Lu pautis, 
kontis. ‘Cent-e-sisadek-e-ok hori cielatra. L’oportunajo di vivo. 
La mondo esis facita dum sep dii. Sep dii de povo, sep dii de 
glorio, sep dii de amoro.’ 

Villon jemis desesperante pro sua orea esperi. 

‘E pose retroirar al mansardo ed hundeyo, al tavemo e 
lupanaro!’ 

La rideto maligna di Louis plularjeskis. II pluproximeskis a 
la poeto e frapetis ilua pektoro per magra indikdingro. Lu 
grande juis su. 

‘No, no, ne preciz;e tale,’ lu z;umis. ‘Vu ne ja gustas la tota 
jokajo. Pos semano vu konstmktos por me granda jibeto en la 
Place de Greve, ed ibe vua lasta tasko kom Granda 
Konestablo esos pendigar sioro Frangois Villon.’ 

Se la mondo antee esabis senkolora e senparfuma, nun ol 
esas nur repugnanta amaso de cindri. Se Villon multe 
debeskis a la rejo ye la taverno Pimkono, kad il mustas efacar 
ta debo per sua vivo-sango? Villon falis ye la pedi dil rejulo, 
manui extensita ed okuli agonioz;a ed imploranta. 

‘Sinioro, sinioro, kompatez;!’ 

La rejo desestimante regardis il. 

‘Ka vu tante amas vivar? Ka vu esas tante mizeroza bestio, 
ke vu tante multe estimas vua mansardo ed hundeyo, vua 
taverno e lupanaro?’ 

Villon abasis sua kapo. 

‘Hiere me esis kontenta.’ 

La rejo spektis la formo blotisanta per kreskanta desestimo. 



‘Ka vu povas esar kontenta hodie? Facez; to quo plez;as a vu. 
Esas ankore pordo apertita por vu. Vu darfas instante 
retroirar a vua mansardo, se vu deziras. Parolez, e mea servisti 
nudigos vu de vua plumi rafinita e batos vu aden la strado.’ 

Villon kovris sua vizajo per sua manui. ‘Sinioro, ese? 
klementa!’ il pregis. 

La desestimo dil rejulo flamifis: 

‘Vu docis leciono a Louis di Francia, e Louis retrodonas la 
komplimento. Me supozis, ke vu esas reala oro, e timas, ke vu 
esas nur metalo neprecoz;a. Vu babilis pri l’oportunajo 
montrar vua kapablesi. Yen ta oportunajo! Prenez ol od 
abandonez; ol. Ma memorez;, ke me nultempe pensos altre. Vu 
darfas havar vua semano miraklatra, se vu dezjras, ma se yes, 
per mea vorto kom rejulo, vu pendigesos pos ol.’ 

Villon staceskis e sizis sua fauco quale se la kordego ja 
kloz;as su cirkum ol. II parolis sufokate. 

'Per la nomo di Deo, sinioro, quon me facis, ke vu 
tormentas me talmaniere?’ 

Le rejo kurte respondis: 

‘Vu mokis rejulo e vundis ministro. Vu ne darfas irar sen 
puniso.’ 

La pensado perplexigita di Villon ekvarsis su en vorti. II 
parolis plue a su kam al rejo, frenez;ioz;e esforcis decidar. 

‘Cielo helpez; me! Vivo, meskina, sordida, ma vivo, kun 
tavenvanguli, e grosiera plez;uri, manjaji, drinkaji, varma 
dormado, manui vivoza por tenar e rido vivoz;a por joyigar me 
—o semano de oro-stofo, de glorio, de amo—e pose, morto 
shaminda.’ 

II jetis su adsur la benko marmora e blotisis ibe trepidante. 

La rejulo frapetis ilua dorso. 

Tregez;, mea amiko, pregez; por bona judiko!’ 

Lu desmetis sua nigra velvura kasketo e regardis la rango di 
santeti metala qua cirkondis ol, quaz;e meditar a qua patrono 
sua Granda Konestablo pregez. Tainstante Olivier le Dain 
rapide venis tra la gardeno a la rejulo. 

’Sinioro,’ lu dicis, 1a heraldo Burgundiana, Toison d’Or, 
vartas sub armistico-flago kun mesajo por la sinioro.’ 

Louis turnis su a sua barbisto. 

'Ni recevos il hike, Olivier, en ica verda audienco'chambro. 
Ni bezonas fresha aero, parolante kun Burgundia.’ 

Dum ke Olivier livis la prezenteso rejal, ulo eventis qua 
signifikis multo a quar homi. Catherine venis adsur la teraso 
kun Noel le Jolys. E1 portis liuto en la manui e lejere tushis 
olua kordeti, serchis melodio por vorti dum ke el disipis 
tempo kun sua kurtezanto. Louis vidis el, quankam Villon ne 
vidis, nam il blotisis, kapo en manui, penante ordinar sua 
pensaji jiranta. Nova demono malicoza eniris la kordio dil 
rejo. 

’Se,’ lu pensis, ‘mea damzelo Vertuo, qua mokis me, esus 
lurata amoreskar ca mendikanto...’ II flanis a Villon e frapetis 
ilua shultro. Villon montris vizajo magra e blanka pro agonio. 

‘Un plusa oportunajo, kerlo,’ dicis la rejulo. ‘Se la Komto de 
Montcorbier ganus la kordio di la damzelo Catherine de 
Vaucelles ante la fino dil semano, il eskapus la jibeto e portus 
sua amoratino adube il deziras.’ 

‘Ka per vua honor-promiso, sinioro?’ 

‘Mea vorto esas mea promiso, sioro Framjois. Ka nu?’ 



Tainstante ple?is a Cielo ke Catherine, sidante sur la teraso 
e ridante ye l’adoro en l’okuli di Noel le Jolys, semblis trovar 
la serchata melodio e kanteskis. La melodio esis stranje 
plendanta, tam tenera kam antiqua lulkanto, la vorti esis la 
vorti dil poeto tormentata, ed audante oli, nova espero 
semblis enirar ilua kordio. 

’Vivo esas bitra vino, 

Amoro havas valoro; 

Timo marchas en dbelmo, 

Kurajo flugas en oro. 

Dio, nokto plena de manki; 

Yes e no esas uno; 

Ma heroi, amoranti, sen danki 
Sempre postulas la luno.’ 

'Nu,’ dicis la rejulo; vu kriis por la luno; me donas ol a vu.’ 

'E me prenas ol de vua manui!’ Villon klamis. 'Donez; a me 
mea semano miraklatra, quankam me mortos quale hundo ye 
la fino. Me montros a Francia ed ad el qua vivas en la kordio 
di la kompatinda rimifanto.’ 

Louis aplaudis, joyoz;e klakis per sua magra manui. 

'Parolata quale viro! Ma memorez, kontrato esas kontrato. 
Se vu falios ganar la damzelo, vu mustos, per la helpo di cielo, 
pozar vu sur la jibeto. Nula suocido, nula forjeto di vivo adsur 
la glavo di altra folulo. Me donas a vu la luno, ma me havos 
mea preco por ol.’ 

La sango di Villon nun fluis varme en sua veini, ed il brave 
respondis: 

‘Sinioro, me satisfacos la kontrato. Done? a me mea semano 
de oportunajo, e se me ne facus omno posibla dum ol, me 
meritus la morto a qua vu kondamnas me.’ 

Dum ke il parolis, la aero esis plenigita per gaya fanfaro de 
trumpeti, e la tranquila gardeno invadesis da Tristan 
l’Hermite e trupo de soldati qua duktis jentilulo altstatura e 
pompoz;a, quan la bela tuniko deklaris esar Toison d’Or, 
heraldo dil Duko de Burgundia. La novaji pri ilua veno 
kurabis tra la palaco, e la teraso esis subite inundita da kortani 
e dami avida audar to quon la sendito dil enemiko dicos, e qua 
respondo la rejo retrosendos kun il. Louis sideskis sur la benko 
marmora apud l’imajo di Pan, e tiris Villon adinfre apud su. 

'Atencoce askoltez; la vorti di ca homo, mea sinioro 
Konestablo,’ lu susuris, e turnante su a la brilanta figuro dil 
heraldo, demandis: 

’Vua mesajo, sioro.’ 

Toison d’Or avancis plu proxime a la monarko e parolis per 
lauta voco. 

’Per la nomo di la Duko de Burgundia e di ilua alianciti e 
kunfederiti solene asemblita exter la muri di Paris, me 
postulas ke vu, Louis di Francia, cedez; ica urbo senkondicione 
e cedez vu ipsa fidante a la kompato di mea mastro.’ 

La rejulo kunpozis sua manui sur sua genui e poke inklinis 
sua kapo quale ucelo questionema. 

'E ka ni refuzus, sioro heraldo?’ 

La heraldo quik respondis: 

‘La maxim mala dizastri di milito, fairo e glavo e famino, 
multa sango varsita, e multa oro pagita, e por vu, nula espero 
por pardono.’ 



‘Granda vorti,’ la rejulo mokridetis. 

La heraldo fiere respondis: 

‘L’anjeli di granda agi.’ 

Villon sidis askoltante quale homo revanta, preske 
nekoncianta pri to quo eventis. Inter la dami sur la teraso 
stacis Catherine, eminenta pro yuneso e beleso, ed ad el fixesis 
ilua regardo adoranta. La disputi di granda princi, la destino 
di Francia dum instanto ne importis ad il. II obliviis sua alta 
de?iri pri imperio, sua kreskanta kredo ye sua advera misiono. 
II konciis nur pri la granda e luranta premio qua jacis en sua 
manuo, por ke il forsan ganus la de?iro di sua kordio. Louis 
interruptis ilua revo: 

‘La Komtulo de Montcorbier, Konestablo di Francia, esas 
mea konsilero. Ilua voco livras mea mento. Parolez;, amiko, e 
donez; respondo ad ica kuriero.’ 

II tushis la brakio di Villon, e Villon astonate turnis su ad 
il. ‘Segun mea volo, sinioro?’ 

La rejulo respondis nepaciente. 

‘Yes, parolez;, parolez;. “Se Villon di Francia esus la rejo”.’ 

Villon saltis a sua pedi ed avancis vers la heraldo. Sovaja 
exulto plenigis ilua veini per fairo. II sentis su mastro dil 
mondo, quale se ilua manui tenas la balanco qua decidas la 
destini di nacioni. II sempre revabis pri granda agi quin il 
povus facar, e nun granda agi esis posibla por il, ed adminime 
il esforcus facar oli. II direte regardis la senmova viz;ajo dil 
heraldo, ma parolante, ilua kordio poz;is Catherine sur altaro. 

‘Heraldo de Burgundia, per la nomo di Deo e di la rejulo, 
me imperas, ke vu retroirez a vua mastro e dicez; lo sequanta: 
Reji esas granda en l’okuli di sua populo, ma la populo esas 

granda en l’okuli di Deo, ed esas la populo di Francia qua 
respondas nun per la nomo di ca epitomo. La homi di Paris ne 
esas tante povra per spirito, ke li timez; la kroaso dil korvi 
Burgundiana. Ni esas bone viktualiiz;ita, ni esas bone armizita; 
ni jacas komfortoze e varme dop nia forta muregi; ni ridas ye 
vua federuro. Ma kande ni qui manjas hungros, kande ni qui 
drinkas durstos, kande ni qui varmesas frostigesos, kande esos 
nek peceto sur tablo nek drinketo en krucho nek cintilo sur 
herdo, nia respondo a rebela Burgundia restos same. Vi 
frapetas nia pordi, atencez por ke ni ne apertez oli ed ekvenez 
por parolar kun nia enemiko ye la pordego. Ni retrodonas 
defio a defio, minaco a minaco, frapo a frapo. Yen nia 
respondo—ico, e l’espado ektirita. Deo e Santa Denis por la 
Rejulo di Francia!’ 

Parolante, il ektiris sua espado ed alte brandisis ol en la 
sunlumo. Esis kontagio en la brulanta vorti, ed omna soldato 
ibe nudigis sua lamo e levis ol vers cielo dum ke la krio di 
Villon esis iterita da cent boki. Dum ke Toison d’Or turnis su 
ed ekiris del prezenteso rejal, Catherine rapide decensis la 
gradi e jetis su ye la pedi di Villon. 

’Sinioro,’ el dicis. 'Per mea labii, la homini di Francia dankas 
vu por vua vorti ek flamo.’ 

Louis avane inklinis su, ridetis sardonike. 

’Damzelo, quon lo signifikas?’ lu questionis. 

La yunino staceskis, regardis Villon per okuli qui reflektis 
l’admiro qua brilis in ilua propra okuli. 

‘Lo signifikas, sinioro, ke viro venis a la korto!’ 

CHAPITRO VHL 

VORTO KUN DOM GREGOIRE 


Esas tre regretinda, ke la materii por konstruktar reprez;ento 
praktikal di la vera historio di sioro Frangois Villon esas tante 
kelka, ke segun signifiko historial oli apene existas. Ni ya savas 
poko pri la frua dii di sioro Frangois, parte de ula konfesi quin 
on mustas sempre interpretar per liberala humuro e glosizar 
per multa bonhumoro, e parte de registri dispersita, facita da 
ti qui evidente ne varme estimis la poeto en lia kordii. Ma pri 
ilua vivo dum ta dii quin ica kroniko traktas, esas poko 
trovebla e multo serchinda. 

La silenco di Commines esas explikata per mil manieri: 
forsan pro la jaluzeso profesional di un ministro pri altru qua 
dum tante kurta tempo facis tanta multo e tante bone; forsan 
nesavo pri la fakti dil kaz;o, nam esas pasable certa, ke la 
Rejulo Louis celis sua jokajo ed olua sequo; forsan pro ke 

Commines sentis, ke sua kolda spirito ne konvenis por juste 
registragar aventuro tante kaprico7;a ed orientala. 

Bona sioro Clement Marot, decidinte plu tarde pos 
generacioni, kande nia poeto esis polvo e cindri, redaktar la 
skriburi di nia poeto, multe laudis la kantisto ma dicis poko 
pri ilua vivo, sendubite pro ke lu savis poko. 

E la granda kreinto di Pantagruel e Gargantua, la 
nemeturebla Alcofribias Nasier, quan la mondumo amas od 
odias kom Rabelais, en to quon il kontributis a nia savo pri 
Frangois Villon—uz;ar fraz;o paruz;ita—nur plukonfuz;igis 
konfuz;eso. 

Ni ya esus en sako-strado ecepte por Poitou ed olua 
Abadeyo di Bonne Aventure, la biblioteko di qua esas 
fortunoz;e richa per manuskripti historiala di ta periodo, e 
maxim richa pro ta manuskripto super omna preco da Dom 
Gregoire, qua traktante generale la historio ekleziala di Poitou 
dum la XVma yarcento, partikulare e liberale traktas la vivo 
di sioro Frangois Villon, pro ke sioro Frangois Villon kom 
evozulo esis tre granda patrono dil eklez;io. On prudente dicas 
‘traktar’, nam tempo male traktis la bela pergamen-pagini sur 
qui Dom Gregoire prolixe registragis sua pensaji e sua 
opinioni kom inkastro por la tro kelka fakti per qui il degnis 
instruktar la venonta generacioni. Multa pergamen-pagini 
mankas ad ilua registro, e desfortunoz;e la maxim granda 
lakuno esas preciz;e de ta punto ube nia heroo trovis su subite 
e stranje favorata da sua rejo, e subite e stranje esis favorata 
da sua amoratino. Ni ya havas homilii admirinda da la 
monako valoroz;a qui laudas la konduto e mieno di sioro 
Frangois Villon de la tempo di ilua exalto ne-expektita. Pos 

komple?anta invoko a multa santi ed anjeli, l’elektiti di Cielo, 
Dom Gregoire, per bona spirito di honesteso, aplaudas la 
Komto de Montcorbier pro l’alta exemplo quan il montris al 
homaro. Hike, fakte dicas la valoroz;a kleriko, esis viro qua, 
pasinte la floro di sua vivo en sordideso ed omna nenobleso, 
ankore retenis, quale on dicas, la blankeso di sua anmo e lasis 
la brilanta flamo cielal brular, ya feble ma ne-extingite, sur 
l’altaro di sua kordio. Quanta homi, questionas Dom 
Gregoire, brilanta per pia su-kontenteso, quanta homi humile 
revas, ke sub plu serena steli e plu felica auguri, li facus 
granda agi e ganus honori e, se probata, su montrus tam 
splendide en prospero kam lia revi en desfortuno? Sioro 
Frangois Villon, il duras dicar, esas la maxim bela exemplo 
konocata da il di homo qua, sempre fidinte a su per granda 
fido, kande probita pruvis, ke ca fido esis fondita ne sur la 
sabli movanta di vanitato e rodomonto, ma sur la granito 
solida di fido a la doktrini ne-evaluebla dil eklez;io. 

De to omna ni neklare perceptas, quala koz;i en nebuleto, ke 
sioro Frangois Villon, kom Komto de Montcorbier, pruvis su 
egala a sua alta opiniono pri to quon il nekoncie profesabis a 
l’orelo di sua rejo travestiata. Ma la pagini sur qui Dom 
Gregoire prolixe skribis to omna quon sioro Frangois Villon 
facis e dicis e pensis dum la tempo di sua probo astonanta 
desfortunoz;e perdesas a l’Abadeyo di Bonne Aventure e do al 
mondo. Ne min kam sis folii konsakrita da la sorgoz;a plumo di 
Dom Gregoire a ta epoko memorinda desaparis del 
manuskripto super omna preco. La gardisto di la biblioteko dil 
Abadeyo dicos lakrimifante, ke ca pagini desaparis dum la 
sturmo e violento di la Franca Revoluciono; ma voyajanti en 

Francia tro bone komprenas, ke eklezjani facile atribuas omno 
maligna a ta epoko di subverso, por serioze atencas tala 
alegaji. Irge quale lo eventis, la pagini esas perdita, e segun ni, 
to esas la fino di ta afero. 

Ma ulmaniere ni povas koliar de la plu tarda dicaji di Dom 
Gregoire, e de ula tradicioni qui ankore restas en l’anguli di 
Poitou, sat multa materii por dicernar pasable akurate to 
quon sioro Frangois Villon facis kom Komto de Montcorbier 
dum ta sep dii splendida quin sua mokanta rejo donabis. Ni 
savas certe, ke la rejo deskovris, ke il esas bonega konsilero, 
kalma, prudenta, e sagaca; e ke dum la periodo di sua 
ministreso, Louis sequis ilua konsili per fido qua, quankam 
fondita sur adhero supersticoz;a a l’edikti dil steli, pruvis su 
justifikata da la komuna raciono, previdemeso, ed astonanta 
savo pri naturo homal di sua sinioro Konestablo. Ni anke 
savas, ke il pruvis su ne min habila kom soldato kam kom 
politikisto, tam kapabla ecelar en la milito-arti kam en la paa> 
arti. Ilua savo pri la komenturi di Caesar ed ilua inklino inata 
a strategio, interpretata da eloquenteso incitata da pronta 
esprito, ganis l’oreli e la kordii di la granda kapitani dil rejo, e 
tiris de ili, unesme nevolunte ma fine delektate, adhero simila 
a ta quan lia patri donabis al Yunino de Orleans. 

Ma dum ke nia poeto pleis ta du roli, il tante habile direktis 
sua aferi, ke il semblis al publiko plear nur un: la rolo di 
kortano splendida e dazjanta. Se ilua matini esis konsakrita a 
konsulto kun la rejulo e la chefa soldati dil rejulo; se ilua 
predimez;i esis konsakrita a konfirmar edikti e promulgar legi 
qui alejis la stando e kargaji dil homi di Paris; nu, ilua 
posdimez;i e vesperi e brilanta nokti someral esis tote cedita a 

la plesuri ed amuz;i cintilifanta di homo sensucia. Ni audas pri 
multa amuzaji, festino e danso e maskodesto, spektaklo e 
teatrajo e distrakto, singlo de qui semblis esar l’epitomo di 
richa injenio, til ke la sucedanta amu?o plu splendida eklipsis 
ol. E per ta rolo, la Komto de Montcorbier havis skopo 
partikular. II igis multa senditi livar Paris por trovar protekto 
en la rangi dil Duko de Burgundia; li pretextis esar desertanti 
del perdita rejo, e singlu naracis la sama rakonto a l’oreli 
kredema dil enemiki; to esas, ke la nova favorato dil rejo esas 
disipanto e folo qua havas nula skopo plu alta kam rimifar, 
kompoz;ar madrigali, akordar liuti, drenar flakoni, e presar la 
fingri di belini dum dansar. To omna kreis, on dicas, en la 
mento dil Duko de Burgundia l’efekto dezirata da Villon e 
duktis al rezultaji quin ni fortunoze povas lektar en la 
manuskripto di Dom Gregoire, olqua rikomencas ye la 
sepesma dio di ta semano miraklatra di sioro Frangois. 

Ni pluse saveskas—nam Dom Gregoire, quankam kleriko, 
semblis esar benigne inklinata a la manieri di amoranti—ke 
dum ta sep dii l’amikeso di Villon e Catherine kreskis, e ke la 
tota korto spektis interesate, e sioro Noel le Jolys per sempre 
bufanta furio, la kresko di pasiono bela e granda. Ma semblas 
ke sioro Villon, sive pro timo pri tro balde riskar, sive pro 
deziro retenar la maxim bela instanto di sua regno til la fino, 
nule esforcis direte deklarar su o direte saveskar, quante alte il 
stacis en la kordio dil siniorino Catherine, til la lasta dio 
posibla por certigar sua salvo. 

CHAPITROIX. 

SE ME MORTUS MORGE 


Ye la sepesma dio di ta semano miraklatra di Villon, ilua 
glorio esis maxim alta. Nula dio plu bela ornabis ta belega 
monato junio e nula spektaklo plu splendida ornabis la regno 
glorioz;a di la nova Granda Konestablo. Batalii mimata, 
fonteni de vino, gratuita doni de manjaji, spektakli fantastika, 
dansi groteska, omna ceremonii luxoz;a qui delektis la XVma 
yarcento esis abundante ofrita por plez;ar a la kaprici e ganar 
la kordii dil homi di Paris. Ma la triumfo maxim granda esis la 
festivalo quan la Granda Konestablo donis per la permiso dil 
rejo en la roz-gardeno dil rejo ipsa, masko-festo splendida 
segun l’Italiana maniero a qua omna kortani esis advokata. Ca 
feston komencanta ye la kusho dil suno on intencis superirar 
omna kortceremonii posibla per la splendideso di olua 

aparteni, la luxoteso di olua ostenteso, la richeso ed abundo di 
olua gastigo. 

Esis preske sunkusho kande Villon sidis kun la rejulo en la 
chambreto en la gri?a turmo de qua la rejulo prizjs spektar la 
movado dil korpi cielal. Sur la tablo an qua sidis la rejulo e 
Villon esis granda mapo di la regiono vicina di Paris, ed avan 
la tablo stacis tri de la maxim fidela komandanti dil rejulo, la 
siniori du Lau, Poncet de Riviere, e de Nantoillet. 

Villon explikis a la rejulo e lua konsileri milital la projeto 
qua kreskabis en sua mento dum la tota semano por 
konfuz;igar l’enemiko, projeto por qua ica amuzo splendida 
servos tanokte kom ora maskilo. Villon tushis punto sur la 
mapo qua reprez;entas loko tre familiara ad il, neprofunda 
kavajo en la ruro ube il ludabis kom puero, e koliabis flori e 
celabis su, imaginante ke il esas bandito o granda kapitano o 
princo feal—la mil iluz;ioni di ludanta puereso. 

‘Ibe, sinioro,’ il dicis. ’Se ni povus lurar la Burgundiani a ca 
kavajo, esus nia dio. La pento celos mil soldati.’ 

Poncet de Rivere questionante avane inklinis su. 

‘Ka vu esas certa pri la tereno?’ 

Villon aplombe respondis: 

‘Certa. Me desertis mea skolo adibe esante ne plu alta kam 
vua espado'Z;ono.’ 

Nantoillet parolis grave: 

‘La projeto semblas esar facebla, sinioro.’ 

Villon regardetis adsupre por exkuzo humuroz;a. 

‘Vu konsideras me kom kruda soldato,’ il dicis; ‘ma me 
exercis strategio dum mea tota vivo.’ 

Du Lau respondis aprobante: 

'Sinioro, vu pensas quale veterano experiencoz;a.’ 

Komplez;ata pro la laudo, Villon turnis su vers la rejo. 

’Sinioro, me larje fanfaronis, ke vu festinas canokte. Dum ke 
la Duko de Burgundia kredas ke ni debochas, ni eksaltos del 
pordego di Saint-Antoine. La hufi di nia kavali esos velizjta, 
nula sporno tinkletos, e nula brido kliktos. Ni sekrete iros tra 
la nokto quale ombri. Ye la kruco-voyo, uli de ni atakos 
l’enemiko de sinistre e quik fugos. Lo tentos lu aden nia 
embusko e ni kredas finigar per vinko. Ye non kloki, siniori. 
Adio.’ 

II levis manuo por forsendar li; la tri kapitani salutis la rejo e 
la ministro ed ekiris la prez;enteso rejal. Decensante l’eskalero 
sinuifanta, du Lau dicis a sua kompanuli: 

‘Me ne konocas via kordii, siniori, ma me amas ta simpla 
soldato.’ 

Nantoillet kordiale respondis: 

‘Deo savas deube il venis e Deo savas adube il iros, ma me 
kavalkus kun il al fino dil mondo.’ 

‘Mea patro,’ dicis Poncet de Riviere, ‘ofte parolis pri la 
Yunino de Orleans ed elua povo relate viri barbiz;ita. 
Probable il esas parenta ad el, nam il ganas me kontrevole.’ 

Dum ke la sono di lia pedi minlauteskis en la profundaji dil 
turmo, Villon turnis su a la rejo. 

‘Se la Duko de Burgundia falus aden mea kaptilo,’ il dicis, 
‘homi nomus me granda kapitano. Ma esas nulo ma memorar 
la formo di prato ube me ludis dum puereso. Esas stranja, ke 
ludeyo di bubo divenez; Golgotha di morto e glorio.’ 

La rejulo ludeme frapetis ilua shultro. 

'Ube vu lernis sajeso?’ 

‘En la skolo di espero ajornita. Kande me esis—to quo me 
esis, me ankore kredis, ke ca korpo sordida envolvis spirito di 
Romano. Sur la pompo di mea palio-matraco, me sonjis sonji 
Olympial. E la sonji realeskas.’ 

'Vu esas astonanta kerlo. Hike dum semano, vu igas vu plu 
populara kam me igis me depos mea acenso. En korto, en 
kampeyo, en konsilantaro, viri volunte nomas vu modelo 
senkompara.’ 

‘Me esas homo del populo e me savas to quon la populo 
betonas. Un semano ante nun la bona homi di Paris esis sat 
desloyal. Me revokis l’imposto pri vino, ed hodie li klakas per 
la manui e vigoroz;e klamas, “Deo salvez; la Rejulo Louis.” 
Semano ante nun vua soldati esis rebela pro ke li esis male 
nutrita, plu male vestiz;ita, e nultempe pagita. Me nutras li til 
pleneso, vestiz;as li varme, pagas li bone, ed hodie la sinioro 
rejo havas armeo qua sequus me al diablo, se me siflus 
marcho'inelodio.’ 

‘Ma dume vua sabli forflugas. Ka vua kordio falias? Ka vua 
pulso laxeskas?’ 

‘Tote ne. Me tradukis me sen shamo del taverno al palaco, 
e se lo maxim mala eventos, me darfos dicar kun la mortanta 
Caesar, “Aplaudez; me”.’ 

La rejulo sardonike ridetis. 

‘Ka lo maxim mala eventos?’ il pipiis. ‘Quale kuras vua 
kurtez;o a la damz;elo Catherine?’ 

La rideto di Villon restis sur ilua labii kande il respondis: 

‘Sinioro, nula sajulo fanfaronas, ke il komprenas la kordio di 
homino, ma me esperas lo maxim bona.’ 

‘Ma se vu falius,’ persistis la rejo. 

La rideto di Villon divenis plu filoz;ofiala. En ilua kordio il 
sentis su pasable sentima, ma parolis cirkonspekte. 

‘Nu, morge lore la luno-dommastrino acendas sua pala fairo 
ye la cielo'herdo, me sate tacos. Ma icavoye od itavoye, vu 
donis a me semano rejal, e me facis segun posibleso, vivis mil 
vivi, manjis mea kuko til la lasta dolca peceto, e saveskis to 
quo signifikas esar rejulo.’ 

Louis ridis. 

‘Vu parolas quale se vu regnis dum yarcento.’ 

La humoro lakonika di Villon pluprofundeskis. 

‘Viro povus vivar dum mil yari e fine valorus nur kom 
granda manjanto di dinei. Ma sugar omna dolceso e flarar 
omna parfumo de nur un horo, pulsar olua omna posiblesi til 
la bordo dil shak'planko, esas vivar grande, se ne longe, e fino 
esas fino, se ol venas per la taloni aliziita di semano o per la 
lenta grucho di yarcento.’ 

Louis retroe inklinis su ed astonate regardis sua kompanulo. 

‘Prege? cielo, ke ca filozofio sonez; tam bele kande vua kolo 
esas en la slingo.’ 

‘L’esprito di la sinioro e mea deziro kuras egale.’ 

Louis chanjis la temo quale se esus en la mondo plu granda 
aferi kam la vivo, amori, e morto di mem Granda Konestablo. 

‘Sinioro Noel adduktos nova astrologo a me canokte. La 
cielo aparas kom konspiro de konfuzeso, la steli esas intrikata! 
Mea sonjo pri stelo qua falas de cielo defias divino.’ 

Villon kompatoz;e regardis lu. 

‘Ka vu nultempe tedeskas pri ta ciebdoktori?’ il questionis. 

Louis frunsis sua fronto, quale sempre ye irga traco di 
nekredo pri la stelo'cienco. 



‘Ne moke?, maestro poeto,’ lu dicis, ‘ma facez; vua kurtezo a 
fiera Cathie, nam me juras, faliante vu morge pendigesos. 
Nun forirez, nam me mustas laborar dum ke vu ludas,’ e lu 
inklinis su super mapo e semblis obliviar omno altra per sua 
profunda kontemplo. 

Villon silencoze regardis lu dum instanto e pose ekiris la 
chambro e decensis per l’eskalero, apertis la pordeto, e pasis 
aden la gardeno. La sunlumo someral mortis en kolontumulto 
splendida dop la rozieri. Olua lasta radii falante sur la vizajo 
dil deo Pan lumizis olua traiti fantastika e semblis donar ad oli 
vivanta oglacho ironioza. La varma aero esis richa per la 
mixita odori di mil flori, e de la palaco, feble e fore, venis la 
sono di voci joyoza. Esis preske la tempo kande la roZ'gardeno 
esos apertita a la gasti rejal. 

Villon tiris rozo de arbusto apud su e regardegis olua kordio 
karmezina, quaze serchar ibe ta sekretajo quan omna flori 
kontenas ma quan nula floro ja revelis a l’okuli dezireganta di 
poeto. II apogis su an la statuo di Pan e meditis. 

‘La petali di mea regno falas de me vivanta, koloroza til la 
fino. Ka me ganos ca homino marveloza? Ka me esas dementa 
esperar? Se me falius, sequos kurta konfeso e longa kordo ye 
la fino di sonjo dazlanta.’ 

II trepidis pensante e jetis la rozo de su. 

'Quante kolda semblas la aero di junio, e ta ro?i odoras 
quale tombi.’ II pauzis kurtatempe, til ke sua esperi itere 
kurajeskis. ‘Ma se me ganus, me esas kurioza, quale esus 
spozigar la deziro di mea kordio, oldeskar tranquile, vivar kun 
filii sur mea genuo, hike mikra Frangois plu honesta kam sua 
patro, ibe mikra Catherine min bela kam sua matro!’ 

II adsupre jetis sua manui por forsendar la fantomi di sua 
fantaz;io. 

‘Forkurez;, mea kara revo'filii, a via propra ombrodudeyo, 
nam via patro forsan morge pendigesos, e canokte il luktas por 
amoro e vivo.’ 

La pensaji di Villon fluktuigesis da subita lauta musiko, ed 
ornivachulo en mantelo di subheraldo aparis sur la teraso e 
suflis fanfaro pos fanfaro de sua latuna trumpeto. Obediante 
la longe expektita signalo, bunta turbo de festinanti ekvarsis 
su del palaco e fluis quale ondo brilanta alonge la gradi aden la 
voyeti dil rozrgardeno. Omna stranja figuri qui fantazio povas 
sugestar saltis e dansis e klamis en extaz;o de gayeso—satiri e 
foli, klauni e diabli sovaje jiris, brandisis torchi, batis cimbali, 
o kriis maxim laute posible, dum ke plu kalma spiriti, 
masikiz;ita e velizita en sombra manteli, trapasis la turbo e 
trovis lia plez;uri en misterii e komploti. 

Villon portis maskilo en sua zono. II metis ol e pulsante su 
adinter la turbo, lasis su vagar adhike ed adibe segun la vortici 
arbitriala. Ilua imagino flamifis pro la stranja formi e soni 
cirkum su. La sento esar en sonjo, qua nultempe abandonabis 
il depos ta unesma veko en la rozrgardeno, adheris ad il 
canokte, e la gaya figuri cirkum il preterpasis tam nereale kam 
la fantomi di dormeto dimezala. 

Subite ilua atenco esis kaptita da sono di voco familiara ad 
il. Viro vestiz;ita kom pilgrimero del Santa Lando, en longa 
kapuco e griza robo, e la skalio di pilgrimado sur ilua shultro, 
renkontrabis altra masko'festanto same vestizita. La du 
kambiis saluti per parolado quan la parolanti supozis esar 
nekonocata da irgu en la gardeno rejal. La parolado, tamen, 

tinkletis tre familiare en l’oreli di Villon, nam la viri parolis 
per l’astonanta jargono quan la kompanio dil molusko-skalii 
facabis por plufaciligar lia skopo furtatra, ed ol luris Villon 
tam intime kam kansono lernata dum infanteso. 

L’unesma pilgrimero questionis l’altra. 

'Quon tu portas en tua sako?’ 

E la duesma respondis: 

‘Me portas molusko'skalio.’ 

L’unesma pilgrimero itere questionis: 

'Quon tu portas en tua manuo?’ 

E la duesma respondis: 

‘Futo de stalo.’ 

Itere questionis l’unesma parolanto: 

‘Ka tu drinkas a la saneso dil rejulo?’ 

E la respondo decidoz;e venis: 

‘Per flakono de Burgundia.’ 

Lore la du pilgrimeri salutis e separis su ed iris aparte e 
desaparis adinter la bunta festanti. 

La kurioz;eso di Villon esis pikita. 

‘Per la nomo di cielo,’ il questionis su, ‘quale eventas, ke 
homi qui parolas la linguo di furtisti del Korto di Mirakli 
venas a festino en la roz;-gardeno dil Rejulo Louis?’ 

II esforcis sequar la traci di l’una o l’altra del pilgrimeri 
misterioz;a, ma nek l’una nek l’altra esis deskovrebla. 
Vagante, il rivenis a la bela loko ye la baz;o dil teraso gardata 
dal imajo dil deo Pan. La loko esis abandonita; la festanti vagis 
altraloke. Liuto jacis sur la benko marmora. Villon sideskis e 
prenis la muzikilo, nekoncie tushis ol, kande lejera paz;o sur la 

herbi haltigis il, ed il trovis su salutata da la siniorino 
Catherine de Vaucelles, akompanata da plura belini del korto. 

‘Me esas la voco di ca dami por demandar favoro.’ 

Villon profunde reverencis. 

‘Mea orelo obedias,’ il dicis, ‘e mea kordio homajas.’ 

‘Vu esas poeto, sinioro,’ dicis Catherine, ‘e nun esas vespero 
qua devas komple?ar a poeto. Rimife? por ni rimo qua egalas 
ica nokto somerala.’ 

Villon sospiretis. 

‘Nula rimo facita valoras radio de suno someral o luno 
someral; ma me vagis en Provence ube omnu esas naktigalo, 
ed ibe kaptesis da la febro di improvico. Pri quo me rimife??’ 

Catherine ridis ed indikis sua dami. 

‘Vua peticionanti esas homini; do pri nulo plu bona o plu 
mala kam amoro.’ 

‘La kargajo dil mondo,’ Villon dicis. ‘Sospire?, mea liuto, 
sospirez;.’ 

II lasis sua fingri tremar sur la kordeti, vekigis de oli febla 
krio minora. Pos un o du sekundi il reciteskis, tempope sonigis 
konkordo harmonioza de la liuto por emfazar la vorti parolata: 

Dicez en qua Insulo Beata 

Muziko deala plenigas la aero; 

Ube la Luno serchas l’amata 
Endimion sub la griz oliviero? 

Ube es Venus, ta bela danjero? 

La Vento forsuflas omna apari— 

E Pan, ita deala grosiero— 

Ube la Dei di olima yari? 

Montrez; la tombo hederizata 
Di Semiramis, rejala megero; 

Ube la polvo dispersata 

Di Kleopatra, rejal muliero; 

Od Alexandros e sua banero? 

La Vento forsuflas omna apari— 

Caesar o Pompi o tal efemero— 

Ube la Sonji di olima yari? 

Ube Salome, Helen adorata, 

Phryne, Rosalind en la karcero; 

Ube Kasandra, o Dido perdata, 

Prosperina tenita en tero; 

Ariadne ploranta pro desespero? 

La Vento forsuflas omna apari— 

Qua donas a Iulia yusta funero? 

Ube la Dami di olima yari? 

Ho ve Amoranti! Nenobla o pero, 

La Vento forsuflas omna apari— 

Pasinta autuno, printempo, somero— 

Ube la Nivi di olima yari? 

L’askoltanta grupeto kurtatempe vartis per silenco gracioz;a. 
Kantanto ed askoltanti semblis esar en dolcega iz;oleso de 
lunlumo e parfumi. Catherine penseme murmuris a su: 

'Ube la nivi di olima yari?’ 

Elua okuli briletis quale steli somerala, elua labii apertita 
igis Villon pensar pri matura grenadi, elua mento vagis en 

l’Insuli dil Benedikiti kun l’amoranti e dami quin Villon 
laudabis. Villon forsendis melankolio per jokajo: 

’Dolca damz;eli,’ il dicis, ‘mea kansono esas kantita. Ne 
permise? ol deskurajigar vi, nam kredez; me, nivos dum la 
venonta vintro e ta nivo jacos blanke e lejere sur la tombi di 
amoranti mortinta. La hiera dio esas mortinta, e la morga dio 
venas nultempe.’ 

II tre proximeskis a Catherine, e susuris la fino di sua fraz;o 
aden elua orelo: 

‘Ni vivez; ed amorez hodie.’ 

Catherine tresayetis e falis del nubolando e regardis il. II 
retrotiris su e turnis su a l’altri. 

'Bela dami,’ il dicis, 'ka ni irez al granda halo ube l’aktori 
Italiana pleas?’ 

La homini cirkondis il, dankis il por la kansono, pose 
adsupre forflugetis quale uceli brilanta per la gradi al teraso. 
Lore figuro en la robo di pilgrimero venis de l’obskureso 
parfumiz;ita de un de la roz-voyeti, pauz;is dum instanto quale 
se lu ne esas certa pri la voyo, pose transiris la herbi 
lunlumizita. Lu ne remarkis Catherine, qua stacis en ombro, 
til ke lu preske shokis el. Lore lu regardetis el, e per sufokata 
klamo hastoze preterpasis, eniris l’obskureso dil voyeto 
opozanta, e desaparis. Catherine krietis preske pro timo, 
rapide kuris adube stacis Villon vartanta el ye la bazo dil 
gradi. 

‘Siniorulo!’ el kriis, ed il turnante su quik respondis: 

‘Siniorino mea!’ 

‘Ta maskili genitas fantaziio. Me supo?is, ke l’okuli di 
Thibaut d’Aussigny regardachis me del kapuco di ta 
pilgrimero.’ 

Villon frunsis sua fronto. 

’Vidono maligna. Nam la raporto esas, ke il jacas mortinta 
en la kampeyo di Burgundia.’ 

Catherine tresayetis. 

‘Me sempre odiis il; preske timis il. Se il esas mortinta, me 
esperas, ke ilua spirito ne frequentez; me. Ha! me priklas 
canokte quale liuto tro alte akordigita.’ 

‘Ni pense? ne plus pri malaji canokte,’ Villon replikis. ‘Ka 
vu spektos la pleanti?’ 

Catherine negis per kapsigno. 

‘No, mea humoro plue dezjras lunlumo kam kandehlumo.’ 

Villon tacante regardis el, silenco dum sekundi qui semblis a 
la du silenco dum hori. Lia amba kordii esis domi di dolca 
esperi, e lia amba cerebri domi di pensaji felica. 

‘Ka me darfas questionar vu?’ Villon dicis, e la yunino 
respondis: 

‘Certe.’ 

‘Ka vu esas kontenta pri me?’ 

‘Vu facas multo.’ 

‘Me havas multo facar. Dum sep dii me luktis kun grandeso 
quale Iakob luktis kun l’anjeli; me igis la rejo esar populara, la 
Parisani esar loyala, l’armeo esar fidela—’ 

‘Do pro quo vu restas hike ube kortani festinas e dami 
dansas?’ 

La voco di Villon fiere plulauteskis respondante: 

‘Me volas, ke la Duko de Burgundia kredez;, ke la favorato 
dil rejo esas folo, la korto dil rejo esas orgio, ube la honoro dil 
rejo fuz;esas quale perlo en poto de vinagro. Ma nia espadi 
esas hardigita en vino ed akutigita segun dans-muziko, e 
canokte ni kavalkos.’ 

La yunino sospiris. ‘Utinam me esez; viro, por ke me 
kavalkez kun vu.’ 

Villon pluproximeskis e regardegis elua okuli. 

‘Me kavalkas por vua honoro. Cielo esis tre bona a me, e 
servante vu me servas Francia. Forsan me servas vi du por la 
lasta foyo.’ 

‘Ka lasta foyo?’ el repetis. 

‘Yes ya, mea dolca damzelo Eko. Ta fora lanterni avertas 
me, ke me forsan mortos morge. Uli de ni sonjos nia lasta sonji 
ante sunlevo. Me forsan esos un de ti qui profunde dormos.’ 

‘Vu forsan mortus kavalkante pro la aferi dil rejo, ma anke 
me, restante che hemo e manjante mea kordio.’ 

‘Por qua?’ 

‘Me dicos lo a vu morge.’ 

Villon lejere tushis elua karpo ed indikis la griza turmo e 
l’antiqua cifro-plako sur olua rodita muro, plako qua portis la 
saja enskriburo Latina: ‘Dum Spectas, Fugit Hora, Carpe 
Diem.’ 

‘Esas nula tempo tam bona kam nun. Ta plako esas tam saja 
kam le maxim saja.’ Ed il rapide facis versi del antiqua 
precepto: 

'Bela siori, regarde? la hori 

Qui flugas rapide e mortas matide; 

Do uz;e? li plene e dorme? serene, 

Nam tempo ya kuras, nultempe ol duras.’ 

Catherine esforcis ridar. 

‘Lo esis olda sajeso kande Noah flotacis sur la mari,’ el dicis, 
e kelkete retrotiris su. Villon sequis. 

‘Nu, lase? la morga dio naracar sua propra historio. 
Canokte me esas felica puero en mondo iluzionoza. Canokte 
ni esas nemortiva, vu e me, vagante por sempre en ica verda 
gardeno sub ta steli indiferenta, aspirante ca aero roZ' 
parfumiz;ita, vivante la sekretajo dil mondo.’ 

‘Vu darfas dicar to quon vu volas, morge,’ el susuris, ma 
Villon ne permisis lo. 

‘Ho ve, no! Morge me esos mortive sobra; canokte me esas 
deale ebria—ebria per stelo'vino, flon>vino, kansono'vino. La 
steli bruligas mea cerebro; la roz;o perforas mea karno; la 
kansoni perturbas mea anmo. Canokte, se me audacus, me 
kalmeskus mea kordio.’ 

La yunino parolis tante feble, ke nur l’oreli di amoranto 
povus audar la vorti: 

'Vu darfas dicar to quon vu volas—canokte.’ 

Villon sizis sua kordio quaz;e retenar ol en sua sino. 

‘Se me mortus morge, me dicus ico canokte: me amas tu. 
Olti esas vorti facile parolebla, ma mea kordio falias parolante 
li, nam lia signifiko esas tam plena e tam muzikala kam la 
Trumpeto di Judicio. Homi esas foli, li havas nur un nomo 
por mil signifiki, e povrigas la kompatinda amo-vorto a basa 

koqueyomzi e de?iri omnadia. Ma me konservus ol kom santa 
ko?o por ta flamo quan ulfoye Cielo esas plez;ata acendar en 
una kordio por adorar altra. Me nultempe savis to quo esas 
amo til ke me vidis la viz;ajo di yunino dum mafmatino, e 
sajeso arachis la shelo de mea nuda kordio. La Deo en me 
saltis vivoz;e por salutar la Deo en tua okuli. Me amas tu. Esas 
to quon me dicus, se me mortus morge.’ 

II esis nun tre proxima ad el, ed ilua okuli regardis aden elua 
okuli. E1 kandide respondis: 

’Se tu mortus morge, me dicus ico a tu canokte. Muliero 
povas amar viro pro ke il esas kurajoz;a, o pro ke il esas bela, o 
pro ke il esas saja, o dolca—pro milamil kauzi. Ma la maxim 
bona de omna kauzi pro qua muliero amas viro esas nur pro 
ke el amas il, sen rimo e sen kauzo, pro ke cielo volas ol, pro ke 
la tero postulas ol, pro ke ilua manuo havas la justa grandeso 
por tenar elua kordio en sua palmo.’ 

La manui dil amoranti ferme presis l’una l’altra, la labii dil 
amoranti preske tushis. Nur la deo Pan ridetis e mokridetis, 
quale se il savis, ke ulfoye la labii di amoranti falias tushar, 
mem kande la spaco inter fervora boko e boko esas ne plu 
larja kam rozdolio. 

‘Catherine,’ Villon susuris, e tiris el plu proxime. Amo, 
feliceso, vivo venis ad ilua brakii quale ad altaro. 

En la subita beateso qua venabis a l’amba amoranti, li ne 
atencis pedpazo sur la teraso, til ke voco frapis quale espado- 
stroko trans lia extazo, la voco di Noel le Jolys. 

'Ube l’amoranti di olima yari?’ Noel mokante dicis, e lente 
decensis la gradi por renkontrar li. 



Esis reda furio en la kordio di Villon, ma il bridi?is ol e 
desestimante turnis su al intruz;anto. 

‘Vua roz;ea e blanka ucelino,’ il dicis a Catherine, lore gestis 
forsendante Noel, e kantis a lu: 

’Ucelino, ucelino, flugez; adheme.’ 

La roz;ea viz;ajo di Noel ponseskis e lua blanka manuo flugis 
a sua espado-mancho. Esis kurajo en la fatua stofo, e lu 
evidente joyus probar la chanco di kombato. 

‘Sinioro,’ lu dicis, ‘me mezurus vorto ed espado kun vu 
irgatempe, ma nun me serchas konverso promisita da ca 
damzelo.’ 

Villon ridis ye ilua minaco. 

‘Dum ke me havas plu bona aferi, vu savos nur la glatajo di 
mea lango e la platajo di mea glavo. Represez; vua bufanta 
kordio, por ke vu ne pleez; leono avan damzelo.’ 

La du viri regardis l’una l’altra quale hundi iracoza, singlu 
avida saltar a la fauco dil altru. Catherine pozis avertanta 
manuo sur la brakio di Villon. 

‘Sinioro,’ el susuris, ‘lu demandis de me audienco. Me itere 
parolos kun vu, ante ke vu iros.’ 

Villon turnis su ad el. 

‘Ni iros ye non kloki, memorez,’ il nelaute dicis; e pose plu 
laute, regardante Noel, pluse dicis mokante, ‘Til ta tempo me 
okupos me per skribar mea testamento, e legacos mil nulaji a 
mil nululi por konfuzigar la futura homi. Vu gustos mea 
jenerozeso, sinioro Noel,’ ed il improvizis mokante: 

‘A sinioro Noel, nomita La Neto 
Da ti qui lun amas, me legacas ico: 

Strado sen domo, senova omleto, 

Horlojo sen horo, kuvento sen novico, 

Lito sen dormo, senpac armistico, 

Libro sen vorti, vorto sen alfabeto, 

Boko sen denti, tablo sen servico, 

Kompleta nuleso por ca obsoleto.’ 

Noel levis sua shultri e montris sua dorso. Lu tre iraceskis, 
ma recolvis montrar nulo ma indiferenteso. 

‘Ka vu a me legacas nulo?’ susuris Catherine, e Villon 
respondis: 

'Nun e por sempre, la kordio di mea kordio.’ 

II turnis su sur sua taloni e glitis aden la fluanta obskureso 
dil rozrvoyeto, sola kun pensaji intensa. 

Catherine fiere afrontis Noel. 

‘Ka nu?’ el dicis. 

‘Nuntempe me sempre mustas serchar vu,’ Noel protestis. 

Catherine sukusis sua kapo, ed elua lokli tremis quale folii 
en la lunlumo. 

‘La mondo ne ja esas tante olda, ke kurtezo mustas esar 
facita da homini.’ 

‘Me esas senfavora,’ lamentis Noel, ‘depos ke kerlo de 
nulloko pleas la folo en alta rangi.’ 

L’okuli di Catherine jetis desestimo a lu. 

‘Me ne odias vu, ke vu insultas il, ma to ne helpas me amar 
vu.’ 

Noel si^is la vorto. 

‘Vu antee amis me,’ lu asertis. 

E1 kompatoz;e negis per kapsigno. 

‘Ni ludis per granda vorti quale pueri ludas per bunta buli. 
Esas facila dicar, “me amas vu,” ed ofte tre dolca; ma la bunta 
buli rulas aden angulo, e la puero oblivias oli kande deskreskas 
la luno di puereso.’ 

Iraco envidiatra frunsis la glata viz;ajo di Noel. 

‘Ka vu preterkreskas me?’ lu questionis. 

Catherine tiris su de lu til ke la lunlumo qua brilis inter li 
esis larja e blanka. E1 nelaute respondis: 

‘Mea anmo burjonis un semano ante nun. Hodie ol florifas.’ 

Noel nepaciente adsupre jetis sua brakii. 

‘Deo kompatez! Quon ca kerlo povus facar quo esus negata 
a me? Kad il povas plu bone kavalkar kavalo, o flugigar 
falkono? montrar plu bela glavo dum milito, o plu glate 
akordigar liuto dum paco? Kad il povas ecelar me dansante, 
drinkante, kom kortano, kom militisto? No, no, no! E ka me 
nun mustas kredar, ke il ecelas me en amoro?’ 

Catherine, fatigita da disputo, acenseskis la gradi al palaco. 
Klimante, el parolis: 

‘Kande viro venas a korto, valoras esar muliero. Vu uldie 
saveskos lo, sinioro Noel, se vu kreskas esar viro.’ 

Noel replikis: 

‘Esas nula granda koz;o esar la favorato di rejo. Jentiluli qui 
poke fanfaronas povas multe facar. L’olda amo povas 
transvivar la nova.’ 

Catherine frunsis sua fronto ye lua misterio. 

‘Vu parolas quale Sfinxo parfumiz;ita, ma me esas tro ociema 
por enigmati. Adio!’ ed el desaparis aden la palaco. 

Noel anxioz;e regardis el iranta: 

Tro quo esas omna homini helianti a ca skaramucho?’ lu 
questionis su. ‘Nu, esas altra homini, e sajulo kolias la plu 
proxima vitberi.’ 

Flakono e kupo esis sur la tablo apud la benko marmora. 
Noel ekvarsis vino e drinkis ol serchante konsolaco. Lua devo 
balde vokos lu a la servo dil rejulo, ma lu tardigis su en la 
gardeno ed esperis ha?arda renkontro. 

‘Me venjesos,’ lu dicis a su, ‘se mea astrologo pleos sua rolo 
e dicos a ca febla rejo, ke ta sinioro de Montcorbier esas lua 
demono maligna.’ 

Lua pensajo okupis su per l’eventi dil semano pasinta; se 
Catherine esabis desestimanta, la yunino Huguette esis 
jentila, e l’Ora Remilo esis ofte vhitata da la frianda soldato. 
Esis Huguette qua, pos askoltir la plendi di Noel pri la 
Granda Konestablo, sugestabis a lu, semblante inocente, ke lu 
uz;e? la superstici dil rejulo per nova astrologo, e promisabis 
trovar nova steLregardanto qua dicos irgo ed omno quon 
sinioro Noel deziros esar dicita. La projeto joyigis Noel, e 
canokte lu expektis, ke Huguette adduktos l’astrologo a lu; 
caskope il fidabis ad el la pasvorto qua admisigas nekonocati 
aden la gardeno rejal. 

Dum ke lu pensis, figuro en robo di pilgrimo cirkonspekte 
ekiris l’ombri aden la lunlumo dop lu e stacis spektante dum 
instanto. La deo Pan povis vidar la vizajo qua ridetis sub la 
kapuco dil pilgrimero—vizajo di yunino, havanta brilanta 
okuli kadrizita da orea hararo, ma kande la yunino vidis Noel, 
el pozis maskilo sur sua vizajo, tiris la pilgrimero-robo strete 
cirkum sua dina korpo, ed iris pedpinte trans la herbi por 
tushar Noel ye la shultro. 

Noel tresayante turnis su, ed afrontis, lu supozis, maskizita 
pilgrimero. 

‘Ka me darfas vendar induljenco a vu, sioro?’ Huguette 
questionis, e maskicis sua voco per raukeso nefamiliara. 

Noel forsendis ica audacoz;o per manugesto. 

‘Irez; vuavoye, pilgrimero. Me havas nula humoro por 
bufoni.’ 

Lu forturnis su, ma la pilgrimero persistante sequis lu. 

‘Ka vu havas humoro di yunino, od humoro por yunino?’ 

Noel nepaciente haltis. 

‘Ka vu esas proxeneto ultre pilgrimero? Me vartas homino.’ 

La obstinemeso dil pilgrimero ne esis jenita. 

‘Kad el esas alta o kurta, yuna od olda, bruna o blonda, 
dolca od acerba?’ 

Noel kapricoze respondis: 

‘E1 esas la koloro di kameleono, tam evoz;a kam la mondo 
antiqua, tam alta kam la kordio di irga homo, e tam dolc- 
acerba kam quingo aplastita.’ 

La yunino desmetis sua maskilo e retrojetis sua kapuco. 

Vidante elua vizajo, Noel kriis pro joyo. 

‘Esez bone aceptata, sorcerino,’ lu klamis, ‘nam tu adportas 
la maxim bona amoro en la mondo!’ 

Lu saltis por kaptar la yunino en sua brakii, ma el dolce 
repulsis lu. 

‘Shut! Me nun esas nula amonvendisto, nula joyodiliino, ma 
komplotanto politikal. La mondo jiras quale roto di potifisto 
por formacar la vazo di nia entraprezo. Ni havas sorcisto 
pronta por vua rejulo. Ka Louis venos?’ 

Noel decidoze afirmis per kapsigno. 

'Quale kanabino a spegulo. Lu esas avida por stelo-savo. Ka 
tua astrologo lernis sua leciono?’ 

11 esas papagayo'perfekta. Omno esante tranquila, trifoye 
kriez; quale strigo, ed amiko adduktos il. II avertos la rejulo 
kontre la Granda Konestablo; il laudos Tristan, aplaudos 
Olivier, e rekomendos sinioro Noel le Jolys.’ 

Noel gutunridis. 

‘Lore me esos rejo dil kastelo, e tu havos granda ora kateno 
e perli tam granda kam la lakrimi di virgino.’ 

Noel ne remarkis la desestimo en la voco di Huguette 
respondanta per semblanta amikeso: 

‘Tu savas quale ganar homino.’ 

‘Me ne esas tinklanta rim-vendisto, me dankas cielo!’ kriis 
Noel. ‘Me pagas mea debi.’ 

Parolante, lu kaptis Huguette en sua brakii ed esforcis kisar 
el, ma el habile evitis lu. 

‘Me kisos tu kande tu ganabos,’ el kriis. 

Noel plue urjigabus sua kurtezo, ma tainstante la granda 
horlojo dil palaco sonis la mi-horo e samatempe frapis lua 
memoro ed orelo. Lu savis, ke la rejulo expektas lu e lu 
nevolunte abandonis sua amoro. 

‘Tu esas ya politikisto,’ lu sospiris. ‘Me mustas servar la 
rejulo.’ 

Lu apertis la pordo dil turmo e stacis dum instanto, 
regretoze regardis la yunino, qua lurante ridetis, lore eniris e 
klozis la pordo dop su. 

Ye l’instanto kande lu desaparis, la mieno dil yunino 
chanjesis. Elua vi?ajo e gesto montris mondedo de desestimo 
por elua kortan-amoranto. 

‘Folo, stulto, idioto, asno, pavono, vulturo, strigo!’ el furiis. 
Pose elua furio deskreskis ed el triste turnis su sur sua talono 
dum ke la nomo di altra viro eniris elua kordio e flugis ad elua 
labii. ‘La mondo esas tam acerba kam oranjo putrinta, depos 
ke Frangois exilesis.’ 

Elua regardo falis a la liuto qua jacis sur la benko marmora 
ube Villon livabis ol. E1 prenis ol e penseme tushis la kordeti, 
susuris a su la vorti dil kansono di Villon: 

‘Ho, vi omna Ple?urdiliini, 

Havante delikata membri,’ 

el murmuris a su. Tainstante Villon, tedita vagar en la roZ' 
voyeti, venis aden la spaco lunlumiz;ita e vidis la figuro 
mantelizita e kapuci^ita. Quik ilua mento rimemoris la stranja 
saluti inter la du pilgrimeri quin il audabis. 

‘Yen altra pilgrimero,’ il dicis a su, nun rezolvita solvar la 
misterio. II rapide transiris la herbi a la figuro e salutis ol. 

‘Saluto, fratuleto.’ 

Huguette saltis a sua pedi e lejere respondis: 

‘Saluto, fratineto.’ 

‘Pro quo fratineto?’ Villon kelke astonate questionis. 

La maskiz;ita pilgrimero briske respondis: 

‘Se me esas fratulo di vu, vu devas esar fratino di me. Ma 
vu parolas exter la litanio.’ 

‘Qua domajo,’ Villon replikis, ‘se vu donas respondi a me?’ 

Huguette levis sua shultri. 

‘Me donos a vu nulo ma adio,’ el dicis, e turnis su por 
forirar, ma Villon kaptis el ye la brakio. 

‘Vu ne montrez; a me vua taloni til ke me montrez; a me vua 
viz;ajo,’ il insistis. 

Ante ke la yunino povis preventar, il retrojetis elua kapuco 
e prenis la maskilo de elua viz;ajo. Astonate il trovis, ke il 
regardis la bela e bone konocata viz;ajo di Huguette, ed 
astonate il kriis elua nomo. La yunino, astonate pro esir 
rikonocata, venis proxime ad il. 

'Qua vu esas?’ el questionis. 

Respondante, Villon desmaskizjs su. 

Huguette strete studiis ilua vizajo, komence sen signo di 
rikonoco, lore subite el saveskis e kaptis il en sua brakii kun 
joyo'krio. 

‘Frangois, kara diablo, ube tu esis dum ca mil yari? On dicis, 
ke tu esis exilita. Quante brava tu esas! De ube tu furtis tante 
multa splendideso? Ka tu furtas bursi? Ka tu sizas manteli?’ 

Villon esforcis haltigar elua questioni. 

'Quon tu facas hike, Abadino?’ 

‘La bela folo Noel havas por me dez;iro longa de semano, e 
me facas erodonga folo ek lu. Kisez me,’ el insistis, e pozis sua 
viz;ajo tre proxime ad il. Villon retrotiris sua kapo. 

‘Tu devas retenar tua kisi por la bela folo Noel.’ 

Huguette retropazis iracoze. 

‘Kande tu esis tam magra kam kato e tam shifonatra kam 
pasero, tu ne esis tante preciz;a. Kad ula granda damo sorcis 
tu? Ka tu nur povas kurtez;ar en silko e ganar en velvuro? Se 
la kerno esas dolca, qua importas la shelo? Kompato di Cielo! 
Pro quo homino tun amez?’ 

Villon ne atencis elua mala humoro ma repetis sua 
questiono: 

'Quon tu facas hike, Abadino?’ 

La furio dil yunino duris tam kurte kam pluvo someral. E1 
itere turnis su ad il, karez;is il. 

‘Nu, me ne povas kloz;ar la pordo en mea kordio a tua glata 
viz;ajo. Rene de Montigny ludas granda ludo, e tu retrovenas 
en bona tempo por partoprenar.’ 

'Qua ludo?’ questionis Villon. 

Huguette respondis: 

‘La bela folo Noel, konsilata da me, persuadis la rejulo 
kunvenar kun astrologo hike, canokte, kande la gardeni 
tranquileskas. Noel kredas, ke l’astrologo konsilos la rejulo 
jetar sua Granda Konestablo del fenestro ed advokar sinioro 
Noel tra la pordo, ma la kamaradi dil molusko-skalii fakte 
intencas plu granda malajo. Havante la rejulo ye nia fingri, ni 
sizos lu e portos lu ek Paris, vole o nevole, e vendos lu a la 
Duko de Burgundia.’ 

Villon retenis sua respiro. 

‘Granda ludo!’ il kriis. ‘Ma qua esas ica astrologo?’ 

‘Thibaut d’Aussigny,’ el respondis, ‘qua pretextas esar 
mortinta, ma vivas por ca venjo.’ 

Villon saltis staceskar. II rimemoris to quon Catherine 
supozis vidir. 

‘Do esis il!’ il dicis. 

Huguette durigis sua naraco. 

‘Noel donos a ni signo per kriar quale strigo trifoye.’ 

Villon tumis multa pensaji en sua mento ed apene atencis 
el. 

‘Ca aventuro pri astrologo forsan avantajizos me. Yen un 
oportunajo en mil,’ il murmuris a su, desquiete pazis adavane 

ed addope sur la herbi. ‘Me bez;onas nur klozar mea okuli e 
klozar mea oreli, e la bona Thibaut portos la bona Louis a la 
bona Burgundia canokte, e ne esos pendigo morge.’ 

La yunino sequis il, si?is ilua maniko por haltigar il. 

‘Pri quo tu dicas?’ 

Villon ne atencis el, susuris a su: 

‘Se li tranchus la fauco di Olda Louis, la mondo esus 
liberigata del hokoz;a mento di rejo, e me esos libera por ganar 
Catherine, tenar Paris, esar la chefa viro en Francia—’ 

‘Frangois, parolez a me,’ pregis Huguette, ma vane. 

‘On dicus, ke me esus folo lasar tala oportunajo glitar tra 
mea dekalogo. Ma me lernis kozo nomiz;ita honoro, quan me 
ne mustas perdar pro damo.’ 

Huguette jetis su adavan il ed haltigis ilua promeno. 

‘Frangois! Frangois!’ 

‘Yes, filiino, yes.’ 

‘Quo importas a tu, quale on traktas ta fola rejo?’ 

‘Abadino, me bez;onas poz;ar fingro en ca tarto. Abadino, 
pro olda gayeso, ka tu gardos me kom sekretajo?’ 

La yunino amoz;e regardis il. 

‘Me sempre facos to quon tu volas.’ 

‘Me dezjras plear mea rolo en ca entraprez;o. Me esas la rejo 
dil Molusko'skalii e me retrovenas ad autoritato. Donez; a me 
tua pilgrimero-robo, yunino, e memorez;, nula vorto al 
kunfrataro. Me volas surprizar amiko Thibaut.’ 

Parolante, il fortiris la pilgrimero-robo, ed Huguette stacis 
avan il en elua familiara verda vesti di puerulo. 

‘Celez tu inter la rozi, til ke la sporto komencas,’ il kriis. 

La yunino jetis sua brakii cirkum il. 



‘Kara Frangois!’ el kriis, e pose rapide kuris de il e desaparis 
aden la nokto ro?-parfumi?ita. 

Villon regardis la yunino kuranta. 

‘La yunino esas tam rapida kam kuniklo, e tam sovaja,’ il 
dicis a su. Lore il forjetis Huguette de sua penso ed afrontis la 
granda problemo. 

‘Quale la balanco iras?’ il questionis su, ed il ponderis la 
aero per sua manui, quale se oli tenis la preco 7 ;a ko2;i pri qui il 
parolis. 

‘En l’una manuo, vivo di granda rejo; en l’altra, honoro di 
povra poeto. Rejo, povro; povro, rejo.’ 

II pauz;is dum instanto, regardis la longa voyo di posiblesi 
infinita. II debis nulo a Louis, sume. Louis facabis de il ludilo 
di senshama dupajo; shovabis honoro ad il kom mokajo; 
titilabis il per sonjo di sonjo. Ante plusa sunkusho, se kordio 
di homino ne esus ganata, il ocilus sat nau2;eigante de jibeto 
Parisana, lango inter la denti, e la korvi flugus cirkum ilua 
oreli. Nur be2;onesus lasar Thibaut d’Aussigny plear sua pleo 
e kaptar l’olda nigra foxo, e lore Villon havus Paris por su 
ipsa, esus absolvita de omna puniso, forsan mem, pro la nova 
amo quan la populo havis por il, povus facar—adminime 
esforcar—to quon il volas kun senreja rejio. Da2;lanta vidajo. 

‘Pro quo ne?’ il questionis su. Quik staceskis koram il la 
kau2;i pro quo ne—ne esar dupigita, ne esar exilita. II 
promisabis; il jurabis loyaleso a la monarko fantastika qua 
ludas per il ed a qua il debas adminime la realigo di granda 
revi e l’ora chanco ganar la de2;iro di sua kordio. II promisabis. 
Lo ne multe importabus ad il ok dii ante nun, kande il vivis en 
malada atmosfero de mentii e dupaji e kruelaji, ube la labii esis 

tam pronta dupigar kam la fingri furtar, ed ube sucesoz;a 
mentio esas preske tam multe aplaudita kam sucesoz;a furto. 
Ma nun, quale il dicabis, il lemabis ta koz;o nomiz;ita honoro; 
la tota signifiko di vivo chanjesis por il en la sunlumo di la 
favoro di belega yunino, e to quo esis hiere posibla, probabla, 
mem agreabla, esas hodie tote neposibla. II murmuris a su elua 
nomo—'Catherineb—kom charmo kontre tento hororinda, 
ed ilua kordio plufortigesis sub ta charmo. 

II turnis su por enirar la turmo, ma la pordo dil turmo esis 
pulsita kontre il, ed il trovis su viz;ajo kontre vizajo avan Noel 
le Jolys. Noel tresayis astonate pro vidar sua rivalo, ma Villon 
kaptis lu ye la karpo. La kompatinda pikverdo esis tro brava 
ucelo esar lunucelo di Thibaut d’Aussigny. 

’Sinioro Noel,’ il dicis; ‘me havas vorto por vua orelo,’ ed il 
tiris lu aden la turmo e stacis kun lu dum instanto en 
l’obskureso, susuris parolo qua rapidigis la sango-pulso di 
Noel. Pose Villon livis lu e rapide hastis adsupre per 
l’eskalero sinuifanta qua iris a la chambro dil rejulo, dum ke 
Noel, sola, itere apertis la pordo e pasis aden la gardeno, lua 
kapo vertijanta pro la stranja informo. Pozante sua manui 
quale skalio cirkum sua boko, lu kriis trifoye quale strigo, 
mikra intervalo inter singla krio, e pose itere iris nelaute aden 
la turmo, e suafoye hastis kun kordio pulsanta alonge la streta 
gradi qui iris a la chambro dil rejo. 

CHAPITRO X. 
SUBQUAREJO? 


La ro?-gardeno semblis esar tam tranquila kam kirko-korto. 
Nula sono audesis ecepte la febla suflado dil vento vesperal 
inter la roz;ieri, nula vidajo similante homo esis videbla ecepte 
la viz;ajo di Pan, mokeme regardante adinfre la flori karmez;ina 
qui cirkondis lu. Ma pos kelka sekundi esis evidenta, ke la deo 
Pan ne esis l’unika habitanto dil gardeno. Tra tranquila 
voyeti figuri manteli^ita e kapuci^ita reptante venis, sis figuri 
—homi qui portis la manteli di pilgrimeri sur sua shultri, e 
kapuci di pilgrimeri sur sua kapi—homi qui portis molusko- 
skalii sur la maniki di lia robi—omni tra l’obskura voyi dil 
gardeno konvergis a centro komuna, e ta centro esis la spaco 
herboz;a avan la turmo dil rejo. La sis figuri kunvenis ye la 
piedestalo dil imajo di Pan. Un de li, qua semblis esar la chefo, 

viro havanta formo gigantal, parolis, e la voco esis la voco di 
Thibaut d’Aussigny. 

‘Ka ni omna asistas?’ il questionis. 

La maxim proxima pilgrimero respondis per la voco di Rene 
de Montigny. 

‘Yes, e pronta por koliar la rejala ro?o di ca gardeno.’ 

Dum ke il parolis venis nelauta klikto de la klinko dil turmo' 
pordo. Thibaut forsendis sua kompanuli per manusigno. 

‘Reste? proxime,’ il dicis, e quar de la pilgrimeri rapide 
desaparis aden l’ombri. Nur Thibaut e Rene restis, maskizjta 
ed atencoza, regardi fixigita ye la turmo-pordo. Ol apertesis, e 
Noel le Jolys ekvenis, sequata da la figuro magra e hokatra en 
uzita nigra velvuro por qua l’okuli dil konspiranti esis tante 
avida. Noel questionante avancis: 

‘Ka la stelo-regardanto asistas?’ 

Rene de Montigny respondis a lu tam parolajile kam 
feriestro babilanta pri sua vari. 

‘Yes. Lu esas la marvelo dil mondo. Lu povas lektar la steli 
plu facile kam tavernestro lektas sua konto. Lu povas charmar 
per alta o basa chanco. Sajeso Bohemiana, Egiptiana, Araba 
havas nula misterio por lu.’ 

Rene cesis parolar, e la figuro rejal per granda gesto di sua 
manuo forsendis Noel, qua respekteme reverencis e desaparis 
aden la turmo. La rejo lore manusignifis a la granda figuro 
portanta vesti di pilgrimero, e Thibaut lente avancis til ke il 
stacis tre proxim sua viktimo, lore il subite ekjetis sua granda 
manuo e kaptis sua enemiko ye la fauco, tenis lu dum ke ilua 
dextra manuo nudigis e brandisis poniardo. La nigra figuro 
falis sub ilua manuo, tremis ed anhelis, ma la manuo di 

Thibaut esis tro forta sur lu, e lu ne povis parolar o kriar. 
Thibaut sisis: 

'Sinioro, me povas deschifrar vua destino. Ne parolez;, o me 
mortigos vu!’ 

II presis la poniardo-pinto an la kolo dil kaptito e ridetis 
vidar, ke lu trepidis. 

‘Me esas Thibaut d’Aussigny, sinioro, qua vu supozis 
mortinta, ma qua vivas por enkarcerigar vu.’ 

Dum ke il parolis, sua kompanuli emersis de la tenebro ed 
amasigis su cirkum Thibaut e la rejo, minacanta cirklo de 
homi rezolvema. 

'Vu esas en la kaptilo. Silencoz;a, vu esas ankore viro; 
parolanta, vu esas nur kadavro. Vu venez al genui di 
Burgundia. Vu esos la pedo-tabureto dil Duko!’ 

La nigra figuro blotisante tordis su e trepidis quale se omna 
vorto di Thibaut esis flogilo-stroko qua sekas sua karno; ilua 
avida manui kompatinde gratis ye la brakio di Thibaut, til ke 
l’agonio di lua teroro vekigis la desestimo dil kaptanto. II 
repugnate forpulsis la rejo, e la rejo falis a tero, amaso nigra 
de nepovanta timo. 

‘Ka povas rejo esar tala hundacho? Burgundia ne domajus 
vu, se vu facus to quon il imperas. Me ne domajus vu, se vu 
facus to quon me imperas.’ 

La nigra figuro ociligis su, kompatinda paketo de terori, 
evidente singlutis plendeme. 

‘Ne plorez;,’ il dicis. 

Rene de Montigny, qua avide spektis l’agi dil kaptito, 
interruptis: 

‘Lu semblas ridar,’ lu dicis. 

Thibaut astonate kriis ed inklinis su super la blotisanta 
homo, qua salutis il per longa e robusta rido qua shanceligis la 
gigantulo quale frapo ye la viz;ajo. Tainstante la turmo-pordo 
apertesis jetite e Tristan aparis. 

‘La rejo!’ il kriis per voco tondatra. 

Pos plusa instanto, quaz;e per magio, la spaceto dil gardeno 
esis cirkondata da la armarkisti di la Skota Guardo, forta 
manui kaptis la konspiranti konfuz;igita, e li astonesis vidar 
Louis ipsa aparar tra l’apertita pordo, sua maligna viz;ajo 
ridetante en la lunlumo. 

CHAPITRO XI. 

MORTO DIDEBOCHISTINO 


La falsa rejo saltis a sua pedi, ankore ridante, forjetis la nigra 
kasketo havanta rango de fera santeti e l’uzjta nigra mantelo 
qua imitis la vesti dil rejo, e stacis joyoze e defiante avan 
Thibaut, la Frangois Villon qua duesmafoye transiris ilua 
voyo. 

‘Nu, amiko, qua dicis la sorcisto?’ Louis kalme questionis. 

Villon shancelis pro ridado ed indikis la gigantulo 
perplexigita. 

‘Marveli, sinioro,’ il respondis. ‘Me ne ridis tante kordiale 
depos ke me atingis alteso.’ Ma mem dum ke il parolis, 
Thibaut rekuperis sua sensi. II forsan esas vinkita, ma ne 
restos nevenjita. 

‘Tu ne plus ridos!’ il klamis, arachis su de la brakii di sua 
kaptanti, e saltis vers sua enemiko, poniardo levita. 

Dedop la statuo di Pan venis krio avertanta, e rapide 
adinter Villon e Thibaut saltis dina verda figuro ed olua 
brakii kaptis la kolo di Villon. La poniardo di Thibaut 
plunjesis profunde aden la mola korpo di Huguette. 

Blasfemante, Thibaut turnis su e retrojetis la armarkisti qui 
esforcis haltigar il, desaparis alonge la maxim proxima voyeto. 
Noel le Jolys ektiris sua espado e persequis il, sequata da 
plura soldati. Villon tenis en sua brakii la korpo sangifanta di 
la yunino, esforcis tam bone posible estanchar la vunduro qua 
rede makulizis la verda vamso; ma la yunino feble protestis, 
forpulsis ilua fleganta manuo. 

‘Lase? me tranquila; me mortas,’ el anhelis. 

Olivier esis quik apud el, examenis la vunduro per sua 
profesiono kom kirurgiisto, ed okulagis la pala vi?ajo di la 
yunino. La regardo di Villon questionis. Olivier levis sua 
shultri e negis per kapsigno. Villon savis, ke la vunduro esas 
mortiganta, e sua propra sango divenis aquo en il. II portis la 
yunino trans la herbi a la benko marmora e repodgis el sur ol; 
la reda makulo plularjeskis. 

‘Kuraje?, Abadino, kurajez;, yunino,’ il susuris luktante 
kontre sua hororo e tristeso, e jemis a su: ‘Ke irgu mortez; por 
me!’ 

La brakii dil yunino presis plu ferme cirkum ilua kolo ed 
elua labii feble movetis. II inklinis su por audar elua vorti. 

‘Esas stranja fino, Frangois. Me sempre supozis, ke me 
mortos en lito. Yen altra sorto de batalragro. Donez drinkajo.’ 

‘Aquo!’ kriis Villon ad Olivier, qua stacis aparte, havante 
la mieno rezignata di mediko qua savas, ke lua arto esas 
neutila. 

Huguette nelaute protestis. 

‘Nul aquo. Vino. Me sempre amis olua saporo, ed esas tro 
tarda nun chanjar.’ 

Olivier plenigis kupo del flakono sur la tablo e leveskis ol a 
la labii dil yunino, ma elua febla manuo repulsis lu, ed el 
pledis a Villon: 

’Donez; ol a me, Frangois.’ 

Villon prenis la kupo del manuo dil barbisto, levis ol a la 
boko dil mortantino, ed el avide drinkis. La forta vino donis 
ad el dum instanto sua propra falsa forteso, ed el staceskis; 
Villon subtenis el. 

’A tua saneso, Frangois. Me supozas, ke me esis granda 
pekanto. Ka Deo pardonos me?’ 

Villon represis basa jemo, ma juris konsolocar el se posible, 
ed il ya kredis sua konsolaco. 

‘Lu komprenas sua filii.’ 

La pez;oz;a kapo varsis sua orea lokli adsur ilua shultro. 

‘Vu esis sempre esperema,’ el neklare dicis. Lore el subite 
forte embracis il, e kriis: Multa viri prenis mea korpo; nur tu 
prenis mea kordio. Donez; a me tua labii.’ 

Villon tremis en sua anmo. Semblis ad il, ke ilua labii esas 
konsakrita a ta kiso di ilua damo, ma la mortantino amas il ed 
il amabis la mortantino, ulmaniere, ed il nun ne darfas refuzar. 
II inklinis su por grantar elua prego, ma subite el tordis su ek 
ilua brakii e nelaute kanteskis la vorti dil kansono quan il 
kompoz;abis por el: 

‘Ho, vi omna Plezunfiliini, 

E 1 singlutis e glitis a l’ultima versi: 


‘Tro balde velkas la charmi granda— 

Amore? til ke forflugas amoro.’ 

E 1 sukusis sua kapo per sovaja rido: lore laute kriis e falis 
adavane. Villon kaptis el, regardis elua viz;ajo, e savis, ke el 
esas mortinta, e ke lo maxim bona de sua mala olima vivo 
mortis kun el. 

Olivier obediante impero del rejo gestis, e la korpo dil 
yunino esis rapide envolvita en mantelo di soldato e dolce 
poz;ita sur du krucigita halbardi. Samatempe Noel le Jolys 
retrovenis anhelante, redizjta espado en sua manuo. 

‘Thibaut d’Aussigny esas mortinta, sinioro,’ lu dicis; ‘mea 
manuo esis to quo facis lo.’ 

Lore ilua regardo trovis la mortintino, e lua okuli brilis pro 
subita lakrimi. Villon iris a lu e tushis lua shultro. 

‘Me livas ca mortintino en vua manui,’ il dicis, ‘nam me 
opinionas, ke vu esis bonvolanta ad el. Igez; el havar enterigo 
Kristana.’ 

Noel abasis sua kapo e senvorte sequis la korpo dil yunino. 
La gardeno esis abandonita a Louis e Villon, Tristan ed 
Olivier, e la kelka trahiz;anti kaptita qui stacis aparte, 
atenceme gardata e desvestiz;ita de lia pilgrimero-robi, 
regardante astonate Louis e lua so?io. Villon, anke senvorte, 
regardis la grupeto qua forportis la korpo dil mortintino. Ilua 
mento esis milito di sovaja memoraji. Stranja memoraji pri 
tempi e loki kun Huguette asaltis e batis kompatinde ilua 

cerebro. II pensis pro to quo esabis, e jemis; pri to quo il nun 
esas, ed ilua anmo kriis quale prego la nomo di Catherine. 

CHAPITRO XII. 
LAKRIMIDIVIRGINO 


La manuo dil rejulo falis adsur ilua shultro e frakasis ilua 
medito. 

‘Ka vu esas tante aplastita da la morto di debochistino?’ la 
rejulo mokante questionis. 

Villon turnis su vers lu pro nobla furio. 

‘E 1 havis la respiro di Deo en sua korpo, sinioro,’ il dicis. II 
pasis sua manuo trans sua fronto quaz;e dispersar la trista 
pensaji qui opresis il; il dicis pluse: 

‘Me esis Dom Dormemo dum instanto, sinioro; nun me esas 
itere Frato Faco. La horo por batalio venas.’ 

Louis levis sua shultri. 

‘Vu facis granda servo a me, amiko,’ lu dicis, ‘e darfas 
demandar irga favoro de me, ecepte vua vivo. To dependas de 
vua damo.’ 

Villon regardis l’angulo ube sua olima kompanuli esis 
amasigita, mi?eroz;a centro di soldatocirklo. 

’Sinioro,’ il dicis, ‘grantez; a me la vivi di ta raskali. Li 
kavalkos kun me e kombatos por Francia canokte. Esus plu 
bona kam igar li plear saltet-pomi de la mala arboro.’ 

La rejulo susuris kelka vorti a Tristan, e Tristan tre 
nevoluntante imperis, ke li esez; liberigita. La kamaradi dil 
Molusko'skaln esis liberigita de via kateni ed imperesis stacar 
aparte, gardata ultre audar, por vartar la destino di futura 
imperi. Tainstante Louis, adsupre regardante, vidis inter la 
flonvazi sur la teraso ulo karmezina, la silko karmezina di robo 
di homino. Ol revelis la prezenteso di Catherine de Vaucelles, 
qua venabis jus ye non kloki por serchar sua amoranto, ma 
qua hezitis nedecidive sur la supra grado, remarkinte la rejulo. 
Louis amikale gestis, ke el venez, ed el lente decenseskis 
l’eskalero. Louis venis a Villon e susuris aden ilua orelo: 

‘Yen vua damo. Me opinionas, ke vua amorTrukto maturas 
e ke vu ne bezonas stacar pedpinte por koliar ol’ 

Louis gutur-ridis quale ravisata korvo. 

‘La Komto de Montcorbier esas plu fortunoza kam Frangois 
Villon. Ma la damzelo havas alta mento e feroca spirito. E 1 
forsan ne juos la dupajo, nek pardonos la trompo di ilua 
mentio!’ 

Ulo en la vorti dil rejulo frapis l’esperi flamifanta di Villon 
quale rivero de aquo glaciatra e semblis extingar oli. II 
similesis viro qua, dum blinddudo, subite sentas la bandajo 
forprenita de sua okuli e stacas dazlate e palpebragante en la 
sunlumo. Sume, il ne esas la Komto de Montcorbier; sume, il 
ne esas la Granda Konestablo di Francia; sume, il esas nur 

mendikanto maskizita qua ganabis la kordio di damzelo per 
falsa kolori, qua triumfabis sub falsa standardo. Dum ta omna 
sep dii splendida, ta simpla pensajo ne enirabis ilua mento. 
Ilua tota anmo esabis tante kaptita da la facino di la rolo quan 
il esis permisata plear, ke il obliviabis, ke il pleas rolo, e lasis 
sua fantatio kredar, ke sonjo longa de un semano duros por 
sempre. Nun il rikonocis su e to quon il facis e to quon il 
mustas facor. Deala farso chanjesis a subita tragedio. II tumis 
jemante a la rejulo. 

‘Trompo, mentio,’ il repetis. 'Sinioro, ta vorti jetas me de 
mea folo-paradho. Mortigez; me se me falius ganar el, ma me 
arachos ica maskilo de mea vizajo, ica mentio de mea kordio.’ 

Louis ridetachis. 

‘Segun vua volo. Ganez; el od ociligesez;. Irga kaz;o 
kontentigas me.’ 

Parolante, lu forturnis su. Catherine decensabis la gradi e 
venis trans la herbi por salutar sua heroo, qua stacis, la manui 
kunpoz;ita, en la lunlumo quale homo konsternata. Catherine 
portis en elua manui sharpo karmez;ina e franjiz;ita per oro, ed 
el levis ol ad il parolante. 

‘Portez; ico kun mea pregi. Kun ol me donas a vu mea 
manuo e kordio. Vu portos mea honor-promiso kun vu aden 
batalio. Permisez me anuncar mea amo a la tota mondo.’ 

Rapide e lejere el jetis ol cirkum ilua kolo ante ke il povis 
trovar vorti, ma nun il parolis: 

‘Vartez;, vartez;! Vu dicez nulo plusa til ke vu konocez me.’ 

L’okuli dil yunino plularjeskis pro surprizo. 

‘Ka me ne konocas vu?’ 

Villon poz;is sua vizajo tre proxime a la elua. 


165 



‘Regarde? mea viz;ajo,’ il dicis. ‘Regardez; atenceme. Ka vu 
ne vidas en ol to quo rimemorigas da vu pri altra hori?’ 

Catherine deale ridetis. 

‘Pri felica hori en ica roz-gardeno.’ 

Villon fervore insistis: 

‘No, no! Pri obskura nokto, traverno, homino mantelizita, 
pri sordida kerlo qua sonjis ebrie apud herdo, pri prego, amor- 
rakonto e promiso, turbo de raskali e debochistini, pri disputo, 
kombato per glavo e lanterno en l’obskureso, e rubando-nodo 
jetita de galerio—’ 

Cahterine poke retropazis, hororo en elua okuli. 

‘Quon vu esforcas dicar?’ el questionis. 

Villon jemante falis a sua genui. 

‘Yen ta rubando-nodo quan vu jetis a me en la taverno Pin- 
kono. Ho, kompatez me! Me esas Frangois Villon.’ 

Catherine presis sua manui an sua fronto. 

‘Me povas audar to quon vu dicas, ma ol ne tushas mea 
cerebro.’ 

La vorti di Villon rapide kuris de il: 

‘Me esas Frangois Villon, ma ne plus il, nam la me olima e 
maligna esas mortinta. Me esas Frangois Villon, qua servis vu 
per sua glavo, qua laudis vu per sua plumo, e qua amas vu per 
sua tota anmo.’ 

La tota korpo dil yunino trepidis timoze kande el respondis: 

‘Ne vera! Ne vera! Me ne kredas vu.’ 

Villon saltis a sua pedi. 

‘Irge quo esez mea fato,’ il kriis, ‘vu savos lo vera.’ 

Turnante su adube la konspiranti liberigita stacis aparte, il 
rezolvante advokis li: 

‘Guy! Rene! Vi omna, vene? adhike!’ 

Astonata pro esar tale advokata per lia propra nomi da tala 
granda persono quala la Granda Konestablo di Francia, la 
furtisti timante reptis adavane ed, obediante la gesti 
imperema di Villon, amasigis su cirkum il. II turnis su a li, 
po?is sua vi?ajo proxim lia viz;aji, e kriis: 

‘Regarde? me atenceme—plu atenceme. Ka vi ne rikonocas 
Frangois Villon malgre ta nova spirito qua brilas en ca okuli?’ 

Rene de Montigny kriis pro rikonocar. 

‘Me nultempe rikonocabus vu. Vu esas stranje chanjita.’ 

Guy Tabarie konfirmis. 

‘Ma esas ya ilua kara vizajo.’ 

Catherine spektis la ceno per malada desespero, turnis 
kompatinde a la rejulo. 

‘Sinioro, sinioro, kad olta esas vera?’ 

Louis, qua spektabis to omna per satisfaco nemoderita, 
mokante respondis: 

‘Tote vera, beleta siniorino. Vu desestimis me por ico.’ 

Kun okuli flamifanta e manui trepidanta, Catherine iris 
trans la herbi adube stacis Villon. 

‘Mizeroza trahiz;anto, pro quo vu vivis ca mentio?’ 

Villon desesperante pledis: 

‘Me amis tu.’ 

La iraco di Catherine flamifis a granda fairo. 

‘Ne shamigez; la dolca vorto. Me odias vu! Pensar ke la 
vizajo quan me lernabis amar maskizis tante desnobla kordio!’ 

Kande Villon pluproximeskis agonioze pregante, el frapis il 
per l’amba manui, batis ilua pektoro per furio nevinkebla. 
Villon cedis su ad elua bati dum ke el furiis kontre il: 

‘Vu furtis mea amo quale furtisto, vu krucagis mea fiereso. 
Me odias vu! Retroirez; a la liz,i e forjetaji di vivo, celez; vu en 
vua taverno, obliviez; to quon me nultempe oblivios, ke tala 
basa ko?o quala vu ulfoye embracis me!’ 

La rejulo quik stacis apud el e susuris aden elua orelo: 

‘Kad ico esas la maniero di vera amo?’ 

E 1 jiris a lu per granda desestimo. 

‘Sinioro, vu facis venjo rejal kontre homino. Nun esas en 
mea okuli nula lakrimi, ma me pregas ke oli venez;, por ke me 
povos plorar til ke me esas itere purigita de ca memorajo.’ 

Havante kunjuntita manui e harda labii, el iris de Louis e 
stacis aparte en la lunlumo, statuo di desespero. Louis iris 
adube Villon stacis tormentita e susuris ad il: 

‘Me timas, ke vu pendigesos morge, sioro Villon.’ 

Villon defiante retrojetis sua kapo. 

‘Me nun joyas salutar la jibeto, ma esas ago facenda ante ke 
me mustas mortar.’ 

La granda klosho dil palaco sonis l’unesma stroko di non 
kloki. Ol vekigis la spirito vundita di ilua anmo. II movis a 
Catherine e parolis ad el: 

‘Me sonjis ke amo, per qua me esis rinaskinta, povus elevar 
me a vua labii. La sonjo faliis. Ma vu imperis, ke me servez; 
Francia, e me kavalkas e kombatas canokte por vu.’ 

Dum ke il parolis, la siniori de Lau, de Riviere, e de 
Nantoillet homarmarizita venis del palaco kun lia sequanti. La 
gardeno plenigesis per la soldati selektita por l’entraprezo, qui 
hastis ye l’advoko dil avertanta klosho por sequar lia chefo en 
ilua asalto. La paji di Villon adportis la homarmaro di la 

Granda Konestablo e komencis buklagar ol adsur il. Dume il 
tumis su a sua kunmilitisti. 

‘Kamaradi, singla viro porteT; su quale se la fato di Francia 
dependas de ilua kordio, de ilua brakio, de ilua kurajo. Frapez; 
por la matri qui parturis vi, la spozjni qui konsolacas vi, la filii 
qui rinovigas vi—la homini qua amas vi.’ Dum instanto ilua 
voco tremis e preske faliis. Esis ibe felica viri, sendubite, quin 
homini amas. Ma il riforteskis e la voco itere sonis brave: 
'Avane per la nomi di Deo e la rejulo!’ 

Ed omna soldato ibe esis l’eko di ilua vorti: 

'Avane per la nomi di Deo e la rejulo!’ 

CHAPITRO XIII. 

LA KONSILO DIKIN KANALII 
KAVALKANTA 


Tra la stradi silenco?a di Paris lente movis dina lineo staliziita 
—la filo por qua sioro Frangois Villon esis la agulo akutigita 
por kunsutar la rejio di Francia. La Granda Konestablo 
kavalkis avane kun la siniori de Lau, de Riviere, e de 
Nantoillet, ed ulube dope kavalkis la kin raskali liberigita, qui 
kavalkante babilis nelaute. Nam l’impero esar silencoz;a ne 
efektigesos til ke li atingas la pordegi di Paris ed oli apertesas 
sur olia charniri por ke la aventureri di Villon ekire?. Singlu 
de la kanalii havis dika glavo ocilanta de sua zono; singlu de li 
portis stala kasketo sur sua kapo; singlu de li sentis sua kordio 
rapide batar pro rara emoci e sua cerebro okupata da stranja 
pensaji. Rene de Montigny unesme parolis to quo plenigis sua 
mento. 

‘Esas evidente afero diablatra,’ lu meditis, ‘esar tiranesita 
talmaniere da belino. Sango, ma el esas belega, e sango, ma el 
povas mujar.’ 

Guy Tabarie grasoz;e gutur-ridis. 'Me esis tiranesita tante 
multafoye da griza hominachi, ke me paciente sufrus batado 
da tala labii. Esis karno e vino regardar el e pensar pensaji.’ 

Jehan le Loup acerbe frunsis sua brovi. ‘Se me esus sioro 
Frangois e nigra Louis ne asistus, me reparus mea fortuno per 
bastono. Maxim bone o male, el havus ulon maledikar pos 
robusta batado.’ 

Casin Cholet lekis sua labii. 'Me pensos pri el,’ lu dicis, 
'kande me renkontros la venonta amoratino. Per poka esprito, 
honesta raskalo povas esar tam felica kam rejo. En obskureso, 
omna furo havas la sama koloro.’ 

Colin de Cayeulx beis. 'Por quo ni kavalkas?’ lu questionis. 
‘Me preferus restar en la rozrgardeno dil rejulo e plenigar mea 
ventro, quale dum la semano pasinta kande la granda sinioro 
en ora stofo kompatis ni. E pensez, lu esis nur Frangois! Me 
darfas shovar mea poniardo adinter ilua shultre pro foligir 
me.’ 

‘Me sempre konocis il,’ diceskis Guy Tabarie, ma Rene de 
Montigny tacigis lu per forta frapo sur la proxima orelo, frapo 
qua preske ekseligis la grosiero. ‘Vu mentias, Monto, vu 
mentias,’ lu susuris. ‘Ka vu supozas, ke me esinte dupigita, 
vua porkatra okuli solvis l’enigmato? No, no, il honoroze 
dupigis ni e bone dupigis ni, ma il traktis ni benigne e ni devas 
abandonar la ludo.’ 



‘Stranjajo,’ opinionis Colin, ’ke poke minmulta hari sur la 
mentono di viro e poke minmulta kraso sur la vangi di viro, 
kun neta linji e glata vamso, facas tala kontrasto.’ 

‘Tote ne,’ dicis Rene de Montigny, ‘ni omna esas same ye la 
kerno, omna viro ed omna muliero de ni, hungranta, 
durstanta, dezjranta, samamaniere. Nur la mantelo importas.’ 

‘Nun vu mentias,’ grunis Tabarie. ‘Esas nula ora stofo en la 
mondo qua igus vu tam ruz;oz;a kam Frangois. Vu nultempe 
facabus to quon il facis, se la rejo selektabus vu del fango.’ 

Rene siflis tra sua denti. ‘Forsan yes, forsan no,’ lu dicis. 
‘Nulu savas to quon lu povas facar, til ke lu donesas 
oportunajo por pruvar su. Ho oportuneso, ora oportuneso! Se 
me esus Frangois Villon, me formacus ora imajo en vua nomo 
e laudesus vu kom santo.’ 

‘Me esas kurioz;a pri to quon ta yunino dicos,’ meditis 
Tabarie, ‘se nia Frangois retrovenos havanta la Duko de 
Burgundiana en sua posho!’ 

‘Me esas kurioz;a pri to quon el dicos,’ mokridetis Jehan le 
Loup, ‘se il retrovenos ped-avane havante truo tra sua korpo e 
mi'kapo.’ 

‘Irge quo eventos, ol certe vexos el,’ dicis Casin Cholet. 
‘Tale mulieri esas facita.’ 

‘Nia kompatinda minionini esos sola canokte,’ dicis Colin. 

‘Me dubitas lo,’ satirale dicis Rene de Montigny, e pose 
poke sospiris. ‘Kompatinda Abadino!’ 

Subita lakrimi indutis la grasa vangi di Tabarie. 

‘E1 esis brava hominacho, sempre,’ lu ploretachis. ‘Tra lo 
mala o lo bona el esis sempre same, e partigus pano e pekunio 

kun amiko, quankam lua sako esis tam neproduktiva kam la 
korpo di Sarah.’ 

‘Esis dekamil shami,’ dicis Rene, 'ke el tante amo-maladeskis 
por Frangois. Kad il donis ad el ul amondrmkajo, ul elixiro, vi 
supo?as? Frangois tamen esas bona kerlo, me ne negas lo, ma il 
havis la fortuno dil diablo ipsa, e per nia patrono la Santa 
Nikolaus, esas altri tam bona kam il.’ 

Dum ke li parolis, la granda pordego dil urbo sensone beis, e 
sekrete e silencoz;e, l’espero di Paris glitis aden l’obskureso ed 
esis glutita da la nokto. 

CHAPITRO XIV. 

LA BANERIDIBURGUNDIA 


La flava jomo ondetifanta super Paris trovis elua stradi 
stranje silenco?a, stranje kalma. Kelka bona civitani esis 
ankore en lia liti, ma la plu multa bona civitani esis extere 
dum ca benigna matino di junio, nam esis afero ultre la muri 
di Paris qua tentis omnu interna la muri a ta muri, e ta afero 
esis la batalio tumultanta, la batalio qua tumultis depos 
noktesko, inter la tmpi dil Rejulo Louis unlatere sub la 
Granda Konestablo di Francia, e la trupi di la Duko de 
Burgundia e sua alianciti altralatere. Paris esis forsan ta 
stranja urbo dormanta en la rakonto Araba pri qua vaganto 
rakontis, o ta palaco papaveridta ube la belino dormanta e sua 
korto jacis vartante la veno dil heroo. Se Asmodeus flugante 
sur la vento kun astonata kunvoyajanto pauz;abus super Paris 

e deskovrabis l’edifici por sua kunvoyajanto, la plu multa 
chambri trovesus tam vakua kam la stradi. 

Ma esis un loko—en la urtxyplaco apud la fluvio, inter 
pordego anciena e la kirko dil Celestini—qua esis okupata e 
vivis per sua propra stranja agado. Ol esis sat vakua e la 
fenestri di sua domi vakue regardis la vakueso, ma esis du 
homi en ta tranquileso qui laboris pri partikulara laboro. Li 
facis la lasta stroki por konstruktar jibeto alta e tenua, olua 
gradi e platformo, qua okupis loko mez;e dil pordego e la kirko 
griza e gotika. Kontrastante kurioze kun la minacanta severeso 
dil jibeto, apud la kirko esis doselo riche drapizita per velvuro 
rejal, splendide flitrizita per lili-flori e brava per blazoni. 

La du viri laborante pri la jibeto parfinis lia laboro, venis 
aden la placo ed extensis su. L’una esis altastatura, magra, 
solena, poplatra viro, vestizjta per vesti traural e remarkinda 
pro longa rozario de enorma globeti quan il portis cirkum sua 
kolo, quin de tempo a tempo lu tushis per ostentanta pieso. 
L’altra esis tante tota kontrasto kun sua kompanulo, ke 
piktisto humuroza prizus il. II esis grasa ed ajila hometo, 
brilante vestizita e bolianta per spirito gaya e jokema, qua esis 
la kontrasto maxim fantastika kun la traureso di sua 
kunlaboranto. Irga bona civitano di Paris, vekante tarde, se 
esus irgu tala, hastante a la muri por saveskar la stando dil 
afero dil rejulo, facile rikonocus en ta stranja opozanti du de la 
maxim timata mirmidoni di Tristan l’Hermite, lua du chefa 
pendigisti, Trois-Echelles e Petit-Jean. Trois-Echelles esis la 
pendigisto longa e kadavatra; Petit-Jean esis la pendigisto dika 
e drola, ma konkluze, li amba esis pendigisti e pendigis 
samamaniere, se ne per la sama manieri. Petit-Jean tiris 

flakono de vino de sub la platformo dil jibeto, levis ol a sua 
labii, drenis grandega glutajo, sospiris pro satisfaco, ed 
extensis la botelo a sua kunmestieristo. 

‘Drinkez; ed esez; gaya.’ 

Trois'Echelles gestis protestante per sua kapo ma prenis la 
botelo per sua manuo, drinkis profunde de ol, e sospiris tam 
triste kam sua amiko sospirabis joyoz;e. 

‘Me drinkas, ma ne povas esar gaya. Quale valoras 
konstruktir nobla jibeto se nulu vidas ol? On tam bone 
konstruktus kirko.’ 

Petit-Jean bonhumore ridis. 

‘Omna Paris esas an la muri e regardas la batalio. Fortunoza 
Paris!’ 

Trois'Echelles malhumore ridis. 

’Ne fortunoz;a, se ni ne vinkos.’ 

Petit-Jean esis komplezema. 

‘Irge qua vinkos bezonos ni por pendigar la vinkiti. 
Regardez lo pozitiva, homo.’ 

Trois'Echelles furteme tushis sua globeti. 

‘Me deskurajeskas, me dicas. Me pendigis nulu dum 
semano.’ 

Dum ke li lamentis ta stando melankolioza, la pordo di 
dometo apud la kirko apertesis ed oldino, subtenante su per 
grucho, lente klaudikis trans la placo vers la kirko. Petit-Jean 
bone konocis el, nam li amba lojas en la sama domo e ye la 
sama atik-etajo. II savis, ke el esas la matro di la raskalo maxim 
granda en Paris, raskalo nomizita Frangois Villon, qua 
desaparabis, nur Cielo savas adube, e ke to desesperigis 
l’oldino. II bonhumore salutis el. 

'Bona matino a vua nokto-boneto, matro. Ka vu trovis vua 
mutono perdita?’ 

Matro Villon triste negis per kapsigno. 

‘On dicas, ke il esas exilita, ma il sendis pekunio a me, il esez; 
benedikita! quankam me ne tushas ol, timante ke ol esis male 
ganita.’ 

Trois'Echelles cesis tushar sua globeti ed avancis ad el, la 
manuo extensata. 

'Vu donos ol a me por pagar por mesi, ka ne?’ il piache 
demandis. 

Petit-Jean dansis inter li. 

‘Prestez; ol a me por drinkaji,’ il sugestis. 

L’oldino ne atencis lia propozaji. Elua okuli fatigita vidis la 
severa ligna konstrukturo qua aparabis en la loko familiara. E1 
ombrizis sua okuli e regardis ol, questionante: 

‘Por qua vi facis ica jibeto?’ 

La traurala pendigisto traurale respondis: 

‘Stranje, ni ne savas. “Facez; hike jibeto por me,” dicas la 
Konestablo, “en la placo, e benki por la rejo e sua kortani”.’ 

Matro Villon, elua simpla kuriozeso facile satisfacata, 
reverencis a l’informanto e lente klaudikante acensis la gradi 
aden la kirko. 

Petitjean itere extensis su e beis. 

‘Me dormeskos e sonjos pri pendigar rejo.’ 

Trois'Echelles pozis magra fingro an sua mentono. 

‘Trahizo, amiko, se Tristan audus vu.’ 

L’okuli di Petitjean cintilifis. 

‘Nu, dicez arkiepiskopo.’ 

Trois-Echelles aprobis per kapsigno. 

‘Arkiepiskopo devas facar bona fino.’ 

Ilua mento pletis a su per l’imajo di tante alta kirko-dignulo 
en plena vestaro sacerdotal venanta aden sua tenera sorgo ed 
exhortita da ilua pia konsili. 

La du pendigisti klimis al platformo di la konstrukturo 
terorinda e, kalme indiferenta a la naturo di lia lito, pos kelka 
minuti profunde dormis e gaye ronkis, quale se omnu en la 
mondo esas pendigita ed esas nulo facenda ma ne agitar su 
dum lia restanta dii. 

La fatigo pro laboro e pro vino igis li tante kap-pe?o?a, ke lia 
dormo ne perturbesis da la sono di pedpa?i, quankam la 
pedpad sonis stranje laute en ta loko solitara e desertata— 
pedpaz;i di homino, rapida e nepacienta, e pedpaz;i di homulo 
rapide persequanta. Pos instanto la homino e la homulo venis 
aden la placo lumizjta nun da la suno levante su. La homino 
esis Catherine de Vaucelles; la homino Noel le Jolys. 

Enirante la placo silencoz;a, Catherine pauzis dum instanto 
ye kelka pazi for la kirko, e tumante su, regardis sua silencoza 
persequanto. 

’Pro quo vu sequas me?’ el questionis, e Noel le Jolys, qua 
persequabis el de la palaco, briske respondis: 

'Vu ne devas marchar sengarda. Do me sequas vu.’ 

Catherine repulsis lu. 

'Vu bone pleas l’ombro, nam vu ne jetas vua propra ombro. 
La stradi esas neokupata—la stradi esas tre tranquila. Me plu 
preferus mea soleso kam vua prezenteso. Lasez me pasar a 
mea pregi.’ Nam Noel glitabis inter el e la kirko, e stacis 
respektoze impedante elua paso. 

‘Ka por vua amorato?’ lu questionis, e Catherine flagris: 

‘Vu havas mikra mento por questionar, ma me havas 
granda mento por respondar. Mea pregi esas por kurajoz;a 
jentilulo quan me nultempe itere vidos.’ 

Parolante, la kupo di elua kordio semblis exterfluar per reda 
lakrimi, e la bitra aqui tremis en elua okuli. Elua pensaji vagis 
tra la longa blanka nokto ed elua sendorma tristeso, ed elua 
vigilo an la fenestro, regardante la roz-gardeno, ed elua okuli 
fatigita qui vane regardis tra l’obskureso por irga vidajo, ed 
elua oreli fatigita qui vane vartis irga sono del batalio en qua 
la mastro di elua kordio riskis sua vivo. Nam el nun savis; el 
saveskis dum la erodonga hori di agonio, ke ta quan el 
nomabis sua enemiko esis la mastro di elua kordio, ke malgre 
elua furio pro la dupajo quan el subisis, el amis, ne la granda 
nobelo qua facis tanta multo por salvar Francia—no, nek la 
shifonizjta poeto qua prestabis sua espado-brakio, ma nur la 
viro, per irge qua nomo il esus nomita ed ad irge qua vivo' 
moyeno sua fortuno-roto jiris, di qua la manuo pruvabis havar 
la justa grandeso por tenar elua kordio. La hiera Catherine 
semblis esar mortinta ed enterigita, semblis mortir fairoz;a 
morto de feroca pensaji, feroca agonii, feroca exulto, e de ta 
peni nova Catherine naskabis kun okuli purigita por vere 
vidar la mondo, e kun anmo purigita por agnoskar la vereso di 
granda anmo. 

Noel spektis elua taco, ma ol signifikis nulo a lu, e lu gaye 
paz;etis aden elua alta pensaji. 

‘Me esas kurajoza jentilulo,’ lu dicis, ed aprobante frapetis 
sua pektoro. ‘Me mortigis Thibaut d’Aussigny hiere nokte. 
Se me hiere pleis la folulo, morge me povas plear la sajulo. Me 
esis buleto e dupo e stulto, segun vu, ma me intencis nula 

domajo a la rejulo, e la rejulo ridetas ye me. Ka vu ne povas 
same agar?’ 

Catherine ekiris elua revo ed itere stacis sur la tero, e 
desestimis lu. 

‘No, nam vu envidias granda spirito e vua envidio igas vu 
desnobla.’ 

Noel desafable protestis: 

‘II esas nula hom-anjelo. II esas facita ek l’argilo di Adam, 
quale ni omna.’ 

La penso di Catherine vagis de elua eskorto; l’okuli di elua 
mento esis okupata per baneri fluktuanta, la shoko di lanci 
kunfrapanta, la cintilifado di kurasi e la batado di stalo kontre 
stalo. Tra la tota meleo, elua fanta?io vidis un brilanta figuro 
en brilanta homarmaro quale, semblis ad el, l’arkianjelo 
Michel o l’arkianjelo Gabriel, kavalkante fiere en la batalio e 
havante rideto sur sua viz;ajo, tristeso en sua kordio, e la signo 
di blanka rubando inter sua kuraso e sino. 

E1 respondis a, ne la vorti di Noel, ma sua propra pensaji: 

‘Mea fiereso darfas odiar il, ma me opinionas, ke il restas 
ankore la viro di mea kordio.’ 

Noel paroleskis, ma subite retropazis e desmetis sua 
chapelo. Perchita sur la gradi dil kirko esis la figuro inklinata e 
Zibelinizjta dil rejulo, qua venis de sua devoci matinal. En 
l’ombro dop lu stacis lua ombri—Tristan ed Olivier. 

Catherine, atenco movigita da la regardo di Noel, turnis su 
e reverencis a Louis dum ke lu lente decensis la gradi. La 
rejulo sardonike regardis li. 

'Bona matino, amiki,’ lu dicis. Turnante su a Noel, lu 
imperis, ‘Ire? tam rapide posible a la pordego di Samt-Antoine 
ed adportez; varma novaji pri la batalio.’ 

Noel reverencis e kuris a sua tasko. Catherine questionis: 

‘Ka me darfas irar de la sinioro?’ 

Tristan ed Olivier diskrete iris aparte adsub l’ombro dil 
jibeto, ta konstrukturo de omna konstrukturi maxim bona a 
lia kordii e maxim santa a lia okuli. 

Louis tre proximeskis a la pala yunino e susuris: 

‘Ka vu tante hungras por vua devoci, ke vu ne disipos kelka 
vorti mondumal kun me? Ka vu ankore iracas pri la dupajo 
quan me facis?’ 

La pala viz;ajo di Catherine poke redeskis kande el 
respondis: 

‘Esas disipita spirito iraceskar kontre rejo.’ 

Louis ridetachis. 

‘Vu esas tam senhez;ita per vua respondi kam kleriko dum 
matutino. Ka vu povus nun donar a me vua kordio, se me 
genupozus?’ 

Catherine represis sospirego. 

‘Me perdis mea kordio hiere nokte; me ne ja trovis ol.’ 

Louis adsupre jetis sua manui pro amuzo mokanta. 

‘La kerlo esis folulo parolir tante libere. Me portabus la 
jokajo plu longe. Ma il stacis sur sua skrupuli e refuz;is ganar 
vu sen konfesar.’ 

La kordio dil yunino bufis. 

‘Me joyas, ke il havis tante multa honoro,’ el dicis, e la 
brilanta figuro en brilanta homarmaro semblis mem plu 
arkianjelatra. 

Louis intense regardis el, titilis sua mentono per indiky 
fingro. 

‘Se vu vartos ilua henvveno en la kirko, vu vidos quale la 
jokajo konkluz;esos,’ lu dicis. 

Catherine profunde reverencis a la rejo e lente eniris la 
kirko, omna pulso en elua korpo pledis pregante por elua 
amato perdita. E1 apene remarkis olda, kurvigita homino qua 
ekiris klaudikante, e qua, pasante, respektoz;e reverencis a la 
granda damo ed iris suavoye aden la stradi silencoza. 
Talmaniere unesme renkontris la du homini quin Villon 
amas. 

Louis, sola, gestis a Tristan ed Olivier, qua hastis a lu. 

‘Yen brava damzelo, amiki, bela damzelo, chasta damzelo. E1 
segliras en l’alta latitudi di amo e meritas trovar l’Insulo 
Fortunoza. Kad esas nulo plu bona quan ni povus facar kun 
sioro Villon kam pendigar il?’ 

Olivier protestis: 

‘Ta Villon esas tante damninda disimulanto, ke la asno-kapa 
populo amas il plu bone kam vu.’ 

La vizajo dil rejulo acerbeskis. 

‘Sato por pendigar il. Ma me kelke prizas ta kerlo, e mea 
sonjo perturbas me—la stelo qua falis ek cielo.’ 

Tristan bruske komentis: 

‘Pendigez la raskalo en bona tempo e dankez cielo, ke vu 
esas liberigita de il.’ 

Tainstante la mondo subite semblis esar plena de multa 
bruisi e multa voci. De ultre la pordego sur la voyi qui duktas 
a la muri urbal venis mujo di rauka krii e klami e la bruisego 

di pedi kuranta. De l’altra latero, de la strado duktanta a la 
Louvre, venis l’ordinita marchado di soldati. 

Olivier interpretis l’una bruiso: 

‘La homi venas del muri.’ 

E Tristan interpretis l’altra: 

‘La rejino, sinioro.’ 

Tra la streta spaco qua duktis aden la placo venis rango de 
soldati, eskorto di nombro de veturi splendide shabrakicita— 
la kaleshi dil rejino e la chefa dami dil rejino. Louis avancis a 
l’unesma veturo, ed extensante sua manuo helpis la rejino 
decensar e duktis el per sorga demonstro de polita atenco a la 
belega doselo apud la kirko, ube li sideskis l’una apud l’altra 
sur la mikra troni preparita por li. La dami e jentiluli dil korto 
ranghis su en sua plasi dop la duo rejal, e la Skota armarkisti 
formacis su kom solida trupo avane. Tra l’apertita pordego 
venis kelka entuzjasmanti kurante e klamante avan la amaso 
de civitani qui retrovenis del muri. Mem la pezoza dormado 
di Trois'Echelles e Petit-Jean ne duris dum ica tumulto. Li 
vekis, fricionis lia okuli, pose briske staceskis, inklinis su de la 
platformo an la balustrado dil jibeto, e spektis interesate la 
ceno. 

Noel le Jolys shovis su tra la turbo cirkum la pordego ed 
avancis a la rejulo. 

‘Sinioro,’ lu dicis, ‘la maxim recenta mesajo del batalio: La 
dio esas tote por ni. La Granda Konestablo retrovenas 
triumfanta. Vu nun povas audar ilua muziko.’ 

Louis konkordis per kapsigno. 

‘Esas tre bona,’ lu grave afirmis. 

Tra la pordego la turbo fluis rapide e dense, klamis e voco- 
salutis e plenigis la placo avan la doselo per amasi de viri, 
mulieri, e pueri entuz;iasmoz;a, omni brandisis lia brakii, jetis 
flori, e klamis saluti tam laute posible. La sono di muziko 
militistal e la bruiso di marchanta homi sempre plulauteskis. 

Kin yunini forsis su a l’avana rango avan la troni ed 
aplaudis e klamis quale l’altri. Ti esis la gaya homini del Pin- 
kono, Isabeau, Jehanneton, Denise, e Blanche kun 
Guillemette, la grasa filiino di grasa Robin Turgis. Li omna 
esis tre ecitita, nam lia amoranti desaparabis dum la nokto e 
lia Abadino desaparabis quale sonjo, e li ne savis to quo 
eventabis a li. Li nur poke timis pri lia amoranti, nam la bona 
jentiluli del Kunfrataro dil Molusko-skalio ofte plunjis su aden 
la profunda aqui di existo por eskapar la tro atencema okulo e 
la tro probanta fingro di l’autoritatozj, e la yunini neklare 
suspektis pri la granda projeto qua perturbis la kunfrataro. 
Pri l’Abadino, li ne multe regretis esar liberigita de elua povo 
decidema, e li pipiis e babilis quale uceli eskapita de kajo. 

Til nun l’avana gardisti dil armeo venis tra la streta boko dil 
pordego e rangizis su avan la populo, talmaniere livis apertita 
spaco inter la populo e la rejo sidanta. De omna fenestro 
extensesis kapi e manui qui ociligis silka sharpi e jetis flori. La 
bramo dil muziko dil soldati plulauteskis, la marchanta kavali 
ed homi pluproximeskis, e kande la voco-saluti esis maxim 
akutsona e la flor-pluvo maxim densa, Villon kavalkis tra la 
pordego sur sua granda milito-kavalo, sua kin friponi proxime 
dop su. La levita manuo di Villon signalis haltar ed il lejere 
saltis de sua kavalo e marchis vers la rejo, figuro glorioz;a a 
l’okuli dil turbo en sua brilanta homarmaro e sharpo 

karmesina sur sua kasko. Se dum instanto ilua regardo trovis 
la magra skeleto di la jibeto, nula chanjo aparis en la fiera 
kalmeso di sua vi?ajo. Jus dop il venis la loyala friponi; singlu 
portis evidenta signi, per brakio en slingo, gambo envolvita, o 
fronto bandajhita, di la forta laboro facita en la nomo dil rejo 
kontre l’enemiki dil rejo. Ma la slingi e volvaji e bandaji esis 
ne vulgara shifoni, ma peci splendida ek silko de multa kolori, 
havanta blaaoni fantastika, e richa per fili ora ed arjenta. 

Kande Villon e sua eskorto fantastika marchegis vers la 
pretenteso rejal, Noel indignoce interpods su. Lu larje 
extensis brakii protektanta por parear la veno di tante stranja 
deputataro del rejo, ed iracoz;e questionis: 

‘Per la nomo di cielo, sioro, qua esas ta terorigili qui 
ostentas shifoni en la prezenteso di la rejulo?’ 

La rejo tenis sua mentono ed amuzite ridetis kande Villon 
tale respondis: 

‘Ca terorigili esas raskali qui kombatis quale jentiluli e ca 
shifoni esas la baneri dil enemiko.’ 

La raskali desmetis la silka peceti de brakio e gambo e 
fronto, sukusis oli aden simileso di olia formo original ante la 
batalio, e jetis oli per gesto di fiereso imperial adsur la sulo ye 
la baz;o dil doselo. 

‘Bone respondita,’ rejale dicis Louis, dum ke du sequanti 
rapide saltis a la silka peceti, koliis oli per fingri respektoz;a, e 
pozis oli adsur la balustrado avan la trono dil rejulo por esar 
sorge examenata da la rejino. 

Stacante rekte, Villon dicis al rejulo: 

‘Louis di Francia, ni portas a vu ica silki kom vua tapiso. 
Horo ante nun oli kurtezis la vento de bastoni Burgundiana e 

flotacis super kaski Burgundiana. Me facos nula fanfarono pri 
ganir oli. Burgundia bone kombatis, ma Francia kombatis plu 
bone, e ca premii sequas nia triumfo. A l’okuli di merceristo, 
ca shifoni esas nur domajita stofi. A l’okulo di soldato, oli 
kovras amasigita tombi per glorio. A l’okulo di rejulo, oli 
ornas trono per sola splendideso. Kande ni hike, qui anhelas 
pro kombatir, e vi, qui stacas ibe ed admiras, esas polvo, 
kande la nomo dil rejulo esas nur ora spaco en kroniki gri?a 
pro evo, ca baneri ankore pendos del arki dil Katedralo e la 
filii di la filii di vua filii, elevita per brakii respektoca, regardos 
tra la aero ta kolori paligita, e lore la labii infantal susuros eko 
di nia batalio.’ 

CHAPITRO XV. 


L’OMBRO DIL JIBETO 


Villon konkluz;inte, granda mu?iko-sono venis de la kirko, la 
splendida musiko di Te Deum Laudamus; e de la soldati 
amasagita sub l’arko, brilanta stalo-maro, venis un krio, ‘Deo 
salvez; la Granda Konestablo!’ 

Olivier inklinis su e susuris a la rejo: 

‘Li voco'salutas il, sinioro.’ 

Louis nepaciente forsendis lu per manusigno, ed inklinante 
su trans la balustrado, parolis: 

‘Mea sinioro Konestablo, e vi, kurajoz;a soldati, la Rejulo di 
Francia dankas vi por via donacaji. Vinko esis ya certigita pro 
la yusteso di nia entraprezo. Mea sinioro de Montcorbier, vu 
darfas promisar a ta kurajoza viri, ke lia suvereno rimemoros 
li.’ 

Rapide Villon tumis su e parolis a la bunta turbo dop su: 



‘Per la nomo dil rejo, ora moneto-peco ad omna viro qua 
bataliis e kupo de vino ad omna viro, muliero, e puero qua 
detiras drinkar la saneso dil rejo.’ 

La rejulo ironiote ridetis. 

‘Sempre jeneroz;a,’ lu dicis. 

‘Til la fino, sinioro,’ Villon respondis per ironioza saluto, a 
qua Louis respondis per ironioz;a questiono. 

‘Quon vu nun facez;?’ 

Villon itere salutis la rejulo. 

‘Mea ultima devo, sinioro,’ il respondis, ed itere turnis su 
por parolar a la turbo: 

‘Soldati qui militis sub mea komando, amiki qui bataliis kun 
me, e vi, homi, quin me laboris por sokursar, askoltez; mea fina 
kansono astonanta. Vi konocas me kom Komto de 
Montcorbier, Granda Konestablo di Francia. Me konocas me 
pasable bone kom Frangois Villon, licenciero, balad-vendisto e 
frequa drinkanto e luktanto. Esas nun mea tasko kom Granda 
Konestablo deklarar, ke la vivo di sioro Frangois Villon esas 
cedebla a yusteso, ed enuncar morto-puniso kontre il, ke il 
esez; nemediate pendigata de ita jibeto.’ 

Ilua vorti falis quale la bato di fora klosho adsur l’oreli dil 
tote silencoz;a turbo, e dum plura yar-longa sekundi ta silenco 
regnis en la placo. La kin debochistini ye la bordo dil turbo 
si^is la fingri l’una di l’altra ed anhelis. Ka ta jentilulo 
splendida esas lia amiko Francois Villon? Pri la kin raskali qui 
ja savis la sekretajo, li komence rideskis pro la vorti di Villon, 
ma lia rido mortis sur la labii pro le lasta. 

De la kirko subite la muziko exultanta di la Te Deum cesis 
plulauteskar, e por remplasar ol venis aden la aero silencoza la 

toni terorinda di Miserere. La rejo parolabis kun l’orgen- 
pleisto tajorne e bone projetabis sua efekti. La musiko 
melankolioz;a emocigis la homi a murmurado de surprbo e 
protesto. 

Guy Tabarie brandisante sua glavo nochizita e sanghita 
avancigis sua ronda korpo. 

'Qua jokajo esas olta?’ lu questionis. 

E Villon respondis: 

‘Tala jokajo pri qua me preferus plorar morge kam ridar 
hodie. Nam cajome la krucho krevas ye la boko dil puteo. 
Sinioro Noel, a vu me cedas mea espado. Me deziras kredar, 
ke ol skrapis poka shamo de la mantelo di sua mastro.’ 

II ektiris sua granda milit-espado e transdonis ol a Noel le 
Jolys, qua, en un de la kelka foyi dum sua vivo, esis astonata 
til obliviar korto-manieri, e regardegis beante pro la revelajo. 
La brilo dil armo milit'uzjta retrovokis lua sensi, ed il prenis ol 
de la manui dil kondamnito per grava reverenco qua signifikis 
pluo kam l’oficala devo formala. Noel le Jolys esis soldato e lua 
okuli homajis viro kurajoz;a. 

Villon afrontis Tristan. 

‘Sioro Tristan, facez vua ofico ad ica kriminanto su' 
kondamnita.’ 

Tre rapide Tristan iris vers Villon, ma lua movo renkontris 
tante iracoz;a gruni de la turbo, e ne nur del turbo, ma anke 
del soldati qui sequabis Villon a vinko, ke mem lu instintale 
retrotiris su de olua minaco. Venis krii de mil guturi, voki ke 
la rejo pardonez la Granda Konestablo, voki a ti qui amas il, 
ke li salvez; il. 

‘Rejo, kad ico esas yusteso?’ klamis Rene de Montginy, e 
lua questiono incitis bramo aprobanta del turbo. 

La akuta regardo dil rejo spektis sen traco di timo od iriteso. 
Lejere apogante su an la balustrado, quale homo qua spektas 
farso od intermez;o amuziva, lu parolis a la turbo: 

‘Bona homi di Paris, vi audis via Granda Konestablo 
enuncar morto-puniso kontre kriminanto. Ka sioro Frangois 
Villon havas irga exkuzo ofrar, irga pledo, pro quo ta 
kondamno ne devas esar exekutata?’ 

Villon desestimante gestis per manusigno. 

‘Me havas nulo dicar, sinioro. Frangois Villon mustas 
mortar. Esas mala chanco por il, ma il havis plu mala chanci, 
do—adavane.’ 

Parolante, il proximeskis la rango de Skota armarkisti e du 
de li prenis il ambalatere. La vidajo di lia heroo tale kaptita da 
yusteso instigis la turbo ad iracego rinovigita. Furianta 
postulaji por yusteso, mizerikordio, salvo tremigis la aero 
someral. Senarma civitani ruptis proxima armifisterio e, sizjnte 
irge qua armi li trovis, alte brandisis oli por asertar, ke lia 
vorti esas nur prefaci ad agi. Itere la bovulo-voco di Tabarie 
bramis a ti qui cirkondis lu: 

‘Reji mustas askoltar la voco dil populo. Ka la viro qua 
duktis ni a triumfo mortez morto di kanalio?’ 

Ed itere tondro anuncis sturmo. Soldati e civitani same 
semblis preparar su por salvar per violento Villon de la manui 
di ilua enemiki. La Skota armarkisti levis arkabuzi e rangizis 
su avan la doselo, ed omna kortano ektiris sua espado. Nur la 
rejulo semblis esar senemoca, nur la rejulo semblis esar 

amuzita da la vento quan lu semabis, la vento-vortico quan lu 
rekoltis. Lu tre dolce questionis: 

‘Ka sioro Frangois Villon pregas sua vivo?’ 

Villon negis per kapsigno. 

‘No, sinioro, sioro Frangois Villon ludis e sioro Frangois 
Villon pagas.’ 

Dum ke il parolis, la populo, iraco?e shancelante quale 
maro, bramis nove por salvo, klamis nove por pardono. 
Olivier, verde pala, avide susuris a la rejulo: 

‘Sinioro, la friponi havas damninda humoro. Ka vu ne povas 
ajornar, promisar?’ 

Louis neperturbeble respondis: 

‘Ka la foli tante amas la kerlo? Me savas moyeno haltigar lia 
klamado.’ 

Nun unesmafoye lu staceskis, figuro frajila, mikra, nigra, por 
dominacar ta furianta honvondi, dum ke Olivier levis manuo 
por imperar taco e klamis: 

‘Tacez;, tacez;! La rejulo parolos kun sua bona homi di Paris.’ 

La klamanta voci lente taceskis por audar to quon la rejulo 
dicos. 

‘Bona homi di Paris, me ne esas tirano. Ma rejulo esas la 
patro di sua homi, e lua oreli nultempe kloz;esas kontre la krii 
di sua filii. Ka vi omna amas ca viro? Do, audez; mea judicio! 
La vivo di ca viro esas kondamnita. Qua de vi redemptos ol? 
Se esas unu de vi pronta por remplasar sioro Frangois Villon 
sur ita jibeto, ta homo parolez nun.’ 

Esis kurta silenco dum ke la turbo kompreneskis la signifiko 
di la vorti dil rejulo, silenco ruptita da krii lracoza. 



'Quon lu intencas? Remplasar il sur la jibeto! Dupajo— 
dupajo!’ 

Louis sudidegante ridetis. 

’Nula dupajo, amiki, ma simpla kambio. Yen viro 
kondamnata a morto; yen jibeto neokupata. Se vi tante alte 
estimas il, un de vi mortez; por il. Esis dicita da saj Apostolo: 
“Plu granda amon havas nulu kam ico, ke lu mortez; por sua 
amiki.” Per mea promiso'vorto kom rejulo, kande tala 
voluntario splendida ocilas de l’extremajo de ta kordo, 
tainstante sioro Frangois Villon esas liberigita. Nun, qua 
pozos kolo en slingo por heroo?’ 

Villon fiere protestis: 

’Nulu mortez por me.’ 

Ma ilua protesto esis ya tro frua. L’iraco dil turbo 
diminutabis a desafabla gruni. 

‘La rejulo mokas ni! Esas tro multo postular.’ 

Febla rideto exultanta flagris sur la vizajo dil rejulo kande il 
questionis: 

‘Nun, amiki, ube esas la remplasanto por via heroo? Qua 
esos ilua lietnanto, qua heredos ilua traverso e kordo? Vi ne 
esas tam briska kam antee. Ka via devoco falias? Ka vi mokas 
me ed il?’ 

Villon regardis la rejulo per sorto de admiro desestimanta. 

‘Rejulo di foxi!’ il aplaudis, e la rejulo audis ed itere ridetis. 

‘Tristan,’ lu dicis, ‘irez aden ta kirko e portez a me incho de 
kandelo.’ 

Tristan reverencis ed eniris la kirko. La rejulo duris parolar: 

‘Nia kompato rejal esas dolca, nia kompato rejal esas 
pacienta. Pro ke ni esperas e kredas vivar en historio kom 



bona ed indulgema suvereno, ni ne dez;iras, ke on dicez; pri ni, 
ke ni negis oportunajo yusta e justa mem a kriminanto.’ 

Tristan venis ek la kirko portante ora kandeliero en sua 
manuo, en qua esis peceto di kandelo, apene longa de incho, 
ankore brulanta. Lu transdonis ol aden manuo di un de la 
Skota gardisti, qua tenis ol en sua forta manuo e stacis tam 
senmove kam statuo, e la flamo dina e febla indikis lancatre ye 
cielo en la aero varma e senventa. 

Louis susuris a pajo dop su, qua reverencis ed eniris la 
kirko. Lore la rejulo itere parolis a la turbo silencoza ed 
astonata. 

‘Dum ke ca kandelo brulas, Frangois Villon vivas. Se dum 
ke ol brulas un de vi deziras remplasar sioro Villon sur la 
jibeto, bone por sioro Villon e male por ta remplasanto. 
Heraldo, proklamez; nia plezuro.’ 

Ye signalo de Montjoye, la rejala heraldo, du sequanti 
movigis la aero per mujo de ora trumpeti. Lore parolis 
Montjoye: 

‘La miz;erikordio di la rejulo e la yusteso di la rejulo esas 
pronta grantar vivo e libereso a Frangois Villon se irgu 
trovesas qua volunte remplasos il sur la jibeto e mortos ilua 
morto por ke il vivez; sua vivo!’ 

La vorti di Montjoye forflugis e granda silenco falis adsur la 
populo amasigita, silenco tante forta e kruela, ke la kordii di 
homi koldeskis e la varma aero di junio semblis sospirar super 
glaci-agri. La rejulo inklinis su e parolis private a sua kaptito: 

‘Sioro Villon, sioro Villon, vu vidas to quon signifikas 
amikeso homal, e la dolca voco dil turbacho.’ 

Villon audacoze respondis: 

‘Sinioro, esas nula novajo a me, ke homi amas la kara 
kustumo vivar.’ 

Louis signifis a Montjoye. 

‘Itere proklamez;,’ lu dicis; ed itere la du sequanti trumpet- 
pleis ed itere Montjoye proklamis la stranja propozajo pri 
pardono a la asemblo. 


194 



CHAPITRO XVI. 
‘NIPAROLAS A VIRI’ 


Cafoye ol falis a nova oreli, l’oreli di oldino qua paciente 
movis tra la turbacho por atingar sua lojeyo humila. E1 
sucesabis atingar la libera spaco kande la lasta vorti dil ofro 
del heraldo parolesis, e subite elua olda mento komprenis la 
signifiko di la dicajo di Montjoye. Frene?io?e regardante 
cirkum el, el vidis Villon, figuro homarmaridta e kaptita, e 
sen esforcar komprenar to quon el vidis, el faligis sua grucho e 
shancelis avane a la doselo, ube el falis adsur sua genui e levis 
manui preganta. 

’Sinioro, sinioro, me morte? por il!’ 

La kordio di Villon saltis vidante el. 

'’Maman, maman, forire?!’ il kriis, e vane esforcis irar vers 
sua matro, movo quik haltigita da l’armi krucigita di sua 
kaptinti. Saminstante Catherine de Vaucelles ekiris tra la 

kirkopordo, obediante l’advoko di la pajo rejal, qua trovabis 
el preganta e qua dicabis, ke la rejulo dezjras elua asisto. E1 
pauz;is sur la maxim alta grado e regardis astonate la turbo en 
la placo, ceno quan el ne povis komprenar. 

'Qua esas ica homino?’ Louis questionis, regardante la 
povra oldino qua genupozjs avan lu e suplikis lu. Olivier 
respondis murmurante: 

‘La matro di la kerlo, sinioro.’ 

Tre poka tenereso eniris l’okuli di Louis, tre poka tenereso 
tremis sur sua labii. 

‘Homino, ni ne povas audar vu,’ lu dicis. ‘Per la lego di Deo, 
vu unfoye donabis vivo ad il, e per mea lego vu ne darfas itere 
donar vivo ad il.’ 

‘Sinioro, me imploras,’ Matro Villon suplikis; ma la 
kompato dil rejulo ne esis talmaniere komprebla. 

‘Forduktec el, e traktec el jentile,’ lu dicis. 

Noel le Jolys inklinis su por obediar l’impero dil rejulo, ma 
l’oldino staceskis e feroce repulsis lu. 

‘No! no!’ el dicis. ‘Me ne livos mea filiulo,’ ed el pasiono?e 
jetis sua olda korpo sur la kolo dil kaptito ed embracis ilua 
mashizjta shultri per sua magra brakii. 

Louis imperis Montjoye proklamar lastafoye, ed itere la 
trumpeti mujis ed itere la voco kolda e kalma di Montjoye 
tondris la severa kondicioni di la klementeso dil rejulo. 

La silenco sequanta esis quik ruptita da la dolca e klara voco 
di yunino. 

‘Me facos lo,’ dicis Catherine de Vaucelles de la gradi dil 
kirko, e tainstante omna okulo turnesis adube stacis la yunino, 
elua viz;ajo tam blanka kam pinfloro ed elua manui klemita ye 

elua flanki. E1 lente decensis la gradi dum la silenco e pauzis 
avan la trono dil rejulo: 

‘Me mortos por il, sinioro,’ el nelaute dicis. 

De la labii di Villon venis fortega krio, ‘Catherine!’ e febla 
koloro makulitis la vangi dil rejulo. 

‘Damcelo, ni parolas a viri,’ lu dicis. 

Tristan kune presis sua granda manui. 

‘Per Santa Denis, nia homini semblas esar la maxim bona 
viri,’ il grunis. 

Catherine stacis, alta e fiera, koram la rejulo. Matro Villon, 
emocigita da ca interveno cielal, livis sua filiulo por falar ye la 
pedi dil damz;elo anjelatra e kisar la bordo di elua robo. 

Catherine kurajoz;e parolis: 

‘Sinioro, me amas ica viro ed esas fiera mortar por il. Forsan 
mortigar il konkordas kun vua plezuro; negar me ne povas 
konkordar kun vua honoro. Vua promiso esas donita e rejulo 
mustas satisfacar sua promiso.’ 

La rejulo gestis nepaciente. 

‘Ni parolas a viri.’ 

Villon sizis lua vorti. 

‘Me parolas a muliero,’ il kriis, pasionoz;e regardis sua amato 
e klamis ad el, 'Catherine, mea Catherine, morto esas mikra 
ko?o. Nam amo esas nemortiva e tu donas a me to quo esas 
plu bona kam vivo.’ 

Per voco ne-ecitata, per viz;ajo nechanjita, Catherine 
persistis: 

‘Sinioro, me reklamacas vua promiso.’ 

Louis itere negis el. 

‘Ni parolas a viri. Tristan, facez vuo ofico.’ 

Tainstante la situeso subite esis chanjita. Villon ne- 
expektite tordante liberigis su de la manui di la du soldati 
apud su, qui destensabis lia teni, astonata pro to quo eventas, 
ed il saltis a Catherine. Ica ago quik inspiris la kordii e manui 
di ilua simpatianti, e pos sekundo il esis tenata e cirkondata da 
amaso de viri armibta e recolvita, qui retropulsis la Skota 
armarkisti. Villon si?is ektirita espado de la manuo di Rene de 
Montigny e levis ol alte, klamante: 

‘No, per la kruco di Deo, la kandelo di mea graco ne ja 
extingesas! Homi di Paris, ka me ne parolez; kun mea amato 
ante ke me mortos?’ 

La placo esis furianta dementerio de bruiso e minaco. La 
Skota armarkisti ne audacis rikaptar lia eskapita kaptito, do 
ankore ranghis su avan la doselo rejal, dum ke Villon stacis 
apud Catherine, espado nudigita, arkianjelo di revolto, pronta 
jetar la forci dop su vers sua enemiki. Ma la rejulo restis 
senemoca, quale se lu spektas marionet'Spektaklo. Per sua 
dina e plata voco lu imperis: 

‘Parolez kun el dum ke la kandelo brulas, ne plu longe.’ 

Kom un homo, l’adheranti di Villon retrotiris su e Villon 
restis kun Catherine en la libera spaco. 

Catherine susuris ad il: 

‘Frangois, ka tu ne recevos vivo de mea manui?’ 

Villon tenere respondis: 

‘Kara infanto, se ta kronizita Iudas aceptabus tua ofro, ka tu 
supoz;as, ke me transvivus tu dum un sekundo?’ 

E1 fixigite regardis aden ilua okuli. 

‘Ka tu esas rezolvita?’ 

II ridetis ye el. 

‘Me esas tam obstinema kam mulo e nula pregi movigos 
me.’ 

E1 regardis trans sua shultro e trepidis. 

‘Karulo, la flamo fluktuas en la vento. Esas poniardo en tua 
^ono. Mortigez; me e tu ipsa.’ 

‘Ka tu intencas to?’ il anhelis, ed el ferme respondis: 

‘Per la Matro di Deo e la Filiulo di Deo.’ 

Subita e marveloz;a pensajo flagris en la mento di Villon. II 
ganabis amo, il ne povis esperar ganar vivo, ma adminime il 
povas mortar la morto di soldato e ne di kanalio. II avide 
susuris ad el: 

‘Do ni spoliez; la plezuro di olda Louis. Amato, ka tu 
mariajeskos kun me hike ye la baz;o dil jibeto?’ 

E1 respondis: 

‘Totkordie.’ 

Quik il turnis su e livis el e marchegis vers la trono. 

‘Sinioro, me pregas vua pacienteso, ma vua kondamno 
mustas tardesar, por ke me postulas spozigar me kun ica 
damzelo.’ 

Louis mokante ridetis. 

‘Esas tro tarda. Kantez vua kolo-rimo e cesez, nam vua 
slingo esas tro larja por mariajcmngo.’ 

Villon ridetis a lua rideto. 

‘Sinioro,’ il dicis, ‘me esas licenciero de la Universitato di 
Paris e pro to darfas en extremis recevar irga sakramento dil 
eklezio. Me vivis kom advera celibulo, ma nun deziras chanjar 
mea stando. Trovez por me sacerdoto, Rejulo Louis.’ 

Olivier inklinis su a la rejulo. 

‘II parolas vereso, sinioro. II darfas reklamacar ta yuro.’ 

Louis interesate inklinis su adavane: 

'Quon vu esperas ganar per olca?’ 

Villon kalme respondis: 

‘La yuro mortar quale soldato per l’espado, ne quale kanalio 
per kordo.’ 

La turbo murmuris aprobante, ma ol cesis kande Catherine 
subite avancis e stacis, blanka figuro quale bela lilio, inter 
rejulo e Villon. 

‘No, tu ganos pluo kam to. Me esas la sinioro Catherine de 
Vaucelles, parento di la domo rejal, mastrino di cent landi, 
Granda Seneshalo di Gasconia, Guvernisto dil frontierdando 
di Poitou. En mea propra domeni me exekutas l’Alta Yusteso 
e la Basa. Ica viro esas humile naskinta, e kande ni 
mariajeskabos, il divenos mea vasalo. Por mea vasali, me esas 
la lego pri vivo e morto.’ 

Villon falis a sua genui apud sua damz;elo. 

Louis klakis per sua magra manui quale homo aplaudas 
teatrajo. 

‘Vu esas audacoz;a minionino e vu havas bona esprito. Ma 
se vu mariajeskus kun ca karcerano, vu falus ad ilua rango. 
Vua alta tituli falus de vu, vua granda domeni apartenus a la 
krono, e vu ed il mustas kune irar aden exilo; la mendikantino 
kun la mendikantulo.’ 

Catherine turnis su a Villon apud el. 

‘Esas mikra preco pagar por mea amato.’ 

Villon adsupre regardis el, questionis: 

‘Ka tu opinionas, ke me tante valoras, Cathie? Es granda 
preco po ca mizeroza anatomio.’ 

E1 repetis sua vorti: 

‘Esas mikra preco pagar por mea amato. Ka tu dubitas me?’ 

Neremarkite, soldato pulsabis voyo tra la turbo a la doselo 
dil rejulo e susuris vorti aden l’orelo di Noel le Jolys, qua 
suafoye susuris aden l’orelo di Olivier, ed Olivier audinte 
paleskis. Villon si?is Catherine ye la manuo. 

‘No, Cathie, no! La mondo esas larja, nia kordii esas lejera. 
Nam stelo falas a me de cielo ed ol plenigas la mondo per 
glorio.’ 

Ilua vorti frapis l’oreli dil rejulo quale la voco di oraklo. 
Staceskante en sua plaso kun okuli regardeganta e fingri 
tremanta, lu feble repetis la vorti mistika. 

‘Stelo falas de cielo. Mea sonjo, mea sonjo!’ 

Olivier tiris ye lua mantelo, susuris per labii konvulsanta: 

‘Suz;erena sinioro, ca historio kuras quale la pesto tra l’urbo 
ed omna stradeto vomas revolto.’ 

Louis forshovis lu. 

‘Fricionez vua pala vangi,’ lu dicis; ‘nam omno esas bona. 
Destino parolas.’ 

Pose lu extensis sua magra manuo vers la turbo e kriis: 

‘Homi di Paris, ta viro havas sua vivo; ca muliero sua 
amato. Me probis la kordio di viro, e trovis ol esar vera oro; 
probis anmo di muliero, e trovis ol esar tote anjelal. Vera viro 
e vera muliero, aden la brakii l’unu a l’altru!’ 

E Catherine e Villon obediis la rejulo. 

EPILOGO 


Ye ca punto di sua naraco, Dom Gregoire, quale savas ta 
kelka felica homi qui konocas ilua manuskripto en l’Abadeyo 
di Bonne Aventure, divergas de la fluo di sua historio por 
explorar pensaji filoz;ofiala pri la karaktero di Louis XI. 

Dom Gregoire cirkonspekte questionas, Quo esis la vera 
intenco dil monarko relate Frangois Villon e la siniorino 
Catherine de Vaucelles? Lua enemiki sendubite asertas, ke lu 
ludis per lia destini segun pure maligna skopo, e ke esis la 
minacanta sturmo de indigneso popular qua preventis lu 
kompletigar sua maligna de?iri. Altri qui pretextas havar plu 
intima savo pri la ruz;o?a karaktero dil rejulo insistas, ke lu ya 
intencis sendar sioro Villon al jibeto, od adminime, e plu 
malicoze, aden exilo kom mendikanto, ma ke lu esis haltigita 
da la felica frazo di sioro Villon pri stelo falinta de cielo, qua 
vorti, pleante sur l’esprito supersticoza dil rejulo, igis lu 
kredar, ke la sonjo qua perplexigis lu esis interpretata e 

realigita. Tarelate, Dom Gregoire registragas, per ruzoza 
graveso, to quon multa homi sugestas, ke sioro Frangois 
intence u?is ta vorti por plear sur la tensa kordeti di la mento 
dil rejulo. Ma anke esas ti qui, pluse dicas Dom Gregoire—e 
ni komprenas per ilua maniero, ke il probable inkluz;as su en ta 
nombro—anke esas ta partisani dil rejulo qui asertas, ke la 
krueleso dil rejulo esis de la komenco nur maskilo por 
klementeso, ke lu nur intencis kelka sporto malicoza kun tro 
audacoza amoranto e tro desestimanta yunino, e ke lu 
nultempe intencis punisar o la baladifisto o la brava yunino de 
Vaucelles. 

De ta premiso, Dom Gregoire indulgas granda nombro de 
mediti pri reji e rejeso e la konsequi de agi rejal, to omna 
probable semblante plu grava kande skribita tatempe en la 
dormema Abadeyo ube oli jacas, kam en plu okupata e plu 
tumultoza tempi. On dezirus, ke Dom Gregoire ne atencabus 
tala filozofio e vice donabus a ni plu multa informo pri to quo 
eventis a Francois Villon e Catherine de Vaucelles pos ke li 
embracis l’una l’altra en ita placo en Paris, la turbacho 
klamante hura, la rejulo regardegante, e la stranja sateliti di 
Tristan hastoze pecigante la neutila jibeto. Ma hike Dom 
Gregoire esas muta. Pagini perdita de la manuskripto facas 
parto di ta muteso; forsan ilua indiferenteso eklezial pri la 
mariajo'Stando esas parto di ol. Se ni exploras altra fonti, ni 
povas neklare ma juste saveskar, ke la poeto e sua amato 
establisis su en mikra e tranquila domeno en Poitou, vivis 
pacoza vivo rural dum multa yari, e fine mortis pacoza morto 
rural; e lo esas la maxim multo quan ni povas certe saveskar. 

Ni joyas kredar ye lia feliceso, nam il esis vera amoranto ed el 
esis bela homino. 

^ERSfe^ 

